
Voltaire optimist? Da, vázuse si el ín tinerete lumea ín 
culori trandafirii. Chiar ín refugiul de la Cirey, dupá atátea 
deziluzii şi amáráciuni, în Mondenul mai exprima încă plăcerea 
de a trăi pentru a se bucura de luxul rafinat al timpului său. De 
atunci însă experiența vieții îi modificase părerile. După 
Potsdam, mai ales, îl irita insistența cu care anumiţi scriitori 
francezi, legați de cercurile reacționare, propagau teza 
leibniziană a excelentei stărilor de lucruri de pe planeta 
noastră. Acest optimism metafizico-moral nu putea fi pe placul 
burgheziei angajate în lupta împotriva orânduirii feudale. 
Voltaire îndeosebi nu putea admite că totul merge de minune 
în societatea în care te izbea contrastul dintre luxul unei clase 
trândave şi mizeria țărănimii, în care cenzura te împiedica să 
denunti nedreptátile şi în care câteva rânduri pe un petic de 
hârtie cu semnătura regelui te trimiteau pe viaţă la Bastilia. 

Pe vremea când, la Cirey, doamna du Châtelet lucra la 
cartea sa de inspiraţie leibniziană Instituțiile fizice, încercase şi 
Voltaire să adâncească Theodicea, opera fundamentală a 
filosofului german. O găsise însă obscură. Filosofia de orice soi 
îl dezgusta. În Elementele filosofiei lui Newton din anii de 
preocupări ştiinţifice de la Cirey, Voltaire se arătase si mai 
aspru fata de Leibniz, ceea ce îi atrăsese critica unui profesor 
de la Góttingen, Martin Kahle (1744). Se discuta mult despre 
Leibniz în Franța după 1730. Cu acel prilej, iezuiții de la 
Trévoux creaserä termenul „optimism”, care prinsese. 
Frederic, pe atunci print moștenitor al Prusiei, la începutul 
schimbului său epistolar cu Voltaire, atrăsese atenția acestuia 


asupra lui Christian Wolff, un discipol al lui Leibniz, care se 
bucura de mare faimä in tärile germanice. Wolff dáduse, in 
legătură cu existența răului în lume, o explicaţie deosebit de 
profitabilă regimului monarho-feudal. Răul si binele se 
împletesc în lume, dar din întrepătrunderea lor rezultă 
totdeauna un bine. O nelegiuire, o catastrofă pot da naștere la 
o stare de lucruri favorabilă unor numeroase categorii umane. 
Că societatea vremii este cea mai bună din câte vor fi existând 
pe lume, iată o doctrină excelentă pentru tronurile sprijinite pe 
feudalitate şi biserică. Să nu se mai plângă nimeni, să nu se 
mai ceară reforme, fiindcă ceva mai bun nu se poate înfăptui 
pe pământ! 

Wolffismul începuse sá se răspândească şi în Franţa. Un 
Curs scurt de filosofie wolffiană apare la Amsterdam în 1743, în 3 
volume, prin strădania unui oarecare Jean Deschamps. 
Voltaire, care, în Discursuri asupra omului adaptate în versuri 
după Pope (1738), nu luase încă poziție, începe acum să 
ironizeze în corespondenţa lui acest optimism de comandă cu 
substrat de clasă. După trista experiență de la Curtea din 
Potsdam, îi opune chiar, în mod sistematic, un pesimism 
sarcastic. Este semnificativă, din acest punct de vedere, mica 
povestire Istoria călătoriilor lui Scarmentado, compusă la sfârşitul 
lui 1753. Eroul străbate o bună parte din ţările Europei, Asiei şi 
Africii de Nord. De pretutindeni este silit să fugă în grabă spre 
a evita închisoarea sau moartea. Lumea întreagă este o temniță 
în care nu poți trăi decât cu cálusul la gură. 

Evenimentele anilor următori au justificat pe deplin 
întunecatele vederi ale filosofului de la Deliciile Genevei. 
Izbucni războiul, care va fi numit „de şapte ani”, la numai 
câţiva ani de la pustiirile celui de succesiune la tronul Austriei. 
Alte sate jefuite sau distruse, alte zeci de mii de vieți secerate 
pentru huzurul celor mari! Consternarea era cu atât mai mare 
cu cât acest flagel izbucnea la puţin timp după un cataclism 
natural — biserica se grăbise să-l numească un avertisment al 
divinității — care înspăimântase ţările Apusului la sfârşitul lui 
1755. Un groaznic cutremur distrusese Lisabona; flăcările 
mistuiseră ceea ce se mai salvase de sub dărâmături; multi 


dintre locuitorii care nu fuseserá striviti sub ziduri prävälite 
fuseserá máturati de valurile oceanului nápustite asupra 
uscatului. Dezastrul izbise imaginatiile si dádea de gándit 
tuturor filosofilor, leibnizienilor-wolffisti ín primul ránd. Zeci 
de brosuri in numeroase limbi relatau nenorocirea in 
amänunte impresionante, ilustrate de gravuri. Cum ar fi putut 
Voltaire sá scape un astfel de prilej fárá sä-si spuná cuväntul? 
La câteva luni după cutremur, in 1756, apare la Geneva, în 
editura lui Cramer, brosura intitulată Poem asupra dezastrului 
din Lisabona. Discutia asupra optimismului reizbucnea cu 
vigoare crescută. Totul merge bine? scrásnea Voltaire în 
versurile sale; există un Dumnezeu iubitor de oameni care le 
dăruieşte cu înţelepciune binele și răul, astfel ca la sfârșit toată 
lumea să fie mulțumită? De ce atunci peste tot persecuții, 
închisori, războaie, distrugeri și, culmea, cele 40.000 de victime 
ale cutremurului de pe coasta portugheză? Să mai credem pe 
cuvânt filosofi ca Leibniz si Wolff, urmați de teologii care le tin 
hangul? Bayle cu vesnica lui îndoială a fost mai înţelept decât 
toți. Teribil rechizitoriu împotriva divinității predicate de 
religiile revelate si de  filosofiile idealiste! Existența 
supraevidentă a răului natural şi a celui social devenea în 
mâinile lui Voltaire o armă de temut. Oricum, poemul nu se 
termina cu îndemnuri la un pesimism absolut: 


„Odată va fi bine, aceasta ni-i nădejdea; 
Că totu-i bine astăzi, ce cruntă nălucire!” 


Se lăsa deci o portitá speranţei. Prin ce mijloace vom 
ameliora viata pe pământ? Răspunsul îl va da Candid. 

Poemul asupra dezastrului din Lisabona pusese în mișcare 
multe pene. Răsăreau din toate părţile articole și broșuri 
despre Originea răului fizic şi moral şi multe altele cu conţinut 
asemănător, căutând care mai de care să salveze ceva din 
optimismul wolffian, balon de oxigen atât de necesar agoniei 
orânduirii feudale. Voltaire îşi dădu seama că trebuie să mai 
intervină o dată în dezbateri. N-o mai făcu în versuri și nici nu 
alese calea dizertatiei filosofice, ci scrise Candid, capodopera 


romanului filosofic, „rezumat al tuturor operelor sale”, cum l-a 
caracterizat Flaubert íntr-o scrisoare. L-a compus ín vara lui 
1758, poate ín cursul unei cálátorii ín Palatinatul renan, unde 
se dusese sá predea electorului o importantá sumá de bani cu 
dobándá grasá. Cartea tipáritá de Cramer, a apárut la Geneva 
in primele luni ale lui 1759, fárá indicarea editorului. Titlul: 
Candid sau optimismul, tradus din limba germană, de dl. dr. Ralph. 
Atât. Anonimat prudent. Nu pentru prima si nici pentru 
ultima oară folosea Voltaire procedeul atribuirii diverselor sale 
opere unor personaje fictive sau demult răposate. 

Furtuna dezlántuitá la Paris în acel an demonstra că autorul 
avusese dreptate să nu-și mărturisească nici acest roman. 
Procurorul general al Parlamentului din Paris ordonă 
confiscarea unei ediții sub presă, în vreme ce toată preoțimea 
catolică sárea ca arsă: „Scandal! Infamie! Cartea batjocoreste 
Providența!” Dar tipáriturile clandestine, sau clandestin 
introduse în Franţa, se succed în cadență de câteva pe an: peste 
patruzeci până la moartea lui Voltaire! Fireşte, bănuielile au 
căzut îndată asupra lui. Cum să nu-i recunosti „gheara”, 
inimitabila-i ironie, maniera folosirii aventurilor extraordinare 
pentru a face procesul societății feudale, al abuzurilor ei, al 
ineptiei ideologilor care o mai sprijineau? Din calmul Deliciilor, 
Voltaire combate destul de alene pe acei care îi atribuie 
Candid: „Ce-i gluma asta? n-am eu altceva mai bun de făcut?” 
sau: „Abatele Pennetti susține mereu că eu am pus pe drum pe 
Pangloss si pe Candid, dar, cum eu găsesc această lucrare cu 
totul contrarie hotärärilor Sorbonei si decretelor bisericesti, 
sustin cá n-am niciun amestec cu ea...” Strasnicá dezmintire! 
Echivala cu o recunoastere, fiindcá nici Parlamentul, nici 
Sorbona, nici Vaticanul nu ar fi putut aráta, de la farsa cu 
dedicatia lui Mahomet, vreo scriere de a lui Voltaire care sá nu 
fi fost o piatrá aruncatá in grádinile lor. 

Candid, Pangloss, Cunigunda si fratele ei, Cacambo, Martin 
si figurantii din jurul lor au fiecare rostul lui, valoarea lui 
demonstrativă. Vártejul lor de aventuri, de la castelul 
westfalian, unde eroul iubise pe Cunigunda si ascultase 
învăţătura wolffianá a lui Pangloss, si până la reunirea lor pe 


malurile Bosforului, o lume întreagă creată de Voltaire după 
chipul şi asemănarea celei reale, cadrul inläntuirii unor 
întâmplări extraordinare, dar totuși verosimile, toate tind spre 
același scop: să dovedească universalitatea răului, adânc 
înrădăcinat în societatea omenească. Il provoacă, negresit, 
calamitáti naturale, dar de cele mai multe ori și-l casuneaza 
oamenii insisi. Toti, unii altora? Nu, cei umili pătimesc de pe 
urma celor puternici. Regii dezlántuie războaie. Nobilii se 
opun fericirii tinerilor îndrăgostiți din prejudecăţi de clasă. 
Negustorii și cămătarii, ca neînduratul olandez Vanderdendur, 
casap al sclavilor săi, sunt adevărate păsări de pradă, 
pändindu-si victimele la strâmtoare. Cea mai mare pacoste o 
constituie însă preoțimea religiilor oficiale, cu mania, 
interesată de altfel, de a învrăjbi credincioşii în jurul unor 
chitibusuri teologice; intoleranta lor atrage, în cazul cel mai 
bun, câteva zeci de nuiele la spate, dar duce adesea la rug. 

Cand cuviosii părinți iezuiți sunt lăsați de capul lor, 
creează, ca în Paraguay, niște teocratii minunat organizate, 
pentru a îndobitoci şi exploata pe bástinasi. Un singur colt 
fericit pe acest pământ: Eldorado! Păcat însă că există numai în 
literatura utopiilor. 

Filosofia povestirii? S-o căutăm oare în scepticismul și 
indiferența dispretuitoare a seniorului venețian cu nume 
elocvent, Pococurante? Voltaire mărturisea prietenului său 
Thieriot că are cu acesta multe asemănări. Totuşi, Candid nu-i 
aprobă egoismul. În limanul găsit, în sfârşit, de el și de ai lui 
pe malurile Bosforului, în tara păgână, isi dă seama că tot ceea 
ce avem mai bun de făcut în viata este să ne cultivám grădina. 
Speranţa din Poemul asupra dezastrului din Lisabona duce deci la 
un îndemn de acţiune concretă: în vreme ce puternicii lumii ne 
chinuiesc cu focul tunurilor si al rugurilor, cei oprimati pot 
începe — izolați sau pe mici grupuri — opera măreață de 
transformare a societăţii; cum? făcându-și fiecare datoria, 
exercitând o acţiune socială în mediul în care trăieşte si 
muncește. Acest apel la activitatea practică închidea gura lui 
Pangloss, eternul teoretician al „celei mai bune lumi posibile”, 
al „răului aparent din care se naşte în mod matematic un bine 


real”. Amarele dezmintiri ale vietii nu au putut scoate pe acest 
metafizician gáunos din buchea tratatelor lui Wolff. 

Scänteietor in spirit, savuros in povestirea aventurilor in 
care, din extraordinar si fantastic, ne întoarcem la fiecare filă, 
spre trista realitate a contradictiilor societății feudale; scris cu 
arta subtilă a sarcasmului necruţător față de putreziciunea 
unei orânduiri perimate, Candid, nu este numai capodopera 
romanului filosofic, ci și una dintre cele mai înalte înfăptuiri 
ale literaturii universale. 


Voltaire s-ar fi mirat poate, acum două secole, dacă cineva l- 
ar fi asigurat că această improvizație genială va fi, după 
moartea lui, scrierea cea mai citită din vasta lui producție; mai 
pretuitá decât tragediile pe care se bizuia în primul rând 
pentru a trece la nemurire; mai mult decât voluminoasele lui 
sinteze istorice. Adesea, posteritatea leagă de numele unui 
mare scriitor o singură operă, intens reprezentativă. Voltaire, 
pentru milioane de cititori, este astăzi mai ales autorul lui 


Candid. 


Candid sau Optimismul, traducere din germaná de domnul 
doctor Ralph cu adáugirile care s-au gásit ín buzunarul 
doctorului, dupá moartea lui la Minden, ín anul mántuirii 
1759. 


Capitolul I 
Care aratä cum Candid a crescut intr-un 
castel frumos si cum a fost alungat de- 
acolo 


Era odatá in Vestfalia, in castelul domnului baron Thunder- 
ten-tronckh, un báiat cáruia natura li däruise apucáturile cele 
mai blánde. Íi citeai sufletul pe fatá. Judeca lucrurile destul de 
bine, desi avea o minte foarte simplá: cred cá din cauza asta il 
chema Candid. Vechii slujitori ai casei bánuiau cá era fiul 
surorii domnului baron si al unui preacinstit si bun gentilom 
de prin partea locului, dar cu care domnisoara nu voise sá se 
márite pentru cá nu putuse sá-i facá dovadá decát de saptezeci 
şi unu de inaintasi în spita neamului, iar restul arborelui său 
genealogic se pierduse cu trecerea timpului. 

Domnul baron era unul din cei mai puternici seniori ai 
Vestfaliei şi asta fiindcă palatul lui avea uşă şi ferestre. Odaia 
cea mare era chiar şi tapetatá. Cu toţi câinii din curte putea, la 
nevoie, să alcătuiască o haită de vânătoare; rândaşii făceau pe 
hăitaşii; preotul din sat era duhovnicul contelui. Toţi îi ziceau 
„monseniore” şi făceau haz când spunea snoave. 

Doamna baroană, care avea vreo trei sute cincizeci de 
livre!!, era la mare cinste din pricina asta şi primea musafirii 
cu măreție, ceea ce sporea respectul lumii fata de dânsa. Fiica 
ei Cunigunda, în vârstă de saptesprezece ani, era rosie la fata, 
strălucitoare, grasă şi nurlie. Fiul baronului era în toate 
vrednic de tatăl lui. Preceptorul Pangloss era oracolul casei şi 
Candid îi asculta lecţiile cu toată încrederea vârstei şi a firii pe 
care O avea. 

Pangloss preda metafizico-teologo-cosmolo-tontologia. 
Dovedea în chip admirabil că nu este efect fárá cauză si că, în 
această lume care e cea mai bună din toate lumile cu putinţă, 


castelul monseniorului baron era cel mai frumos dintre toate 
castelele si doamna baroaná cea mai buná dintre toate 
baroanele posibile. 

— E demonstrat, zicea el, cá lucrurile nu pot fi altfel: pentru 
că, totul fiind făcut în vederea unui scop, totul este în chip 
necesar făcut pentru scopul cel mai bun. Nasurile au fost 
făcute ca să poarte ochelari; de aceea avem ochelari. Picioarele 
sunt în chip evident alcătuite ca să poarte ciorapi şi de aceea 
avem ciorapi. Pietrele au fost formate ca să fie cioplite şi să se 
facă din ele castele, de asta monseniorul are un castel foarte 
frumos: cel mai mare baron al ținutului trebuie să aibă casa cea 
mai frumoasă; şi porcii fiindcă au fost făcuţi ca să fie mâncaţi, 
mâncăm carne de porc toată vremea; prin urmare cei care au 
spus că toate-s bune au spus o prostie; trebuiau să spună că 
toate sunt cum nu se poate mai bine. 

Candid asculta cu atenţie şi cu nevinovăție, si asta fiindcă i 
se părea că domnişoara Cunigunda era straşnic de frumoasă, 
deşi nu-şi lua niciodată îndrăzneala să-i spună acest lucru. Se 
gândea că după fericirea de-a te fi născut baron de Thunder- 
ten-tronckh; al doilea grad de fericire era să fii domnişoara 
Cunigunda, al treilea s-o vezi în fiecare zi şi al patrulea s- 
asculti lecţiile magistrului Pangloss, cel mai mare filosof al 
provinciei şi prin urmare al lumii. 

Odată Cunigunda, pe când se plimba prin preajma 
castelului în păduricea care se chema parc, văzu într-un tufiş 
pe doctorul Pangloss care dădea o lecţie de fizică 
experimentală fetei în casă a mamá-si, o brunetă foarte drăguță 
şi foarte docilă. Cum domnişoara Cunigunda avea multă 
aplecare către ştiinţă, observă cu de-amănuntul experienţele 
repetate la care fu martoră, văzu limpede raţiunea suficientă 2! 
a doctorului, efectele şi cauzele, şi se întoarse acasă foarte 
zbuciumată, foarte gânditoare, plină de dorinţa de a ajunge şi 
ea savantă, gândindu-se că ar putea foarte bine să fie raţiunea 
suficientă a junelui Candid care şi el la rândul lui ar putea să 
fie a ei. 

Pe când se întorcea la castel întâlni în drum pe Candid şi se 
înroşi; Candid se înroşi şi el; ea îi dădu bună ziua cu glasul pe 


jumátate si Candid vorbi cu ea fárá sá stie prea bine ce-i spune. 
A doua zi, după prânz, după ce se ridicará de la masă, 
Cunigunda si cu Candid se nimerirá impreuná ín dosul unui 
paravan; Cunigunda se fácu cá-si scapá pe jos batista. Candid 
ridică batista; ea îl luă cu nevinovátie de mână, tânărul sărută 
cu nevinovăție mâna domnisoarei cu o vioiciune, cu o simtire, 
cu o gingäsie deosebită; gurile lor se întâlniră, ochii li se 
aprinserá, genunchii incepurä sá le tremure si máinile sá 
umble ín toate pártile. Domnul baron de Thunder-ten-tronckh 
trecu pe längä paravan si, väzänd acea cauzá si acel efect, 
dádu afará din castel pe Candid cu zdravene picioare ín spate. 
Cunigunda lesiná; cänd isi veni In fire mäncä o chelfänealä de 
la doamna baroană; şi a fost mare mähnire în cel mai frumos si 
mai plăcut dintre toate castelele cu putinţă. 


Capitolul II 
Ce a fácut Candid cánd a ajuns printre 
bulgari 


Candid, alungat din paradisul pámántesc, merse multá 
vreme fără să ştie încotro, plângând, ridicând ochii la cer si 
întorcându-i adesea către cel mai frumos castel dintre toate 
castelele, în care locuia cea mai frumoasă dintre baronite. Se 
culcă flămând pe câmp, între două brazde; ningea cu fulgi 
mari. A doua zi, înghețat de frig, se tari cum putu până la 
oraşul din apropiere care se chema Valdberghofftrarbk- 
dikdorff, fără un ban, mort de foame şi de osteneală. Se opri 
îndurerat la uşa unei cârciumi. Doi bărbaţi îmbrăcaţi în haine 
albastre îl vazura. 

— Camarade, zise unul, ia uite ce flăcău voinic; şi are si 
înălţimea care trebuie. 

Se apropiară amândoi de Candid şi îl poftiră foarte 
curtenitor la masă. 

— Domnilor, le spuse Candid cu o fermecătoare modestie, 
îmi faceţi mare cinste, dar n-am cu ce să-mi plătesc mâncarea. 

— Vai, domnul meu, îi spuse unul din cei doi cu haină 
albastră, persoane cu chipul şi cu meritele dumitale nu plătesc 
niciodată; ia spune ce înălţime ai? eu zic că ai cinci picioare şi 
jumătate. 

— Da, domnilor, chiar atâta am, zise el cu o plecăciune. 

— Atunci, şezi cu noi la masă; nu numai că o să-ţi plătim noi 
mâncarea, dar o să-ţi dăm şi de cheltuială. Cum se poate ca un 
om ca dumneata să nu aibă niciun ban; oamenii trebuie să se 
ajute unii pe alţii. 

— Aveţi dreptate, zise Candid; aşa zicea şi domnul Pangloss 
şi văd că toate sunt cum nu se poate mai bine. 

ÎI rugará să primească câţiva scuzi; el luă banii si voi să 
semneze o chitantä; ceilalți spuseră că n-au nevoie şi se aşezară 


cu totii la masá: 

— Nu-i asa cá iubesti pe... 

— O! da, răspunse el, iubesc pe domnisoara Cunigunda! 

— Nu, spuse unul dintre domnii aceia, noi te întrebam dacă 
iubeşti pe regele bulgarilor. 

— Cum să-l iubesc dacă nu l-am văzut niciodată! 

— Se poate? rege ca el nu se mai află! Hai să bem în cinstea 
lui! 

— Cu cea mai mare plăcere, domnilor! 

Şi bea. 

— Bun! spun ceilalţi. De-acum înainte eşti sprijinul, 
apărătorul şi eroul bulgarilor; te-ai căpătuit şi ai să te umpli de 
glorie. 

Şi îndată îi pun lanţuri la picioare şi îl duc la regiment. Aici 
îl pun la şmotru, la dreapta, la stânga, bagă vergeaua în puşcă, 
scoate vergeaua, ocheşte, trage, întinde pasul, bate talpa şi îi 
mai dau şi treizeci de nuiele la spate; a doua zi treaba merge 
mai bine şi mănâncă numai douăzeci de nuiele; a treia zi îi dau 
numai zece şi camarazii se uită la el ca la o minune. 

Candid, uluit cum era, nu-şi dădea încă bine seama cum 
devenise erou. Într-o zi de primăvară ce-i veni lui? porni 
singur la plimbare, şi merse tot înainte crezând că omul ca şi 
animalul are dreptul să se folosească de picioarele lui aşa cum 
îi place. Nu făcu nici două leghe şi se pomeni că patru alţi eroi, 
înalţi şi zdraveni, îl ajung din urmă, îl leagă şi-l duc la 
închisoare. Fu întrebat după lege ce-i place mai mult: să-i tragă 
tot regimentul câte treizeci şi şase de nuiele sau să fie dăruit cu 
douăsprezece gloanţe de plumb în cap. Degeaba spuse el că 
voința omului e liberă şi că n-avea poftă nici de una, nici de 
alta; trebui să aleagă. Se hotări pe temeiul acelui dar de la 
Dumnezeu, care se cheamă libertate, să aleagă nuielele. De 
treizeci şi şase de ori trebuia să treacă prin faţa regimentului şi 
fiecare soldat să-i tragă câte o nuia; a trecut de două ori. 
Regimentul era alcătuit din două mii de oameni; s-a ales cu 
patru mii de lovituri care de la ceafă până la şezut i-au 
dezgolit muşchii şi nervii. Când să înceapă a treia oară, 
Candid, care nu mai putea, ceru ca o favoare să fie împuşcat. 


Căpătă această favoare. Îl legará la ochi si îl puserä in 
genunchi. Regele bulgarilor, care tocmai trecea pe-acolo, 
întrebă ce-a făcut osânditul şi, cum era foarte deştept, înțelese 
după ce vorbi cu Candid că acesta era un june metafizician 
care habar n-avea ce-i pe lume şi îl iertă de pedeapsă cu o 
mărinimie care va fi slăvită în toate jurnalele şi în toate 
vremurile. Un chirurg cumsecade îl vindecă pe Candid în trei 
săptămâni cu cataplasmele prescrise de Dioscoride!!. Incepuse 
tocmai să i se prindă pielea şi putea acuma să umble când 
regele bulgarilor se război cu regele abarilor. 


Capitolul III 
Cum a fugit Candid de la bulgari si ce s- 
a mai întâmplat cu el 


Nimic nu era asa de frumos, de ferches, de strálucit si de 
bine oránduit cum erau cele douá ostiri. Trámbitele, surlele, 
oboii, tobele, tunurile alcătuiau o armonie cum nici în infern 
nu se află. Mai întâi tunurile au doborât cam şase mii de inşi 
de fiecare parte; pe urmă pustile au mai scos din cea mai bună 
lume care există vreo nouă sau zece mii de ticăloşi care o 
infectau. Baionetele au fost şi ele raţiunea suficientă a morții 
câtorva mii de oameni. Cu totul, au fost secerate la vreo 
treizeci de mii de suflete. Candid, care tremura ca un filosof, se 
ascunse cum putu mai bine tot timpul cât tinu acest măcel 
eroic. 

În sfârşit, când cei doi regi puseră sá se cânte un Te-Deum, 
fiecare în tabăra lui, Candid se gândi că ar fi mai bine să se 
ducă să mediteze aiurea asupra efectelor şi a cauzelor. Trecu 
peste mormane de morţi şi de muribunzi şi ajunse într-un sat 
prin apropiere, care era numai cenuşă: era un sat abar; îi 
dăduseră foc bulgarii după legile dreptului public. Într-un loc 
nişte bărbaţi potricáliti de lovituri se uitau cum mureau soțiile 
lor injunghiate, cu copil la sânul plin de sânge; mai încolo nişte 
fete cu pântecele spintecat, după ce îndestulaseră nevoile 
naturale ale câtorva eroi, îşi dădeau sufletul; altele, pe jumătate 
arse, se rugau sá le omoare. Bucäti de creier erau împrăştiate 
pe jos, alături de braţe şi picioare tăiate. 

Candid plecă de-acolo cât mai repede şi ajunse în alt sat; 
acesta era al bulgarilor şi eroii abari făcuseră aici la fel. 
Candid, călcând pe trupuri încă vii şi făcându-şi drum prin 
dărâmături, ieşi în sfârşit din teatrul războiului, cu câteva 
merinde în ranitá şi fără să uite pe domnisoara Cunigunda. 
Merindele i se isprăviră când ajunse în Olanda; cum însă 


auzise cá ín tara aceea toatá lumea era bogatá si cá oamenii 
erau buni crestini, se gändi cá o va duce aici tot asa de bine ca 
in castelul domnului baron pänä a nu fi alungat din cauza 
ochilor frumosi ai domnisoarei Cunigunda. 

Ceru de pomaná cátorva insi cu mutre grave, dar acestia li 
ráspunserá toti cá, dacá nu se lasá de meseria asta, are sá 
nimereascá intr-o casä de corectie, sá Invete acolo cum sá 
trăiască. 

După aceea intră în vorbă cu unul care cuvântase singur 
despre milostenie un ceas în şir, în fata unei mari adunări de 
oameni. Oratorul acesta se uită la el chiorâş şi îi spuse: 

— Ce cauţi aici? Eşti pentru cauza cea dreaptă? 

— Nu este efect fără cauză, zise cu modestie Candid; totul 
se inläntuie în chip necesar şi e orânduit cât se poate de bine. 
A trebuit să fiu alungat şi să n-o mai văd pe domnişoara 
Cunigunda, să fiu bătut cu nuiele şi trebuie acuma să-mi 
cerşesc pâinea până oi fi în stare să mi-o câştig singur, toate 
acestea nu puteau fi altfel. 

— Ascultă, amice, îi spuse oratorul, dumneata crezi că papa 
e anticrist? 

— Până acuma n-am auzit una ca asta, răspunse Candid; că 
o fi sau nu, habar n-am, dar eu atâta ştiu că n-am ce mânca. 

— Nici nu eşti vrednic să mănânci, îi spuse celălalt. Pleacă 
de-aici, ticălosule, pleacă, păcătosule! În viaţa mea să nu te mai 
văd! 

Soţia oratorului, uitându-se pe geam şi văzând un om care 
nu credea că papa e anticrist, îi turnă în cap un... O, Doamne! 
la ce strásnicii ajunge zelul religios al cucoanelor! 

Un om care nu fusese botezat, un bun anabaptist, pe nume 
Jacob, văzu felul răutăcios şi murdar în care era tratat un frate 
de-al lui, o vieţuitoare cu două picioare, şi care avea un suflet; 
îl luă şi-l duse la el acasă, îl spală, îi dădu pâine şi bere, îi mai 
dădu şi doi florini şi voi chiar să-l pună să lucreze în 
manufactura lui de stofe persane fabricate în Olanda. Candid, 
aproape închinându-se în faţa lui, spuse: 

— Maestrul Pangloss avea dreptate când spunea că în 
lumea asta toate-s cum nu se poate mai bine, fiindcă, uite, 


acuma dárnicia dumitale má miscá mult mai mult decát 
asprimea domnului celuia cu mantie neagrá si a sotiei 
dumisale. 

A doua zi, pe cänd se plimba, dädu de un cersetor, plin tot 
de bube, cu ochii stinsi, cu nasul ros, cu gura strâmbă, cu dinţii 
stricati şi vorbind din gât, chinuit de o tuse cumplită si 
scuipându-şi dinţii la fiecare opinteală. 


Capitolul IV 
Cum Candid se întâlni cu fostul lui 
magistru de filosofie, doctorul Pangloss, 
si ce s-a mai întâmplat după aceea 


Candid, cuprins mai mult de milă decât de scârbă, dădu 
acestui groaznic cerşetor cei doi florini pe care îi primise de la 
cinstitul său anabaptist Jacob. Arătarea se uită lung la el, 
începu să plângă si se repezi să-l imbratiseze. Candid, speriat, 
se dădu înapoi. 

— Vai! spuse nenorocitul către celălalt nenorocit, nu mai 
cunoşti tu pe Pangloss la care tineai aşa de mult? 

— Cum se poate? Dumneata eşti, magistre? Dumneata, în 
halul ăsta? Dar ce-ai pátit? De ce n-ai mai rămas în cel mai 
frumos castel din lume? Şi domnişoara Cunigunda, perla 
fetelor, capodopera naturii, ce mai face? 

— Cad de pe picioare, zice Pangloss. 

Candid îl luă şi-l duse repede la staulul anabaptistului şi îi 
dădu o bucată de pâine. Şi după ce Pangloss îşi mai veni în fire 
îl întrebă: 

— Spune, ce face domnişoara Cunigunda? 

— A murit, răspunse Pangloss. 

Candid leşină când auzi asta. Prietenul îl trezi din leşin cu 
nişte oțet prost care se găsea din întâmplare in staul. Candid 
deschise ochii: 

— A murit Cunigunda! Ah! unde-i cea mai bună dintre 
lumi? Dar de ce a murit? Nu cumva pentru că a văzut cum am 
fost dat afară cu picioare-n spate din frumosul castel al 
domnului baron? 

— Nu, spuse Pangloss. Au spintecat-o nişte soldaţi bulgari 
după ce au siluit-o cât au putut; domnul baron a vrut s-o apere 
şi atunci i-au crăpat capul; pe doamna baroană au tăiat-o în 


bucáti; elevul meu, sáracul, a pátit ce-a pátit si sorá-sa; iar din 
castel n-a mai rámas piatrá peste piatrá, niciun sopron, nicio 
oaie, nicio ratá, niciun copac; dar mäcar am fost rázbunati 
fiindcă abarii au făcut şi ei tot asa într-o baronie din apropiere 
care era a unui senior bulgar. 

La vorbele acestea, Candid lesinä iar; si dupä ce isi veni iar 
in fire si spuse tot ce trebuia sä spunä, intrebä pe Pangloss ce 
cauză, ce efect şi ce ratiune suficientă îl aduseseră în halul în 
care era. 

— Vai! spuse Pangloss, amorul m-a adus în starea asta; 
amorul, consolatorul speciei umane, păstrătorul universului, 
sufletul tuturor fiinţelor simtitoare, gingasul amor. 

— Vai, spuse Candid, am cunoscut şi eu amorul acesta, 
stăpân peste inimi. Sufletul sufletului nostru; de pe urma lui 
nu m-am ales decât doar cu o sărutare şi cu douăzeci de 
picioare-n spate. Dar cum o cauză atât de frumoasă a putut să 
producă în dumneata un efect atât de groaznic? 

Pangloss răspunse cu aceste vorbe: 

— O, scumpul meu Candid! o ştii pe Paquette, servitoarea 
aceea drăguță a slăvitei noastre baroane; m-am infruptat în 
braţele ei din plăcerile raiului care au stârnit însă această boală 
a iadului care, după cum vezi, mă roade; Paquette o avea şi 
poate a şi murit de boala asta. O căpătase în dar de la un 
călugăr cordelier) foarte învăţat care ajunsese să-i afle 
originea: el o luase de la o contesă bătrână, care o căpătase de 
la un căpitan de cavalerie, care o primise de la o marchiză, care 
o primise de la un paj, care o căpătase de la un iezuit care, pe 
când era novice, o luase de-a dreptul de la unul din tovarăşii 
lui Cristofor Columb. Cât despre mine, eu n-am s-o mai dau 
nimănui fiindcă sunt pe moarte. 

— O, Pangloss, spuse Candid, ciudată genealogie mai e şi 
asta! Nu cumva o fi pornind chiar de la diavol. 

— Nu, deloc! replică înțeleptul; boala asta era un lucru de 
care era nevoie neapărat în cea mai bună lume care există, un 
ingredient necesar; fiindcă, dacă Columb n-ar fi luat-o, într-o 
insulă a Americii, boala asta, care otrăveşte izvorul naşterilor, 
care adesea chiar împiedică naşterea şi care este în chip 


evident împotriva marelui scop al naturii, n-am avea azi nici 
şocolata, nici cosenila!*; mai trebuie de observat că până 
acuma, pe continentul nostru, boala asta numai noi o 
cunoaştem, cum numai noi cunoaştem controversa. Turcii, 
indienii, persanii, chinezii, siamezii, japonezii încă n-o cunosc; 
dar este o rațiune suficientă ca s-o cunoască şi ei peste câteva 
secole. Deocamdată printre noi s-a răspândit straşnic, mai ales 
în acele mari armate alcătuite din cinstiţi stipendiari 
binecrescuti, care hotărăsc soarta statelor; poţi să fii sigur că, 
atunci când treizeci de mii de oameni se bat după toate 
regulile cu o armată tot aşa de mare ca număr, sunt cam câte 

— Straşnic lucru, zise Candid; acuma însă trebuie să te 
vindeci. 

— Dar cum sá mă vindec? spuse Pangloss; n-am niciun ban, 
dragul meu, şi nicăieri pe toată faţa pământului nu poţi nici să- 
ti iei sânge, nici să-ţi faci o spălătură daca nu plăteşti sau dacă 
n-ai pe careva care să plătească pentru tine. 

La vorbele acestea Candid luă o hotărâre; se duse şi se 
aruncă la picioarele milostivului său anabaptist Jacob şi îi 
zugrăvi în chip atât de mişcător starea în care ajunsese 
prietenul său încât acela nu şovăi o clipă: îl luă la dânsul pe 
Pangloss şi îl vindecă pe cheltuiala lui. Pangloss, în cura pe 
care o făcu, nu pierdu decât doar un ochi şi o ureche. Scria 
bine şi ştia la perfectie aritmetica. Anabaptistul Jacob îl luă să-i 
tina socotelile. Două luni după aceea, fiind nevoit sá se ducă la 
Lisabona cu treburi de-ale negustoriei lui, luă cu dânsul în 
corabie şi pe cei doi filosofi. Pangloss îi explică cum toate erau 
cât se poate de bine. Jacob nu era de părerea asta: 

— Eu cred că oamenii au stricat putintel natura pentru că ei 
nu s-au născut lupi şi totuşi s-au făcut lupi. Dumnezeu nu le-a 
dat nici tun de douăzeci şi patru calibru şi nici baionete, şi ei 
şi-au făcut baionete şi tunuri ca să se omoare unii pe alţii. Aş 
putea să pun la socoteală şi falimentele şi justiţia care pune 
mâna pe averea falitilor ca să-i păgubească pe creditori. 

— Acestea toate erau neapărat necesare, replică doctorul cel 
chior, şi nenorocirile particulare produc binele general, şi astfel 


cu cät sunt mai multe nenorociri particulare cu atáta e mai 
bine. 

Ín vreme ce rationa astfel, văzduhul începu sá se întunece, 
vântul să bată din toate părţile şi o furtună cumplită se năpusti 
asupra corăbiei, nu departe de portul Lisabonei. 


Capitolul V 
Furtunä, naufragiu, cutremur de 
pământ, si ce s-a mai întâmplat cu 
doctorul Pangloss, cu Candid si cu 
anabaptistul Jacob 


Jumätate din pasageri, släbiti, cu sufletul la gurä din pricina 
nemaipomenitei tulburări pe care clătinarea unei nave o 
stârnește în nervi si în toate umorile trupului, zbuciumate si 
împinse în toate părțile, nu aveau nici măcar puterea sá se 
sperie de primejdie. Ceilalți tipau si se rugau. Pânzele se 
rupseră, catargele se frânseră în două, corabia se sparse. Lucra 
care putea, nimeni nu se pricepea, nimeni nu comanda. 
Anabaptistul dădea si el o mână de ajutor; era pe puntea 
superioară; un matelot furios îi dă una în cap si îl doboară, dar 
din cauză că s-a repezit prea tare ca să dea în el își pierde 
echilibrul şi cade în apă cu capul în jos. În cădere se agaţă de o 
bucată de catarg. Milostivul Jacob îi sare în ajutor, îi întinde 
mâna să se urce dar, aplecându-se, cade peste bord, în mare, în 
văzul matelotului care însă nici nu se sinchiseste de el și-l lasă 
să se înece. Candid se apropie, vede pe binefăcătorul lui cum 
iese o clipă deasupra apei apoi se scufundă pe totdeauna. Vrea 
să se arunce după el in mare; filosoful Pangloss îl oprește si îi 
dovedește că rada Lisabonei a fost formată anume pentru ca 
acest anabaptist să se înece în ea. În vreme ce dovedea asta a 
priori”, corabia se sparse în întregime si toți pieriră afară de 
Pangloss, de Candid și de sălbaticul acela de matelot care 
înecase pe vrednicul anabaptist; ticălosul ajunse înot la țărm, 
iar Pangloss si Candid fură si ei duși acolo de valuri pe o 
scândură. 

După ce-și veniră puţin în fire se îndreptară spre Lisabona. 
Cu banii pe care îi mai aveau trăgeau nădejde că vor scăpa de 


foame dupá ce scápaserá de furtuná. 

Tocmai intrau in oras plängänd moartea binefäcätorului lor 
când deodată simt că le fuge pământul de sub picioare); in 
port marea se umflă clocotind şi sfarmă corăbiile ancorate. 
Valuri de foc şi cenușă acoperă străzile și pieţele publice; casele 
se năruie, acoperişurile se prăbuşesc peste temelii, iar temeliile 
se împrăştie; treizeci de mii de locuitori de toate vârstele, 
bărbaţi si femei, sunt zdrobiţi de dărâmături. Matelotul trase o 
sudalmă, şuieră și spuse: 

— E rost de căpătuială pe-aici. 

— Care-o fi oare rațiunea suficientă a acestui fenomen? se 
întrebă Pangloss. 

— Ăsta-i sfârşitul lumii! strigă Candid. 

Matelotul se repede printre dărâmături, înfruntă moartea ca 
să găsească bani, găsește, pune mâna pe ei, se îmbată, și după 
ce se satură de băutură cumpără favorurile primei fete 
binevoitoare pe care o întâlneşte printre dărâmăturile caselor, 
printre muribunzi si morți. Pangloss îl tot trăgea de mânecă si 
îi spunea: 

— Dragul meu, nu-i bine ce faci, gresesti fata de rațiunea 
universală, nu-i vremea acum de treburi de astea. 

— Pe dracul! răspunse matelotul; eu sunt matelot si-s de loc 
din Batavia; de patru ori am fost în Japonia şi de patru ori am 
călcat pe cruce. Ai şi găsit cui să vorbeşti de rațiunea ta 
universală! 

Candid fusese rănit de niște pietre care căzuseră peste el; 
şedea acuma întins în stradă, acoperit de dărâmături. Spuse lui 
Pangloss: 

— Vai! adu-mi de pe undeva niste vin si ulei, cá mor. 

— Cutremurul acesta de pámánt nu-i lucru nou, zise 
Pangloss. Orasul Lima din America a pätit la fel anul trecut; 
aceleasi cauze, aceleasi efecte; trebuie sá fie cu sigurantá o därä 
de pucioasá pe sub pámánt de la Lima páná la Lisabona. 

— Foarte probabil, spuse Candid; acuma insä, pentru 
Dumnezeu, adu-mi putin ulei si vin. 

— Cum probabil? o intoarse filosoful; eu sustin cá lucrul 
acesta este demonstrat. 


Candid isi pierdu cunostinta si Pangloss ii aduse niste apá 
de la o cismea din apropiere. 

A doua zi, tot umbländ printre därämäturi, gásirá ceva de 
mâncare si se mai întremară putin. După aceea dadura ca si 
ceilalti o máná de ajutor locuitorilor orasului care scápaserá cu 
viatá. Cátiva cetáteni pe care li ajutará le dádurá o masá cum 
nu se putea mai buná pentru asemenea vremuri grele; e drept 
că fu o masă tristă: mesenii își udau pâinea cu lacrimi; 
Pangloss însă îi mângâie spunându-le că lucrurile nu puteau 
să fie altfel decât erau: 

— Ce se întâmplă acuma e tot ce poate fi mai bine; şi asta 
fiindcă dacă este un vulcan la Lisabona, înseamnă că nu putea 
să fie în altă parte; pentru că e cu neputinţă ca lucrurile să nu 
fie acolo unde sunt; şi tot ce întâmplă e bine. 

Un bărbat îmbrăcat în negru, cirac de-al Inchiziției, care 
sedea lângă el, luă cuviincios cuvântul și spuse: 

— După cât văd, domnul nu crede în păcatul originar: 
fiindcă, dacă totul este cum nu se poate mai bine, atunci asta 
înseamnă că n-a fost nici cădere în păcat, nici pedeapsă. 

— Cer respectuos iertare excelentei-voastre, răspunse încă si 
mai cuviincios Pangloss, dar căderea omului în păcat si 
blestemul intrau în chip necesar în cea mai bună lume cu 
putinţă. 

— Domnul așadar nu crede în libertate? întrebă ciracul. 

— Să-mi dea voie excelenta-voastrá să spun că libertatea 
poate să existe în același timp cu necesitatea absolută: era 
necesar ca să fim liberi în voinţa determinată... 

Pangloss era la mijlocul frazei când ciracul făcu un semn 
din cap valetului său care îi turna vin de Porto sau de Oporto. 


Capitolul VI 
Cum a fost fácut un frumos autodafe ca 
sá se opreascä cutremurele pe pämänt si 
cum Candid a fost bätut la spate 


Dupä cutremurul de pämänt care distrusese trei sferturi din 
Lisabona, inteleptii nu gäsirä altceva mai bun ca sá impiedice o 
ruiná totalä decät sá dea poporului un frumos autodafe; 
universitatea din Coimbra hotäräse cá spectacolul cátorva 
persoane arse la foc mic, cu mare ceremonie, este un mijloc 
fără gres, pe care, dacă-l intrebuintezi, pământul nu se mai 
cutremurá. 

Ca urmare a acestei hotäräri, fusese arestat un biscayan 
dovedit cä s-a insurat cu cumátrá-sa si doi portughezi care 
mäncaserä un pui după ce îi scoseserá grăsimea; după masă 
doctorul Pangloss și cu discipolul său Candid fură arestaţi și 
ei, unul pentru că vorbise, celălalt pentru că ascultase cu un 
aer de incuviintare: fură duşi amândoi, dar nu împreună, în 
nişte apartamente foarte răcoroase în care niciodată nu te 
supăra soarele; după ce stătură acolo o săptămână îi îmbrăcară 
cu câte un san-benito!!0), iar în cap le puseră câte o mitra de 
hârtie; pe mitra si pe san-benito-ul lui Candid erau zugrăvite 
flăcări întoarse cu vârful în jos si draci care nu aveau nici 
coadă, nici gheare; dracii lui Pangloss aveau gheare si coadă, 
iar flăcările se ridicau drept în sus. Merseră îmbrăcaţi așa în 
procesiune si ascultară o predică foarte patetică, după care 
urmă o frumoasă muzică monotonă. Candid fu bătut la spate 
în cadență în timp ce cântau; biscayanul si cei doi insi, care nu 
voiseră să mănânce partea grasă, fură arşi pe rug, iar pe 
Pangloss îl spânzurară, deşi nu era obiceiul. Chiar în ziua 
aceea pământul s-a cutremurat din nou cu un vuiet 
înspăimântător!!!) 


Candid, speriat, tulburat, ametit, plin de sânge si gâfâind, 
îşi spunea lui însuşi: „Dacă o fi asta cea mai bună lume cu 
putință, atunci ce-or fi cu celelalte? C-am fost bătut la spate, 
treacă-meargă, am mai pátit-o tot asa si la bulgari; dar de ce-a 
trebuit, dragul meu Pangloss, cel mai mare dintre toți filosofii, 
să te văd spânzurat fără să ştiu de ce? Şi tu, o! scumpul meu 
anabaptist, cel mai bun și mai de treabă dintre oameni, de ce a 
trebuit să mori înecat în port? Și dumneata, domnișoară 
Cunigunda! perla fetelor! de ce-a trebuit să fii spintecată?” 

Plecă de-acolo, abia ţinându-se, dăscălit, bătut, iertat si 
blagoslovit; deodată, o bătrână îl opri în drum şi-i spuse: 

— Tine-ti firea şi hai cu mine. 


Capitolul VII 
Cum s-a îngrijit o bătrână de Candid si 
cum el a găsit iar ceea ce iubea 


Candid nu-și tinu firea, dar se duse cu bătrâna într-o 
maghernitä; aici ea îi dădu un borcan de alifie ca să se ungă, îi 
lăsă ceva de mâncat și de băut şi, arătându-i un pătuc destul 
de curat, pe care era un rând de straie, îi spuse: 

— Mănâncă, bea şi culcă-te si Maica Domnului din Atocha, 
preasfântul Anton din Padova si preasfântul lacob de 
Compostella sá te aibá in sfánta lor pazä! Máine vin iar. 

Candid, mirat de tot ce vázuse, de tot ce indurase si, mai 
mult decát de orice, mirat de bunátatea bátránei, dádu sá-i 
sárute mána. 

— Nu mie trebuie sá-mi sáruti mána, li spuse ea; máine vin 
iar. Acuma unge-te cu alifia asta, mănâncă si te culcă. 

Candid, cu toate nenorocirile, mâncă si dormi. A doua zi 
bătrâna îi aduse o gustare, îi cercetă spatele, îl unse cu altă 
alifie; după aceea îi aduse prânzul, iar seara se întoarse și îi 
aduse cina. A treia zi, tot asa. 

— Cine ești dumneata? o tot întreba Candid. De unde atâta 
bunătate? cum as putea să-ți mulțumesc? 

Bătrâna nu răspundea nimic. Seara veni iar, dar nu mai 
aduse de mâncare. 

— Hai cu mine, zise ea, si nu scoate o vorbă. 

Il ia de braţ și ies amândoi din oraș mergând aşa vreun sfert 
de milă, până ajung la o casă singuratică împrejmuită de 
grădini şi de canaluri. Bătrâna bate la o uşă scundă. Uşa se 
deschide şi bătrâna îl duce pe Candid pe o scară tăinuită, într- 
o odaie cu aurituri, îl lasă pe o canapea de brocart, închide ușa 
si pleacă. Lui Candid i se părea că visează si se gândea că viața 
lui de până atunci fusese un vis urât, iar clipa de fata era un 
vis frumos. 


Bătrâna se întoarse curând. Tinea de braţ, sprijinind-o cu 
greu, pe o femeie care tremura din tot trupul, de o staturá 
majestuoasá, strálucind de pietre scumpe si cu fata acoperitá 
de un väl. 

— Ridică vălul, îi spuse lui Candid bătrâna. Tânărul se 
apropie şi ridică vălul cu sfială. Ce clipă a fost! Ce surpriză! Să 
fie oare domnisoara Cunigunda? Era chiar ea. Puterile îl 
părăsesc, nu poate să scoată măcar o vorbă şi cade la picioarele 
ei. Cunigunda cade pe canapea. Bătrâna îi stropeşte cu spirt; 
îşi vin amândoi în simtiri, vorbesc unul cu altul; la început 
sunt numai vorbe fără sir, întrebări si răspunsuri care se 
Incruciseazá, suspine, lacrimi, strigăte. Bătrâna îi sfătuieşte sá 
facă mai puţină larmă și îi lasă singuri. 

— Cum, dumneata ești? îi spune Candid, vasăzică trăieşti şi 
esti acum în Portugalia! Vasăzică nu te-au siluit si nu ti-au 
spintecat pântecele, asa cum mi-a spus Pangloss filosoful? 

— Ba da, răspunse frumoasa Cunigunda; dar nu moare 
cineva numaidecât de pe urma unor asemenea întâmplări. 

— Dar tatăl şi mama dumitale au fost omorâţi? 

— Au fost omorâţi, spuse Cunigunda, și începu să plângă. 

— Şi fratele dumitale? 

— Frate-meu a fost omorât si el. 

— Si cum ai ajuns în Portugalia? si cum ai aflat că sunt si eu 
aici? si prin ce întâmplare nemaipomenită ai pus să mă aducă 
în casa asta? 

— Am să-ți spun toate, răspunse Cunigunda, dar mai întâi 
să-mi povestesti ce ai făcut după ce mi-ai dat sárutarea aceea 
nevinovată şi după ce tot atunci ai căpătat nişte picioare în 
spate. 

Candid se supuse cu adânc respect şi, deşi era tulburat şi 
glasul îi tremura, și deşi îl dureau încă şalele, îi povesti în 
chipul cel mai naiv tot ce pátise din clipa când se despärtiserä. 
Cunigunda asculta și ridica ochii la cer; plânse când auzi de 
moartea vrednicului anabaptist si a lui Pangloss şi după aceea 
începu și ea să-i povestească lui Candid, care nu pierdea o 
vorbă si o sorbea din ochi. 


Capitolul VIII 
Povestea Cunigundei 


Eram ín pat si dormeam dusá cánd a binevoit Cerul sá 
trimitá pe bulgari ín castelul nostru cel frumos din Thunder- 
ten-tronckh; au omorát pe tata si pe frate-meu si pe mama au 
tăiat-o în bucăţi. Un bulgar voinic, înalt cât o präjinä, văzând 
că lesinasem la ceea ce se întâmplase sub ochii mei, începu să 
má siluiască; asta m-a făcut să-mi viu iar în fire, am tipat, m- 
am zbătut, l-am muşcat, l-am zgâriat, si voiam să-i scot ochii 
zdrahonului celuia de bulgar; de unde să-mi închipui eu că tot 
ce se întâmpla acum în castelul tatei era ceva obișnuit în 
asemenea împrejurări? Mojicul m-a lovit cu cuțitul în partea 
stângă, am și acuma semnul. 

— Vai! as vrea să-l văd şi eu, spuse naivul Candid. 

— Ai să-l vezi, spuse Cunigunda; să-ți spun mai întâi ce-a 
mai fost. 

— Da, spune! zise Candid. 

Cunigunda reluă firul poveștii: 

— În vremea asta a intrat un căpitan bulgar. Eu eram plină 
de sânge şi soldatul, fără sá se sinchiseasca, isi vedea de treabă. 
Căpitanul s-a mâniat când a văzut că mojicul n-are niciun 
respect fata de el şi l-a ucis pe trupul meu. După aceea a pus sá 
mă oblojească, m-a luat prizonieră și m-a dus în tabăra lui. Îi 
spălam puţinele cămăși pe care le avea, îi făceam de mâncare. 
Zicea că-s foarte frumusicá, trebuie să mărturisesc; si, ce sá 
spun, era şi el foarte chipeș si avea o piele albă si moale; încolo, 
nu prea era deștept și de filosofie habar n-avea: se vedea 
îndată că nu fusese crescut de doctorul Pangloss. După vreo 
trei luni, când şi-a isprăvit banii, s-a săturat de mine, m-a 
vândut unui evreu pe care-l chema don Issachar, care făcea 
negot în Olanda și în Portugalia si căruia îi plăceau grozav 
femeile. Evreul acesta era foarte ahtiat după mine, dar eu nu 


m-am läsat; am rezistat mai bine decät fatá de soldatul bulgar: 
o femeie cinstitá poate sá fie siluitá o datá, dar tocmai din 
cauza asta virtutea ei sporeste si mai tare. Evreul, ca sá má 
îmblânzească, m-a adus în casa asta în care mă vezi acuma. 
Credeam până atunci că nimic nu era mai frumos pe lume 
decât castelul din Thunder-ten-tronckh, dar acuma văd că mă 
inselam... 

Marele inchizitor m-a zárit odatá la bisericä; s-a uitat mult 
la mine si mi-a trimis vorbá cá are sá-mi spunä ceva In tainá. 
M-am dus la el la palat. l-am povestit cine sunt, iar el mi-a 
spus cá nu era ceva vrednic de rangul meu sá fiu a unui 
israelit. M-a cerut lui don Issachar dar acesta, care e bancherul 
Curtii si om cu vazá, nici n-a vrut s-audá. Inchizitorul l-a 
amenintat atunci cu un autodafe. In sfärsit, evreul meu, 
speriat, a facut cu el un târg şi anume că eu şi cu casa sá fim a 
amândurora, evreul să vină lunea, miercurea si sâmbăta, iar 
inchizitorul în toate celelalte zile. Sunt șase luni de când ţine 
învoiala. S-au cam ciorovăit ei uneori pentru că nu ajungeau să 
se înțeleagă dacă noaptea de sâmbătă spre duminică trebuie 
socotită după legea veche sau după legea nouă. Deocamdată 
eu am rezistat si unuia si celuilalt si cred că tocmai de asta 
amândoi mă iubesc mereu. 

Ca să alunge urgia cutremurelor și ca să-l sperie pe don 
Issachar, monseniorul s-a gândit să facă un autodafe. Mi-a 
făcut cinstea să mă poftească şi pe mine. Am avut un loc foarte 
bun. Între slujba religioasă si execuţie, s-au servit răcoritoare 
doamnelor. Am fost cuprinsă de groază când am văzut că-s 
arşi pe rug cei doi evrei și biscayanul care se însurase cu 
cumătră-sa. Care nu mi-a fost însă mirarea, groaza și 
tulburarea când am văzut îmbrăcat cu san-benito si în cap cu o 
mitră, o figură care semăna cu aceea a lui Pangloss! M-am 
frecat la ochi, m-am uitat mai bine și am văzut cum îl 
spânzura. Mi s-a făcut rău; dar abia mi-am venit iar în fire si 
te-am văzut dezbrăcat, cu spatele gol: asta a fost culmea 
groazei, culmea durerii si a deznădejdii. Trebuie să-ți spun de 
altfel că pielea ta e mai albă și mai frumoasă decât a 
căpitanului meu bulgar. Privelistea asta a sporit si mai tare 


sentimentele care má copleseau, care má rodeau. Am vrut sá 
strig si sá le spun: ,Opriti-vá, barbarilor!” dar glasul mi s-a 
stins în gât şi de altfel strigătele mele ar fi fost degeaba. După 
ce te-au bătut zdravăn, mi-am spus: „Cum se face oare că 
simpaticul Candid si înțeleptul Pangloss se află acuma în 
Lisabona, unul ca să capete o sută de bice şi celălalt ca să fie 
spânzurat din porunca monseniorului inchizitor a cărui iubită 
sunt? Pangloss m-a amăgit deci cumplit atunci când mi-a spus 
că toate în lumea asta merg cum nu se poate mai bine.” 

Tulburată cumplit, când iesindu-mi din fire, când gata să 
mor de slăbiciune, îmi era plin capul de omorul tatei, al 
mamei, al fratelui meu, de neobrăzarea ticălosului de soldat 
bulgar, de lovitura de cuţit pe care mi-o dăduse, de robia mea, 
de slujba mea de bucătăreasă, de căpitanul meu bulgar, de 
scârbosul don Issachar, de groaznicul inchizitor, de 
spänzurarea doctorului Pangloss, de psalmodia care se cänta 
in timp ce te bátea la spate, si mai ales de sárutarea pe care ti-o 
dädusem dupä paravan, ultima datä cänd te-am väzut. Am 
mulțumit lui Dumnezeu că după atâtea necazuri te-a adus iar 
lângă mine. Am spus bătrânei mele să aibă grijă de tine si să te 
aducă aici îndată ce s-o putea. A îndeplinit foarte bine ce i-am 
spus și am putut astfel cu o nemaipomenită plăcere să te văd, 
să te aud și să vorbesc cu tine. Acuma însă cred că ţi-o fi foame 
grozav; si mie mi-e foame strasnic; hai să mâncăm. Stătură 
amândoi la masă si după ce mâncară, se asezará iar pe 
canapeaua aceea frumoasă de care a mai fost vorba. Acolo 
erau când a sosit don Issachar, unu din stăpânii casei. Era 
tocmai zi de sâmbătă. Don Issachar venea să-și exercite 
drepturile și să-şi arate dragostea. 


Capitolul IX 
Ce s-a întâmplat cu Cunigunda, cu 
Candid, cu marele inchizitor si cu un 
evreu 


Issachar ásta era cel mai táfnos evreu din cáti au fost ín 
Israel de la robia Babilonului până astăzi. 

— Cätea de galileanä ce esti, zise el, nu ti-i destul domnul 
inchizitor? Ce, si pușlamaua asta trebuie să te împartă cu 
mine? 

Spunând asta scoase un pumnal pe care-l purta întotdeauna 
si, fără să-și închipuie că potrivnicul lui era înarmat, se repezi 
la Candid; numai că vestfalianul nostru căpătase de la bătrână 
odată cu straiele și o sabie. Repede trase sabia și, cu toate că 
era om foarte blând din fire, culcă pe israelit la pământ, la 
picioarele frumoasei Cunigunda. 

— Dumnezeule! strigă ea, ce ne facem acuma? Un bărbat 
ucis în casă la mine! Dacă vine vreun om al stăpânirii s-a 
isprăvit cu noi! 

— Dacă Pangloss n-ar fi spânzurat, spuse Candid, desigur 
că ne-ar sfătui ce să facem în cumpăna asta, fiindcă era mare 
filosof. În lipsa lui hai s-o întrebăm pe bătrână. 

Bătrâna era foarte pricepută si tocmai începuse să le dea un 
sfat, când deodată se mai deschise o ușă. Era unu după miezul 
nopții, începuse duminica. Ziua asta era a monseniorului 
inchizitor. Intră şi vede pe Candid, ciomăgitul, cu sabia în 
mână, un mort întins pe dusumea, Cunigunda înspăimântată 
si bătrâna dând sfaturi. 

lată ce se petrecu în clipa asta în sufletul lui Candid și ce se 
gândi el: „Dacă preasfântul ăsta strigă după ajutor, are să pună 
sigur sá mă ardă; poate că face aşa si cu Cunigunda; din 
porunca lui m-au bătut așa de cumplit; mi-i rival; tot sunt 


pornit acuma pe omor, ce sá mai stau la gánduri?” 
Rationamentul acesta fu limpede si rapid; deci, fárá sá mai lase 
timp inchizitorului sá se dezmeticeascä, il sträpunse cu spada 
si-l culcá längä evreu. 

— Asta mai trebuia! zise Cunigunda. De-acuma nu mai 
avem nicio scäpare; o sá fim excomunicati, ne-a sunat ceasul. 
Cum de-ai putut, tu care esti asa de blajin, sá ucizi in douá 
minute un evreu si un preot? 

— Draga mea, ráspunse Candid, cänd esti indrägostit, gelos 
si ciomägit de Inchizitie, nici nu ştii ce mai ajungi sá faci! 

Bäträna luá atunci cuvántul si spuse: 

— La grajd sunt trei cai andaluzi cu tot ce trebuie pentru 
cälärie. Candid sá se ducá si sá puná saua pe ei. Doamna are 
moyadori si diamante: sá ne urcám pe cai, cu toate cá ín ce má 
priveste eu pot sá sed numai pe o fesá, si sá plecám la Cadiz; 
afará e frumos si nu-i nimic mai plácut decát sá cälätoresti 
noaptea pe rácoare. 

Candid intr-o clipitá pune seaua pe cai. Cunigunda, bäträna 
si cu el fac treizeci de mile fárá sá se opreascá. Ín timp ce ei 
erau departe, „Sfânta Hermandad”!12 soseşte; monseniorul e 
înmormântat într-o biserică frumoasă şi Issachar e aruncat la 
gunoi. 

Candid, Cunigunda și cu bătrâna ajunseseră acuma în 
orăşelul Avacena, în munţii Sierra-Morena; erau la un han și 
vorbeau astfel între dânşii. 


Capitolul X 
Cät erau de nenorociti Candid, 
Cunigunda si bátrána cánd au ajuns la 
Cadiz si s-au imbarcat 


— Oare cine mi-o fi furat banii si diamantele? spunea 
plängänd Cunigunda; cu ce-o sá tráim acuma? ce-o sá ne 
facem? unde mai gásesc eu inchizitori si evrei care sá-mi dea 
diamante si bani? 

— Tare má tem, spuse bäträna, cá asta e isprava unui cuvios 
cälugär cordelier care era asearä la han la Badajos cänd eram si 
noi. Sá má ierte Dumnezeu dacá gresesc, dar stiu cá de douá 
ori a intrat la noi în odaie si a plecat cu mult înaintea noastră. 

— Pangloss, spuse Candid, mi-a demonstrat de multe ori că 
bunurile pământești sunt ale tuturor oamenilor deopotrivă si 
că fiecare are acelaşi drept asupra lor. Potrivit acestor principii, 
călugărul ar fi trebuit totuși să ne lase si nouă măcar atâta cât 
ne trebuie ca să putem merge mai departe. Nu ne-a mai rămas 
chiar nimic, Cunigunda, frumoasa mea? 

— Nicio para, spuse ea. 

— Oare ce-i de făcut? zise Candid. 

— Să vindem un cal, spuse bătrâna; eu am să mă urc la 
spatele domnișoarei, cu toate că nu pot să şed decât numai pe 
o fesă, şi aşa o să ajungem la Cadiz. 

În hanul la care tráseserá era si un stareţ de benedictinil'3); 
acesta cumpárá calul, cu pret ieftin. Candid, Cunigunda si cu 
bátrána trecurá prin Lucena, prin Chillao, prin Lebrixa si 
ajunserá in sfärsit la Cadiz. Tocmai se pregátea o flotá si se 
strângeau trupe ca să-i învețe minte pe cuvioşii călugări 
iezuiți!“ din Paraguay, învinuiți că ar fi răzvrătit o hoardă de- 
a lor împotriva regilor Spaniei si Portugaliei. Candid, care 
făcuse militaria la bulgari, dădu o probă de mustrul!5) 


bulgáresc in fata generalului acelei armate firave la numär si 
făcu asta cu atâta grație, cu atâta iutealä, cu atâta ușurință, 
demnitate și agilitate, încât i se dădu îndată comanda unei 
companii de infanterie. lată-l deci căpitan. Se suie pe corabie 
cu domnişoara Cunigunda, cu bătrâna, cu doi valeti si cu cei 
doi cai andaluzi care fuseseră ai marelui inchizitor al 
Portugaliei. 

În timpul călătoriei au tot vorbit despre filosofia bietului 
Pangloss. 

— Ne ducem acuma in altá lume, zicea Candid; cu 
sigurantä cä aceea trebuie sä fie lumea in care toate lucrurile 
merg bine; pentru cä trebuie sá märturisim cá, in lumea 
noastră de până acuma, am cam avut de ce sá ne plängem, atât 
în ce priveşte fizicul, cât şi moralul. 

— Te iubesc din toată inima, spunea Cunigunda, dar mi-i 
sufletul cutremurat și acuma de ceea ce am văzut și am suferit. 

— Lasă că are să fie bine, zicea Candid; uite și marea în 
lumea asta nouă e mai bună decât mările Europei noastre; e 
mai blândă și vânturile sunt mai statornice. Nu mai rămâne 
nicio îndoială că lumea nouă e cea mai bună lume cu putinţă. 

— Să dea Dumnezeu! spunea Cunigunda; am fost însă așa 
de groaznic de nefericită în lumea mea, încât aproape că nu 
mai am nicio speranţă. 

— Vă plängeti, le spuse bătrâna; dar voi n-aţi îndurat 
nenorocirile pe care le-am îndurat eu. 

Cunigunda începu să râdă si crezu că bătrâna glumeste 
când pretinde că e mai nenorocită decât ea. 

— Vai! draga mea, îi spuse ea, dacă n-ai fost siluită de doi 
bulgari, dacă n-ai fost înjunghiată în pântece, dacă nu ti s-au 
dărâmat două castele, dacă n-au fost omorâţi în fata dumitale 
doi tati şi două mame si n-ai văzut cum doi iubiţi ai dumitale 
sunt bătuţi într-un autodafe, apoi nu văd cum ai putea să mă 
întreci; unde mai pui că m-am născut baroană cu şaptezeci și 
două de spite în blazon si am fost bucătăreasă. 

— Domnisoará, răspunse bătrâna, dumneavoastră nu ştiţi 
din ce neam mă trag eu si dacă v-aş arăta sezutul n-aţi mai 
vorbi asa si n-aţi mai judeca lucrurile cu atâta ușurință. 


Cuvintele acestea stärnirä o mare curiozitate in mintea 
Cunigundei si a lui Candid. Bătrâna începu să povestească asa 
cum urmeazá. 


Capitolul XI 
Povestea babei 


N-am avut întotdeauna ochii tulburi si pleoapele înroșite; 
nasul meu nu mi-a ajuns întotdeauna până la bărbie si n-am 
fost întotdeauna servitoare. Sunt fiica papei Urban al zecelea și 
a prinţesei de Palestrina. Până la paisprezece ani am locuit 
într-un palat căruia toate castelele baronilor voştri nemți n-ar fi 
slujit nici de grajd; şi numai o rochie de-a mea făcea mai mult 
decât toate mándretele Vestfaliei. Cresteam, mă făceam din ce 
în ce mai frumoasă, mai gingasä si mai nurlie; toţi se ingrijeau 
să-mi facă plăcere, toți mă respectau si puneau în mine 
speranțe mari: de pe-atunci începusem să inspir dragoste, sânii 
mi se împlineau; şi ce sâni! albi, tari, ciopliti ca sânii Venerei de 
Medici!!*); şi ce ochi, ce pleoape! ce sprâncene negre! ce flăcări 
ardeau în ei și întunecau cu strălucirea lor stelele, așa cum îmi 
spuneau poeţii de prin partea locului. Slujnicele care mă 
îmbrăcau și mă dezbrăcau cădeau în extaz când mă priveau 
din fata sau din spate; si toți bărbaţii ar fi vrut să fie în locul 
lor. 

M-au logodit cu un print suveran de Massa-Carrara. Și ce 
print! frumos ca şi mine, plin de gingásie si de nuri, strălucind 
de duh și arzând de dragoste; l-am iubit cum iubeşti întâia 
oară, cu idolatrie, cu aprindere. Începură pregătirile de nuntă: 
erau de-o bogăţie si de-o măreție nemaipomenită, tot timpul 
numai baluri, jocuri, opere bufe; si toată Italia mi-a făcut 
sonete din care niciunul nu era izbutit. Mă apropiam de clipa 
care trebuia să mă facă fericită, când o marchiză bătrână care 
fusese amanta prințului meu îl pofti la dânsa, la o ceascá de 
ciocolată: nici n-au trecut două ceasuri după asta și prințul a 
murit în nişte chinuri groaznice; dar asta încă nu-i nimic. 
Mama, foarte necăjită, deşi mult mai putin decât eram eu, se 
hotărî să plece pe câtva timp din niște locuri care ne umpleau 


de tristete. Avea o mosie foarte frumoasá längä Gaeta; ne-am 
imbarcat pe o galerá auritá ca altarul de la Sfántul Petru din 
Roma. In drum un corsar din Sale” se näpusteste asupra 
noasträ; soldatii nostri se apárá cum se apárá soldatii papei, 
adicá aruncá armele si cad in genunchi ceränd corsarilor 
iertare in articulo mortis(18), 

Piraţii îi despoaie pe toţi lăsându-i goi ca niște maimuțe, si 
pe mama la fel, şi tot așa şi pe cameriste și pe mine. E minunat 
lucru repeziciunea cu care domnii aceștia dezbracă lumea; m-a 
mirat însă mai mult decât orice că ne-au pus tuturora degetul 
într-un loc în care noi femeile lăsăm să ni se pună de obicei 
numai canule. Ceremonia asta mi s-a părut foarte ciudată şi 
până când nu călătoreşti asa judeci lucrurile. Am aflat însă în 
curând că ne-au făcut așa ca să vadă dacă n-am ascuns acolo 
niscai diamante: e un obicei stabilit de multă vreme la 
naţiunile civilizate care au corăbii cu care străbat mările. Am 
mai aflat de pildă că domnii cavaleri de Malta fac asta 
întotdeauna când prind turci şi turcoaice; e o lege a dreptului 
ginţilor care n-a fost călcată niciodată. 

Nu vă mai spun cât de greu e pentru o prințesă tânără să fie 
dusă roabä în Maroc cu mamă-sa. Vă inchipuiti ce am avut de 
îndurat în corabia piraţilor. Mama era încă foarte frumoasă; 
domnișoarele noastre de onoare si chiar slujnicele noastre 
aveau mai mulți nuri decât are toată Africa; iar eu eram 
fermecătoare, eram frumuseţea, gingăşia însăşi şi eram 
fecioară; dar n-am rămas așa multă vreme; floarea asta care 
fusese hărăzită prințului de Massa-Carrara mi-a fost smulsă de 
căpitanul piraților; era un harap groaznic si credea că-mi face 
cu asta o mare cinste. A trebuit într-adevăr ca doamna prințesă 
de Palestrina şi cu mine să fim zdravene ca să putem rezista la 
tot ce-am suferit până am ajuns în Maroc! Dar să lăsăm asta; 
astea-s lucruri așa de obișnuite încât nici nu face să mai 
vorbeşti de ele. 

Marocul înota în sânge când am sosit. Cincizeci de fii ai 
împăratului Muley-Ismail aveau fiecare partidul lui; asta 
stârnise cincizeci de războaie civile; se băteau negri cu negri, 
smoliti cu smoliti, mulatri cu mulatri. Era un măcel necontenit 


de la un capát la celálalt al tárii. 

Abia ne-am scoborát din corabie si niste harapi dintr-un 
partid dusman aceluia din care fácea parte corsarul meu s-au 
si infätisat ca sä-i ia prada. Dupá diamante si aur, noi eram ce 
avea el mai de pret. Am vázut atunci o luptá asa cum nu puteti 
vedea in Europa. Oamenii de la miazá-noapte n-au sánge asa 
de aprins; nu sunt asa de turbati dupá femei cum sunt cei din 
Africa. Europenii vostri parcá au lapte in vine; vitriol, foc, 
curge ín vinele locuitorilor din muntii Atlas si din tárile vecine. 
S-au luptat cu înverșunarea leilor, a tigrilor si a serpilor din 
tara lor, sá s-aleagá care din ei va pune mána pe noi. Un maur 
a apucat-o pe mama de bratul drept ín timp ce locotenentul 
cápitanului meu o tinea de bratul stäng; un soldat maur o 
apucá de un picior, unul din piratii nostri de celálalt. 
Doamnele noastre se pomenirá aproape toate trase de cáte 
patru soldati. Cápitanul meu má tinea ascunsá la spatele lui; 
era cu hangerul in mână si ucidea pe toţi cei care îi infruntau 
turbarea. Toate italiencele noastre si mama au fost sfásiate, 
tăiate, măcelărite de monștrii care se certau din pricina lor. 
Prizonierii tovarăşi cu mine, cei care îi prinseseră, soldații, 
matelotii, harapii, smolitii, albii, mulatrii, si la urmă si 
căpitanul meu, toți au fost omorâţi, iar eu aproape moartă 
zăceam pe un morman de morţi. Scene de felul acesta se 
petreceau, după cum se ştie, cale de trei sute de poste de jur 
împrejur, dar nimeni nu uita să facă cele cinci rugăciuni pe zi 
poruncite de Mohamed. 

Mi-am făcut drum cu greu prin grămezile de cadavre pline 
de sânge și m-am târât până la un portocal, pe malul unui 
pârâu care curgea pe-acolo. M-am prăbușit la pământ de 
groază, de osteneală, de desperare şi de foame. N-a trecut mult 
si simţurile mele coplesite fură cuprinse de somn, un somn 
care era mai mult un lesin. Záceam asa în starea asta de 
sfârşeală şi de nesimţire, între moarte și viață, când m-am 
simţit deodată apăsată de ceva care se tot zbuciuma pe trupul 
meu. Am deschis ochii și am văzut un om, alb şi chipeş, care 
ofta si mormáia printre dinți: O, che sciagura dessere senza 
coglion1!(19) 


Capitolul XII 
Urmarea nenorocirilor bätränei 


Miratá si bucuroasá cá aud limba tärii mele si incä si mai 
miratá de vorbele pe care le spunea omul acela, i-am spus cá 
sunt nenorociri mai mari decát aceea de care se plángea el; i- 
am povestit în câteva cuvinte grozáviile pe care le indurasem 
si am căzut iar în nesimţire. El m-a luat și m-a dus într-o casa 
din apropiere, m-a culcat, mi-a dat de mâncare, m-a servit, mi- 
a spus vorbe de mângâiere, mărturisindu-mi foarte măgulitor 
că nu mai văzuse femeie atât de frumoasă ca mine şi că 
niciodată nu-i păruse atât de rău că pierduse ceea ce nimeni nu 
mai putea să-i dea înapoi. 

— Eu sunt din Napoli, zise el; în fiecare an acolo se 
claponesc două, trei mii de copii; unii mor din asta, alții capătă 
o voce mai frumoasă decât a femeilor, iar alții guvernează 
state!20). La mine operaţia asta a izbutit foarte bine si am ajuns 
muzicant în capela doamnei prințese de Palestrina. 

— A mamei, am strigat eu. 

— A mamei dumitale! strigă el cu lacrimi în ochi. Cum? 
dumneata eşti prințesa cea tânără pe care eu am crescut-o 
până la şase ani şi care de pe atunci făgăduia să fie tot aşa de 
frumoasă cum eşti? 

— Eu sunt; mama e la câteva sute de paşi de aici, tăiată în 
bucăţi, sub un morman de morți... 

l-am istorisit tot ce mi se întâmplase, mi-a povestit si el 
întâmplările lui şi mi-a spus că fusese trimis de către o putere 
creștină la regele Marocului ca să încheie cu acesta un tratat 
prin care i se furniza monarhului pulbere, tunuri şi corăbii ca 
să-l ajute să distrugă comerțul celorlalte puteri creştine. 

— Mi-am îndeplinit misiunea, spuse acel vrednic eunuc; 
acuma am sá mă imbarc la Ceuta si am sá te duc înapoi în 
Italia. Ma che sciagura d'essere senza coglioni! 


l-am mulțumit înduioşată până la lacrimi. El, însă, în loc sá 
mă ducă în Italia, m-a dus la Alger şi m-a vândut beiului de- 
acolo. Abia am fost vândută și ciuma aceea, care a făcut 
înconjurul Africii, al Asiei şi al Europei, a izbucnit cu furie și în 
Alger. Ati văzut cutremure dar spuneti-mi, domnişoară, ati 
avut vreodată ciumă? 

— Nu, n-am avut, răspunse baroana. 

— Dacă ati fi avut, zise bătrâna, ati spune că e mult mai 
cumplită decât un cutremur. În Africa e ceva foarte obișnuit. 
Am luat-o si eu. Inchipuiti-vä ce situatie pentru fata unui 
papä, in värstä de cincisprezece ani, care numai in trei luni de 
zile îndurase sărăcia, robia, fusese siluitä aproape în fiecare zi, 
văzuse pe mamă-sa tăiată în patru, îndurase foamea şi 
războiul si acuma murea de ciumă în Alger! Totuși n-am 
murit; dar eunucul meu și cu beiul şi aproape tot seraiul din 
Alger, toți au pierit. 

După ce s-a mai potolit un pic urgia ciumei aceleia 
cumplite, robii beiului au fost vânduți. Pe mine m-a cumpărat 
un negustor şi m-a dus la Tunis, acolo m-a vândut altui 
negustor care m-a vândut și el la Tripoli; de la Tripoli am fost 
vândută cuiva din Alexandria, în Alexandria am fost iar 
vândută și trimisă la Smirna, iar de la Smirna am ajuns la 
Constantinopol. Eram acuma a unui agă de ieniceri care nu 
mult după aceea a fost trimis să apere Azovul împotriva 
ruşilor care îl asediau. 

Aga, care era un om foarte galant, şi-a luat cu el tot seraiul 
si ne-a băgat într-un fort pe malul mării, cu doi eunuci negri si 
o strajă de douăzeci de soldaţi. O mulţime de ruşi au pierit in 
lupte, dar nici ei nu s-au lăsat si ne-au plătit cu vârf si îndesat. 
Azovul a fost trecut prin sabie si foc, nu s-a ținut seama nici de 
sex, nici de vârstă. Numai fortul nostru mai rămăsese. 
Dusmanii au vrut mai întâi sá ne înfometeze și sá ne sileascá 
să ne predăm. Cei douăzeci de ieniceri se juraseră însă că nu se 
vor preda niciodată. Când și-au isprävit merindele, de frică sá 
nu-și calce jurământul au mâncat pe cei doi eunuci. După 
aceea s-au hotărât să mănânce şi femeile. 

Aveam un imam foarte credincios şi foarte milos. El le-a 


tinut o predicá foarte frumoasá si i-a convins sá nu ne ucidá 
chiar de tot. Le-a spus: 

— Táiati numai cáte o bucá fiecárei femei si o sá máncati de 
minune; dacá o sá mai trebuiascá, peste cátáva vreme le-o 
táiati si pe cealaltá; cerul va tine socotealá de-o faptá atát de 
buná si voi o sá aveti ce mánca. 

Imamul stia cum sá vorbeascá si i-a convins. Ni s-a fácut la 
toate Operatia asta groaznicá. Imamul ne-a uns cu balsamul 
care se pune copiilor când îi taie împrejur; eram pe jumătate 
moarte. 

Nici n-au apucat bine să sfârșească ienicerii masa pe care le- 
o dăduserăm noi și rușii au si sosit, de data asta in luntri. 
Niciun ienicer n-a scăpat cu viață. Chirurgi francezi sunt 
pretutindeni; era şi acolo unul, foarte priceput; ne-a îngrijit, 
ne-a vindecat si am să-mi aduc aminte toată viata ca, dupa ce 
rănile mi s-au închis, mi-a făcut propuneri. Tuturor de altfel 
ne-a spus să nu ne mâhnim, că lucrul acesta s-a mai întâmplat 
si la alte asedii si că asta era legea războiului. 

Îndată ce tovarășele mele au putut să umble au fost duse la 
Moscova. Eu am căzut pe mâna unui boier care m-a făcut 
grádináritá si care îmi dădea în fiecare zi câte douăzeci de 
lovituri de bici. Cum însă seniorul ăsta peste doi ani a fost tras 
pe roată împreună cu alti treizeci de boieri pentru nu ştiu ce 
intrigă de curte, m-am folosit de împrejurarea asta si am fugit. 
Am străbătut toată Rusia, am fost servitoare de cârciumă la 
Riga, pe urmă la Rostock, la Wismar, la Leipzig, la Kassel, la 
Utrecht, la Leyden, la Haga, la Rotterdam; am îmbătrânit în 
mizerie și în ocară, numai cu o bucă și amintindu-mi mereu că 
sunt fată de papă. De o sută de ori am vrut să mă omor, dar n- 
am putut deoarece îmi plăcea încă viaţa. Slăbiciunea asta 
ridicolă e poate una din aplecările noastre cele mai nenorocite; 
este oare ceva mai prost pe lume decât să vrei să duci într-una 
O povară pe care în orice clipă ai vrea s-o arunci, să-ți fie scârbă 
de fiinţa ta si totuși sá tii mereu la ea, să dezmierdám șarpele 
care ne roade până când ne înghite inima? 

Am văzut în țările prin care m-a mânat soarta si în birturile 
în care am servit, un număr nemaipomenit de oameni care își 


urau viața; n-am văzut însă decât doisprezece care au pus 
capăt de bunăvoie nenorocirii lor: trei negri, patru englezi, 
patru genevezi si un profesor german pe care îl chema 
Robeck2!. Am ajuns până la urmă servitoare la don Issachar, 
iar el m-a pus pe lângă dumneata, frumoasa mea domnişoară; 
m-am legat de soarta dumitale si m-am ocupat mai mult de 
treburile dumitale decât de-ale mele. Nu ti-as fi spus nimic de 
necazurile mele, dacă nu m-ai fi stârnit si dacă n-ar fi obiceiul 
pe corabie să povestesti câte ceva ca să alungi urâtul. Eu am 
experienţă şi cunosc lumea. Uite: pune pe fiecare călător să-și 
povestească viata si dacă s-o găsi măcar unul care să nu-și fi 
blestemat de nenumărate ori zilele şi care să nu-și fi spus lui 
însuși că e cel mai nenorocit om din lume, să mă arunci în apă 
cu capul în jos. 


Capitolul XIII 
Cum a fost silit Candid să se despartă de 
frumoasa Cunigunda si de bătrână 


Frumoasa Cunigunda, după ce auzi povestea bătrânei, îi 
dădu acesteia toată cinstea cuvenită unei persoane de rangul și 
meritul ei. Făcu așa cum ii spusese bătrâna: puse pe toți 
călătorii, rând pe rând, să-şi povestească viata. Si ea si Candid 
îşi dădură seama că bătrâna avea dreptate. 

— Păcat, zise Candid, că înțeleptul Pangloss a fost 
spânzurat, împotriva obiceiului, într-un autodafe; ne-ar spune 
acuma o mulțime de lucruri minunate despre răul fizic si răul 
moral care acoperă pământul si marea, iar eu m-aș încumeta 
să-i aduc respectuos câteva obiectiuni. 

În timp ce unii și alţii îşi istoriseau viaţa, corabia își urma 
drumul. Ajunseră la Buenos Aires. Cunigunda, căpitanul 
Candid si cu bătrâna se duserá la guvernator, don Fernando 
de Ibaraa y Figueora y Mascarenes y Lampurdos y Suza. Acest 
senior era foarte mândru, așa cum se cuvine să fie un om care 
purta atâtea nume. Vorbea cu lumea plin de un nobil dispreţ, 
era aşa de grozav cu nasul pe sus, ridica glasul atât de 
necruţător, îşi lua o mutră aşa de îngâmfată, umbla atât de 
tantos, încât tuturor celor care îl salutau le venea să sară la el 
să-l bată. Îi plăceau grozav femeile. Când o văzu pe 
Cunigunda se gândi că nu era pe lume femeie mai frumoasă 
decât ea. Cel dintâi lucru pe care l-a făcut a fost să întrebe daca 
e soția căpitanului. Felul cum puse această întrebare îl sperie 
pe Candid. Nu îndrăzni să spună ca era soția lui pentru că 
într-adevăr nu-i era; nu-i venea nici să spună că era soră-sa 
pentru că nu-i era nici soră; şi cu toate că această minciună 
oficioasă fusese foarte la modă la cei vechi! si putea fi foarte 
de folos și celor moderni, sufletul lui era prea curat ca să 
nesocotească adevărul. 


— Domnisoara Cunigunda, zise el, e pe cale de a-mi face 
cinstea sá se cäsätoreascä cu mine si rugám pe excelenta- 
voastrá sá ne fie nas. 

Don Fernando de Ibaraa y Figueora y Mascarenes y 
Lampurdos y Suza, räsucindu-si mustata, zâmbi amar si dădu 
ordin cápitanului Candid sá se ducä sä-si treacá compania in 
revistá. Candid executá ordinul. Guvernatorul rámase singur 
cu domnisoara Cunigunda. Îi spuse că o iubește cu patimă si 
că a doua zi se vă căsători cu ea în fata altarului sau cum i-o 
plăcea ei. Cunigunda ceru un sfert de ceas ca să se gândească, 
să se sfătuiască cu bătrâna și să ia o hotărâre. 

Bătrâna spuse Cunigundei: 

— Domnişoară, dumneata ai șaptezeci si două de spite de 
nobleţe dar n-ai para chioară; numai o vorbă să spui şi esti 
dintr-odată soţia celui mai mare senior al Americii de miazăzi 
si care are pe lângă toate si o mustață strasnicä; ce rost are sá 
faci pe credincioasa în dragoste? Ai fost siluită de bulgari, un 
evreu si un inchizitor s-au bucurat de nurii dumitale. 
Necazurile dau anumite drepturi. Eu, ce să spun, dacă as fi în 
locul dumitale, n-aş şovăi o clipă, m-aş mărita cu domnul 
guvernator şi l-as căpătui pe domnul căpitan Candid. 

În vreme ce bătrâna vorbea aşa, cu toată înțelepciunea pe 
care i-o dăduseră vârsta și experienţa, în port intră o corabie 
mai mică; pe corabie erau un alcade!2) şi nişte alguazili!4); iată 
ce se întâmplase. 

Bătrâna ghicise tocmai bine că un călugăr cordelier furase la 
Badajos banii si giuvaericalele Cunigundei, când aceasta 
trecuse fugară pe acolo împreună cu Candid. Călugărul voise 
să vândă câteva pietre scumpe dintre acelea unui giuvaergiu. 
Acesta le cunoștea ca fiind ale marelui inchizitor. Călugărul, 
înaintea spânzurătorii, mărturisi că le furase: spuse de la cine 
si ce drum luaseră cei de la care le sterpelise. Se ştia deja de 
fuga Cunigundei și a lui Candid. Li se luă urma până la Cadiz. 
Se trimise, fără întârziere, o corabie după dânșii. Corabia 
ajunsese acum la Buenos Aires. 

Se răspândi vestea că a debarcat un alcade și că ucigașii 
marelui inchizitor erau urmăriți. Bătrâna cea inteleapta văzu 


intr-o clipá ce era de fácut. 

— Nu poti sá fugi, spuse ea Cunigundei, dar nici nu ai de ce 
sá te temi; nu dumneata l-ai omorát pe monsenior; si de altfel 
guvernatorul te iubeste si nu are sá dea voie nimánui sá te 
maltrateze; așa că, stai pe loc. 

După aceea se duse repede la Candid si îi spuse: 

— Fugi repede, că dacă nu, peste un ceas ai să fii ars pe rug. 

Candid nu mai avea nicio clipă de pierdut; dar cum să se 
despartă de Cunigunda şi unde să fugă? 


Capitolul XIV 
Cum Candid si Cacambo au fost primiti 
la iezuitii din Paraguay 


Candid adusese de la Cadiz un valet asa cum sunt multi pe 
coastele Spaniei si ín colonii. Era pe un sfert spaniol, náscut ín 
Tucuman din tatá metis; fusese tárcovnic, paracliser, marinar, 
cálugár, hamal, soldat, lacheu. fl chema Cacambo si iubea pe 
stapanul sau fiindcá stäpänu-säu era om bun. Puse repede 
saua pe cei doi cai andaluzi. 

— Hai, stäpäne, sá facem cum ne sfátuieste bäträna; sá 
plecám si sá fugim fárá sá ne mai uitäm inapoi. 

Candid izbucni ín pláns: 

— O! draga mea Cunigunda! Sá te párásesc tocmai acuma 
când domnul guvernator vrea sá ne fie nas! Cunigunda, tu, 
venitá de la asa de mare depártare, ce-ai sá te faci singurá? 

— O sá facá ce-o putea, spuse Cacambo; femeile se descurcá 
repede; Dumnezeu le-ajutá. Noi deocamdatá sá fugim! 

— Dar unde vrei sá má duci? Íncotro mergem? Ce-o sá 
facem fárá Cunigunda? intreba Candid. 

— Pe Sfántul lacob de Compostella, spuse Cacambo, ati 
venit aici ca sá duceti război împotriva iezuiţilor. Foarte bine, 
acuma hai să ducem război alături de ei. Eu cunosc drumurile 
pe-aici. Am sá va duc în tara lor; au sa fie încântați să aibă un 
căpitan care știe muștrul bulgăresc; o să ajungeţi sus de tot; 
când nu-ți merge bine într-o parte a lumii, iti găseşti norocul în 
altă parte. E foarte plăcut să vezi si să faci lucruri noi. 

— Vasăzică tu ai mai fost în Paraguay? spuse Candid. 

— Cum să nu! răspunse Cacambo. Am fost pedagog în 
colegiul din Asuncion si cunosc felul cum guvernează los 
padres!?% asa cum cunosc străzile din Cadiz. Minunat lucru 
guvernarea lor! Statul are peste trei sute de leghe diametru şi e 
împărţit în treizeci de provincii. Los padres au tot, iar poporul 


nimic; e O capodoperá de ratiune si dreptate. Eu, drept sá 
spun, nu vád ceva mai dumnezeiesc decát los padres, care aici 
duc rázboi cu regele Spaniei si cu regele Portugaliei si care in 
Europa spovedesc pe acesti regi; care aici omoará pe spanioli, 
lar la Madrid ii trimit in cer; lucrul acesta má farmecá; sá 
mergem, o sá fiti cel mai fericit om din lume. Ce multumiti au 
să fie los padres când au să vadă că le soseşte un căpitan care 
ştie mustrul bulgăresc! 

Când ajunseră la prima barierá?0, Cacambo spuse 
santinelelor că un căpitan voia să vorbească cu monseniorul 
comandant. Se dădu de veste gărzii. Un ofițer paraguayan se 
aruncă la picioarele comandantului și îi spuse despre ce era 
vorba. Candid si Cacambo fură întâi dezarmati și li se luară cei 
doi cai andaluzi. Trecură apoi printre două șiruri de soldați; 
comandantul era la celălalt capăt, cu tricorn in cap, cu rantia'?”) 
prinsă în brâu, cu sabia la şold, cu sulița în mână. Făcu un 
semn: într-o clipă douăzeci și patru de soldaţi înconjoară pe cei 
doi străini. Un sergent le spune că trebuie să aștepte, deoarece 
comandantul nu poate să vorbească cu dânșii, că preasfintia-sa 
părintele provincial nu dă voie nici unui spaniol să deschidă 
gura decât numai în faţa lui si nu-i dă voie să rămână mai mult 
de trei ceasuri in tara. 

— Si unde-i preasfintia-sa părintele provincial? întrebă 
Cacambo. 

— A slujit liturghia si-acuma e la paradă, răspunse 
sergentul, aşa că n-o să puteţi să-i sárutati pintenii decât peste 
trei ceasuri. 

— Bine, spuse Cacambo, dar domnul căpitan care nu mai 
poate de foame ca si mine, nu-i spaniol, e german; n-am putea 
să mâncăm ceva până vine sfintia-sa? 

Sergentul se duse să raporteze aceasta comandantului. 

— Foarte bine! spune acesta; dacă-i german, atunci pot să 
stau de vorbă cu el; aduceti-l la mine în umbrar. 

Imediat Candid e dus într-un boschet împodobit cu o foarte 
frumoasă colonadă de marmură verde poleită și cu colivii mari 
în care erau papagali, colibri, päsäri-muste, bibilici si alte o 
mulțime de păsări din cele mai rare. Masa era întinsă si pe 


masă erau bucate strasnice si farfurii de aur; si în timp ce 
paraguayenii mâncau porumb în străchini de lemn, pe câmp, 
în bătaia soarelui, preasfintia-sa părintele comandant intră în 
boschet. 

Era un tânăr foarte chipes, cu fata plină, destul de alb, 
rumen, cu sprâncenele ridicate, cu ochi vioi, cu urechile roşii, 
cu buzele ca purpura, mândru la înfățișare, dar cu o mândrie 
care nu era nici aceea a unui spaniol, nici a unui iezuit. Candid 
și Cacambo își căpătară înapoi armele care le fuseseră luate 
precum şi cei doi cai andaluzi. Cacambo le dădu ovăz chiar 
lângă umbrar si toată vremea fu cu ochii la ei de frica vreunei 
întâmplări neașteptate. 

Candid sărută mai întâi poalele rantiei comandantului si 
după aceea se așezară la masă. 

— Vasăzică sunteți german? îl întreba iezuitul în nemteste. 

— Da, sfintia-voastrá, răspunse Candid. Amândoi, rostind 
acestea, se uitará unul la altul cu o mare mirare si o emoție pe 
care nu şi-o puteau stăpâni. 

— Şi din ce loc anume din Germania sunteți? întrebă 
iezuitul. 

— Din scârboasa acea de Vestfalia, spuse Candid. M-am 
născut în castelul Thunder-ten-tronckh. 

— O! Doamne! chiar așa să fie? strigă comandantul. 

— Ce minune! strigă Candid. 

— Dumneata eşti? spuse comandantul. 

— E chiar de necrezut! spuse Candid. 

Cad amândoi pe spate, apoi se îmbrățișează și lăcrimează 
din belşug. 

— Cum! chiar dumneavoastră sunteţi, preasfintia-voastrá? 
Dumneavoastră, fratele frumoasei Cunigunda! 
Dumneavoastră, care ati fost ucis de bulgari, dumneavoastră, 
fiul domnului baron, sunteți acuma iezuit în Paraguay? Ce să 
spun, lumea e ciudată de tot. O, Pangloss, Pangloss, ce 
mulțumit ai fi acum dacă n-ai fi fost spânzurat! 

Comandantul făcu un semn și sclavii negri si paraguayeni, 
care turnau de băut în pahare de cristal de stâncă, iesirä îndată 
cu toţii. Multumi apoi de mii de ori lui Dumnezeu și sfântului 


Ignatio. Il stránse pe Candid in brate; amándurora le curgeau 
lacrimile. 

— Ati fi si mai mirat, si mai induiosat, si mai tulburat, zise 
Candid, dacá v-as spune cá domnisoara Cunigunda, sora 
dumneavoastrá, care credeti cá a murit spintecatá, tráieste si-i 
sănătoasă. 

— Unde e? 

— Nu prea departe de-aici, la domnul guvernator din 
Buenos Aires. lar eu venisem să mă războiesc cu 
dumneavoastră. 

Stătură aşa multă vreme de vorbă si fiecare cuvânt pe care îl 
rosteau era încă un prilej să se minuneze de câte li se 
întâmplaseră. Tot sufletul li se avânta pe buze, le stătea s- 
asculte în urechi, le strălucea în priviri. Germani cum erau, s- 
au întins la mâncare şi băutură tot așteptând să vină 
preasfintia-sa părintele provincial. Comandantul vorbi astfel 
către iubitul său Candid. 


Capitolul XV 
Cum a ucis Candid pe fratele scumpei 
sale Cunigunda 


— Toatá viata am sá tin minte ziua aceea cumplitá ín care 
am vázut cum au omorát pe tata si pe mama si cum au siluit-o 
pe sorá-mea. Dupá ce bulgarii au plecat, sorá-mea n-a mai fost 
gásitá, iar mama, tata si cu mine am fost pusi íntr-o cárutá 
impreunä cu douá servitoare si trei copii, toti ucisi, si dusi ca 
sá fim inmormäntati la o capelä de iezuiti la doua poste de 
castelul párintilor mei. Un iezuit ne-a stropit cu agheasmá; era 
sáratá grozav; cáteva picáturi mi-au intrat ín ochi; párintele a 
observat cá pleoapele mi s-au miscat; mi-a pus mána la inimá 
si a simtit cá bate; m-au luat, m-au ingrijit si peste trei 
săptămâni n-am mai avut nimic. După cum ştii, dragă Candid, 
eram foarte frumusel: m-am făcut după aceea si mai frumos; 
preasfintia-sa părintele Croust, stareţul, a început să aibă fata 
de mine o prietenie foarte tandră şi m-a făcut novice; după o 
bucată de vreme am fost trimis la Roma. Părintele general 
tocmai avea nevoie de tineri iezuiți germani. Suveranii 
Paraguayului nu prea vor să primească la dânşii iezuiți 
spanioli: preferă pe străini pentru că li se pare că-s mai 
ascultători. Părintele general mă socoti bun de trimis la lucru 
în acea vie sfântă. Am plecat împreună cu un polonez şi un 
tirolez. Cum am sosit, m-au şi cinstit cu un subdiaconat și o 
locotenentá. Acuma am ajuns colonel și preot. Ne înfruntăm 
zdravăn cu trupele regelui Spaniei. Te asigur că vor fi 
excomunicate şi înfrânte. Providența te-a trimis ca sá ne fii de 
ajutor. Și spune, e chiar asa? soră-mea e la guvernatorul din 
Buenos Aires? 

Candid se jură că așa era. Lacrimile începură iar să le curgă 
din belșug. Baronul il imbrätisa întruna pe Candid şi-i spunea 
că e fratele și salvatorul lui. 


— Ah, dragá Candid, poate cá vom intra amándoi 
învingători în oras, si vom lua-o cu noi pe Cunigunda. 

— Asta e si dorinta mea, zise Candid; voiam tocmai sá má 
însor cu ea si am si acuma toată nădejdea că am sá mă însor. 

— Tu, obraznicule! spuse baronul, să ai nerusinarea să te 
însori cu sorä-mea care are șaptezeci şi două de spite de 
nobleţe! Cum îndrăzneşti să-mi spui mie una ca asta? 

Candid încremeni auzind asemenea vorbe şi răspunse: 

— Preasfinte părinte, toate spitele de nobleţe din lume nu 
înseamnă nimic aici; am smuls-o pe sora dumitale din braţele 
unui evreu si ale unui inchizitor; ea are fata de mine o mulțime 
de obligaţii şi vrea să se mărite cu mine. Maestrul Pangloss mi- 
a tot spus că oamenii sunt egali: așa că neapărat am să mă 
însor cu dânsa. 

— Asta o să vedem noi, ticălosule! spuse iezuitul baron de 
Thunder-ten-tronckh și îl lovi cu latul săbiei în obraz. 

Candid trase repede spada și o înfipse până la mâner în 
pântecele baronului iezuit. Dar după ce o scoase aburind de 
sânge, începu să se tânguie: 

— Vai, Doamne! zise el, am omorât pe vechiul meu stăpân, 
pe prietenul si cumnatul meu. Eu sunt cel mai bun om din 
lume si iaca am ucis până acuma trei oameni si dintre aceştia 
doi au fost preoți. 

Cacambo, care stătea de strajă la ușa boschetului, veni în 
fugă, să vadă ce s-a întâmplat. 

— Acuma nu ne mai rămâne decât să ne vindem scump 
pielea, îi spuse stăpânu-su; au să vină și au să ne găsească aici, 
trebuie să ne apărăm și să murim cu arma în mână. 

Cacambo, care văzuse el multe in viata lui, nu-și pierdu 
cumpătul. Luă rantia de iezuit pe care o purta baronul, il 
îmbrăcă cu ea pe Candid, îi dădu şi pălăria mortului si îl urcă 
în şa. Toate acestea au fost făcute într-o clipă. 

— Şi acuma la galop, stăpâne; toți au să creadă că sunteți un 
iezuit care se duce să dea nişte ordine. Până să ne ia urma, 
trecem granița. 

Nici n-apucă să spună asta şi o şi luă la galop strigând în 
spaniolă: 


— Faceti loc cá trece preasfintia-sa párintele colonel! 


Capitolul XVI 
Ce li s-a întâmplat celor doi călători cu 
două fete, două maimute și sălbaticii 
ziși oreioni 


Candid şi cu valetul lui trecuseră granița şi în tabără nimeni 
nu știa încă de moartea iezuitului german. Cacambo care se 
gândea la toate avusese grijă să-şi umple ranita cu pâine, cu 
ciocolată, cu șuncă, cu fructe şi câteva urcioare de vin. Se 
înfundară cu caii lor andaluzi într-un ţinut necunoscut în care 
nu găsiră niciun drum. Ajunseră în sfârșit la o câmpie 
frumoasă acoperită cu iarbă și brăzdată de pâraie. Călătorii 
nostri s-au oprit să lase caii să pascá. Cacambo spuse lui 
stăpânu-su că ar fi bine să mănânce ceva și fără să mai aştepte 
începu să îmbuce. 

— Cum vrei tu, zise Candid, să mănânc șuncă acum, când 
am omorât pe fiul domnului baron și mă văd osândit să n-o 
mai văd niciodată pe Cunigunda? La ce o să-mi slujească să-mi 
prelungesc o viata nenorocită, odată ce va trebui să-mi târăsc 
zilele departe de dânsa, plin de mustrări de cuget şi de 
deznădejde? Si ce-o să spună oare Jurnalul din Trevoux!23)? 

Vorbind astfel, începu totuşi să mănânce. Soarele asfintea. 
Cei doi călători rátáciti auziră deodată niște tipete, parcă de 
femeie. Nu-şi puteau da seama dacă erau tipete de durere sau 
de bucurie; se ridicară totuși în grabă plini de neliniștea şi de 
alarma pe care în locuri necunoscute ti le stârneşte orice lucru. 
Strigătele acelea porneau de la două fete în pielea goală care 
alergau usurel prin iarbă în timp ce doi maimutoi le fugáreau 
si le muscau de buci. Candid fu cuprins de milă. La bulgari 
învățase sá ochească bine; ar fi nimerit o alună într-un tufis 
fără să atingă frunzele. Repede isi ia din spate pusca lui 
spaniolă cu două ţevi, trage şi omoară maimutoii. 


— Multumesc lui Dumnezeu, dragá Cacambo, cá am scápat 
de primejdie pe bietele fete: dacá am sävärsit un päcat cá am 
ucis un inchizitor si un iezuit, mi-am ráscumpárat greseala 
scăpând de la moarte pe fetele astea. Poate c-or fi niște 
domnisoare nobile și atunci sá sii că întâmplarea asta o sá ne 
fie de mare folos. 

Voia sá mai spună ceva dar limba-i intepeni când văzu cum 
cele două fete se reped si iau în braţe pe cei doi maimutoi, îi 
strâng la piept cu duiosie, izbucnesc în plâns si umplu 
văzduhul de strigăte de durere. 

— Nu m-aşteptam la atâta bunătate sufletească, spuse el în 
sfârşit lui Cacambo, care la rândul lui spuse: 

— Straşnică treabă ati făcut, stăpâne! Ati omorât pe amantii 
acelor domnisoare. 

— Amantii lor! nu se poate! Râzi de mine, Cacambo! Cum 
să cred una ca asta? 

— Stăpâne, zise Cacambo, dumneavoastră întotdeauna vă 
mirati de tot ce se întâmplă; de ce vi se pare asa de ciudat că în 
unele tari maimutoii plac cucoanelor? Sunt si ei pe un sfert 
oameni aşa cum sunt eu pe un sfert spaniol. 

— Vai, zise Candid, îmi aduc aminte că magistrul Pangloss 
spunea că mai demult s-au întâmplat de astea şi că din 
imperecheri de felul ăsta au ieşit egipanil?), fauni si satiri, iar 
câţiva oameni de seamă din antichitate au si văzut asemenea 
fiinţe; dar eu ziceam că astea ar fi numai poveşti. 

— Acum ati putut sá vá convingeti, spuse Cacambo, că e 
adevărat şi ati văzut la ce se dedau persoanele care n-au primit 
o anumită educaţie; acuma însă tare mi-e frică să nu sară la noi 
cucoanele acelea și să nu ne facă de petrecanie. 

Aceste temeinice reflecții făcură pe Candid să plece de-acolo 
si să se infunde în pădure. Aici, după ce au blestemat pe 
inchizitorul Portugaliei, pe guvernatorul din Buenos Aires și 
pe baron, au cinat, apoi s-au culcat pe muschi si au adormit. 
Când s-au trezit au simţit deodată că nu se mai puteau mișca: 
cauza era ca în timpul nopții oreionii, bástinasii acelor locuri, 
cărora cele două fete le dăduseră de ştire de ceea ce făcuseră 
Candid şi cu Cacambo, îi legaseră pe amândoi cu funii făcute 


din coajá de copac. In jurul lor erau vreo cincizeci de oreioni 
goi, înarmaţi cu săgeți, cu máciuci si securi de cremene. Unii 
státeau pe längä un cazan in care fierbea niste apá, altii 
pregáteau cáteva frigári si toti strigau: 

— E un iezuit! e un iezuit! avem sa ne razbunam si o sá 
mâncăm strasnic! o să mâncăm carne de iezuit! 

— V-am spus eu, stăpâne, strigă cu mâhnire Cacambo, că 
fetele acelea au să ne joace festa? 

Candid, zărind cazanul şi frigările, strigă: 

— Să ştii că au sá ne frigá si au sá ne fiarbă. Vai, ce-ar zice 
oare maestrul Pangloss dacă ar vedea cum e alcătuită natură 
pură? Toate ar fi bune, dar trebuie să spun că e trist lucru, sá 
pierzi pe domnisoara Cunigunda si să fii pus în frigare de 
niște oreioni. 

Cacambo isi tinea întotdeauna firea. 

— Nu pierdeti speranta, spuse el nemängäiatului Candid; 
eu stiu putin limba celor de pe-aici si am sa vorbesc cu el. 

— Da, da, numaidecat, zise Candid; spune-le ca e lucru 
groaznic si inuman sa fierbi si sa frigi oameni si ca asta nu e 
crestineste deloc. 

— Domnilor, spuse Cacambo, dumneavoastra vreti sá 
mäncati un iezuit. Foarte bine; nimic nu-i mai drept decät sä-ti 
tratezi astfel dusmanii. Intr-adevär dreptul natural ne invatä sä 
omoräm pe aproapele nostru si lucrul acesta se face pe toatä 
fata pämäntului. Dacä noi nu ne folosim de dreptul de a-l si 
mänca, asta e din cauzä cä avem si altceva de mäncat; 
dumneavoastră însă n-aveţi mijloacele pe care le avem noi: 
desigur că e mai bine să-ți mănânci duşmanii decât să lași 
corbilor si ciorilor roadele izbânzii tale. Eu, însă, domnilor, nu 
cred că dumneavoastră vreţi să vă mâncaţi prietenii. Uite, 
acuma sunteți convinşi că o să puneţi în frigare un iezuit, dar 
cel pe care vreți să-l frigeti e tocmai apărătorul 
dumneavoastră, e dușmanul dușmanilor dumneavoastră. Eu 
sunt de baştină de-aici din tara; dumnealui pe care-l vedeţi e 
stăpânul meu, și nu numai că nu e iezuit, dar chiar a omorât 
pe un iezuit si i-a luat straiele. Asta va înșelat. Ca să verificați 
ce spun luati-i rantia, duceti-vá cu ea la graniţa țării conduse 


de los padres şi întrebaţi dacă stăpânul meu a ucis sau nu un 
ofiter iezuit. N-o sá záboviti mult. O sá ne máncati dupá aceea, 
dacá o sá vedeti cá v-am spus minciuni. Dar dacá ce v-am spus 
e adevárat, dumneavoastrá cunoasteti prea bine principiile 
dreptului public, obiceiurile si legile, ca sá nu ne dati drumul. 

Oreionii se gándirá cá aceste vorbe sunt foarte cuminti. 
Trimiserá pe doi mai räsäriti dintre ei sá vadá care-i adevárul. 
Cei doi trimişi își îndepliniră misiunea cu pricepere si se 
întoarseră în curând aducând veşti bune. Oreionii dezlegará 
pe cei doi prizonieri, se purtară bine cu ei, le oferiră fete, le 
dădură de mâncat si de băut si îi insotira până la hotare 
strigând veseli: „Nu-i iezuit! nu-i iezuit!” 

Candid nu se mai sătura minunându-se de felul cum 
scăpaseră. 

— Ce popor! zicea el, ce oameni! ce obiceiuri! Dacă n-as fi 
avut norocul să străpung cu spada pe fratele domnișoarei 
Cunigunda aş fi fost mâncat fără nicio îndoială. Oricum însă, 
natura pură e bună fiindcă oamenii aceştia, în loc să mă 
mănânce, s-au purtat cu mine foarte bine îndată ce-au aflat că 
nu-s iezuit. 


Capitolul XVII 
Sosirea lui Candid si a valetului säu in 
Eldorado si ce-au vázut acolo 


Cánd au ajuns la granitele oreionilor, Cacambo spuse lui 
Candid: 

— Dupá cum vedeti, emisfera asta nu-i mai buná decät 
cealaltă; eu zic să ne întoarcem în Europa cât mai repede. 

— Cum să ne întoarcem? zise Candid, și unde să ne ducem? 
Daca mă întorc în tara la mine, dau de bulgari si de abari care 
se bat între ei și omoară pe cine întâlnesc; dacă mă întorc în 
Portugalia, sunt ars pe rug; dacă rămânem aici putem în orice 
clipă să fim puși la frigare. Şi cum să mă hotărăsc să plec din 
acea parte a lumii în care e domnisoara Cunigunda? 

— Hai să mergem la Cayenne, zise Cacambo. Acolo o să 
găsim francezi, că francezii umblă în toate părţile. Poate că au 
să ne ajute, și poate că Dumnezeu o să aibă milă de noi. 

Nu era ușor să ajungi la Cayenne. Ştiau încotro trebuie să se 
îndrepte: dar munţi, fluvii, prăpăstii, bandiți si sălbatici 
alcătuiau în toate părțile niște cumplite obstacole. Caii le-au 
murit de oboseală, merindele s-au isprăvit; o lună întreagă s- 
au hrănit cu fructe sălbatice. Ajunseră în sfârşit la un râu care 
curgea printre cocotieri. Vederea acestora îi învioră si le dădu 
speranţă. 

Cacambo, care avea întotdeauna, ca şi bătrâna, sfaturi bune 
la îndemână, îi spuse lui Candid: 

— Suntem istoviti, nu mai putem umbla. Uite colo pe mal o 
luntre, s-o umplem cu nuci de cocos, să ne suim în ea și să ne 
lăsăm în voia apei; un râu duce întotdeauna undeva unde sunt 
oameni. Dacă n-om găsi lucruri plăcute, o să găsim în orice caz 
lucruri noi. 

— Da, să mergem, zise Candid, si Providența să ne ajute! 

Merseră aşa câteva leghe printre maluri când înflorite, când 


sterpe, cänd netede, cänd rápoase. Rául se fácea tot mai lat. De 
la o vreme se pierdu pe sub o boltă de stânci înfiorătoare care 
se inältau până la cer. Cei doi călători se lásará cu îndrăzneală 
duşi de valuri pe sub acea boltă. Fluviul, care aici se îngustase, 
îi purtă cu o repeziciune si un zgomot cumplit. După douăzeci 
și patru de ceasuri văzură iar lumina zilei; luntrea lor însă se 
sparse de stânci; trebuiră să se târască din piatră în piatră o 
bună bucată de drum; în sfârşit in fata lor se deschise o zare 
nemăsurată, mărginită de niște munţi de neurcat. Locurile din 
preajmă erau cultivate şi pentru plăceri şi pentru nevoi; 
pretutindeni ceea ce era de folos era și plăcut. Drumurile erau 
intesate sau mai degrabă împodobite de trăsuri care erau 
făcute dintr-un material strălucitor si in care sedeau bărbați si 
femei de-o frumuseţe ciudată; la trăsuri erau înhămate niște oi 
roşii care alergau mai iute decât cei mai frumoși cai din 
Andaluzia, din Tetuan si din Maquinez. 

— Asta-i o tara, zise Candid, mai strasnicá decât Vestfalia. 

Intrară în cel dintâi sat pe care-l întâlniră în drum. La 
marginea satului câţiva copii îmbrăcaţi în haine de brocart 
aurit, toate rupte, se jucau în bombite. Cei doi călători din 
cealaltă parte a lumii se oprirä si se uitară cu plăcere la dânşii: 
bombitele erau destul de mari, galbene, roşii, verzi, şi aruncau 
sclipiri neobișnuite. Călătorii luară în mâinii câteva din ele; 
toate erau numai aur, numai smaralde si rubine, dintre care 
chiar unul singur ar fi alcătuit cea mai frumoasă podoabă a 
tronului marelui Mogol!50. 

— Băieţii aceştia, zise Cacambo, trebuie să fie copiii regelui. 

În clipa asta veni învățătorul satului și-i chemá la şcoală. 

— Ăsta, spuse Candid, trebuie să fie magistrul familiei 
regale. 

Golánasii lăsară jocul si aruncará pe jos bombitele. Candid 
le culege, fuge după învăţător și i le întinde respectuos, dându- 
i să înţeleagă prin semne că altetele lor regale și-au uitat aurul 
si pietrele scumpe. Învățătorul satului, zâmbind, le luă si le 
zvârli pe jos, se uită o clipă foarte mirat la Candid și își văzu 
de drum. 

Călătorii culeserá iar de pe jos aurul, rubinele si smaraldele. 


— Ce-o fi si asta? strigá Candid. Strasnic de binecrescuti 
trebuie sá mai fie copiii de regi în tara asta, daca sunt învățați 
să dispretuiascá aurul şi pietrele scumpe! 

Cacambo era si el tot asa de mirat ca şi Candid. Ajunseră la 
o casă. Era clădită ca un palat din Europa. O mulţime de 
oameni erau la ușă și încă și mai multi înăuntru. Se auzea o 
muzică foarte plăcută şi mirosea a mâncare bună. Cacambo se 
apropie de ușă si auzi vorbindu-se peruviana; asta era si limba 
lui; doar toată lumea ştie că era din Tucuman, dintr-un sat în 
care numai limba asta se vorbea. 

— Am să vă slujesc de tălmaci, spuse el lui Candid; hai să 
intrăm, că e un birt. 

Cum au intrat i-au şi întâmpinat doi chelneri și două 
chelnerite îmbrăcaţi toți în haine muiate în fir şi cu părul strâns 
în panglici si îi poftirá să se așeze la masă. S-au servit patru 
supe garnisite fiecare cu câte doi papagali fripti, un condor 
rasol care cântărea vreo două sute de livre, apoi două maimuțe 
fripte foarte gustoase, trei sute de colibri pe o farfurie şi şase 
sute de păsări-muscă pe alta; apoi urmară nişte tocane 
strasnice si nişte prăjituri minunate; toate în farfurii lucrate 
dintr-un soi de cristal de stâncă. Chelnerii și chelneritele 
birtului turnau de băut tot felul de licori făcute din trestie de 
zahăr. 

Mesenii erau in cea mai mare parte negustori si cäräusi, toți 
foarte politicosi. Puserá câteva întrebări lui Cacambo, cu cea 
mai mare discretie, si räspunserä la intrebärile acestuia in asa 
fel incät sá fie multumit. 

Dupá ce isprávirá de máncat, Cacambo se gándi, ca si 
Candid, cá o sä-si pläteascä bine partea aruncänd pe masá 
douá bucáti de aur din cele pe care le adunase de pe jos; 
hangiul si hangita izbucnirä in räs tinändu-se cu máinile de 
burtä. Cänd sfärsirä cu räsul, hangiul le spuse: 

— Acuma am vázut, domnilor, cá sunteti sträini. Noi pe-aici 
nu prea suntem obisnuiti cu sträini. lertati-ne cá am inceput sá 
rädem cänd ati vrut sä ne plätiti cu pietricele de astea care se 
gäsesc la noi pe toate drumurile. Desigur cä n-aveti monedä 
de-a noasträ, dar nici n-aveti aici nevoie de bani ca sä stati la 


masá. Toate hanurile au fost infiintate ca sá fie de folos 
negustorilor si sunt plátite de stat. Aici ati máncat mai prost 
fiindcă e sat; in altă parte însă o sá fiți primiţi asa cum se 
cuvine. 

Cacambo traducea ce spunea hangiul iar Candid asculta si 
el cu aceeasi admiratie si cu aceeasi uimire cu care prietenul 
său Cacambo traducea. 

— Ce ţară o fi asta, se întrebau ei unul pe altul, de care 
nimeni pe pämänt nu stie si in care natura e asa de deosebitä 
fatá de natura de la noi? Desigur cá asta e tara ín care toate 
merg bine; fiindcá trebuie sá fie pe undeva si o tará de felul 
acesta. Si, orice ar fi zis maestrul Pangloss, eu de multe ori mi- 
am dat seama cä in Vestfalia toate mergeau prost. 


Capitolul XVIII 
Ce-au văzut în Eldorado 


Cacambo începu să-l întrebe pe hangiu tot felul de lucruri, 
dar acesta îi spuse: 

— Eu nu prea știu mare lucru si nici n-am nevoie fiindcă 
îmi merge foarte bine şi așa; este însă aici un bătrân care a fost 
pe vremuri la Curte si e omul cel mai învăţat din tara si 
totodată foarte prietenos. 

ÎI duse pe Cacambo la bătrânul acela. Candid acum nu mai 
juca decât un rol secundar şi îşi însoțea valetul. Intrară într-o 
casă foarte simplă, fiindcă usa era numai de argint si 
lambriurile odăilor nu erau decât de aur, dar lucrate cu atâta 
gust că nici cele mai bogate lambriuri nu le-ar fi întrecut. 
Vestibulul nu era încrustat decât doar cu rubine si smaralde; 
dar felul în care erau orânduite toate cumpănea tocmai bine 
această nemaipomenită simplicitate. 

Bătrânul primi pe cei doi străini şezând pe o sofa cu saltele 
de puf de colibri şi îi cinsti cu licori în pahare de diamant: 
după aceea le răspunse astfel la ceea ce voiau să afle: 

— Am o sută şaptezeci si doi de ani şi am auzit de la tata, 
scutier al regelui, despre uimitoarele revoluţii care s-au 
întâmplat în Peru si la care a fost și el martor. Tara în care 
suntem este vechea patrie a incașilor, care au făcut imprudenta 
să iasă din ţinuturile lor si să supună o parte din lume, dar 
care au fost distruși de spanioli. 

Prinții din familia lor care au rămas în tara de baștină, au 
fost mai înţelepţi: au poruncit, cu consimțământul națiunii, ca 
niciun locuitor sá nu mai iasă niciodată din tárisoara noastră; 
în acest chip am putut sa ne păstrăm inocenta și fericirea. 
Spaniolii n-au ştiut niciodată prea bine ce-i cu tara asta si i-au 
zis Eldorado!!! si un englez pe care îl chema Raleigh'?2 chiar a 
și ajuns, acum vreo sută de ani, până pe aproape; dar cum 


suntem înconjurați de stânci si de prăpăstii greu de trecut, am 
scăpat până azi de lăcomia naţiunilor Europei care sunt, nu 
știu de ce, foarte ahtiate după pietrele si după tina pământului 
nostru, în asa hal încât ar fi în stare să ne ucidă pe toți. 

Stătură mult de vorbă; vorbiră despre forma de 
guvernământ, despre obiceiurile locului, despre femei, despre 
spectacolele publice, despre arte. La urmă Candid, căruia tot îi 
mai plăcea metafizica, îl întrebă prin mijlocirea lui Cacambo 
dacă tara asta avea o religie. 

Bătrânul se inrosi puţin. 

— Cum să n-avem? zise el. Mai poate fi vreo îndoială? 
Credeţi că suntem atât de ingrati? 

Cacambo întrebă respectuos ce religie este în Eldorado. 

Bătrânul se inrosi iar. 

— Pot fi oare mai multe religii? spuse el. Religia noastră 
este, cred, religia tuturora; slăvim pe Dumnezeu de dimineața 
până seara. 

— Sláviti un singur Dumnezeu? întrebă Cacambo, care 
slujea mereu de tălmaci îndoielilor lui Candid. 

— Fără îndoială că numai unul, că doar nu sunt nici doi, 
nici trei, nici patru. După cum văd, oamenii din lumea 
dumneavoastră pun niște întrebări foarte ciudate. 

Candid nu mai contenea cu întrebările. Voi acum să ştie 
cum se roagă lui Dumnezeu oamenii în Eldorado. 

— Nu ne rugăm Lui, spuse vrednicul înțelept; nu avem 
nimic de cerut de la Dánsul; ne-a dat tot ce ne trebuie și noi Îi 
mulțumim mereu. 

Candid vru să vadă nişte preoți şi întrebă unde îi poate găsi. 
Bătrânul zämbi: 

— Dragii mei, zise el; aici toți suntem preoți. Regele și toți 
capii de familie cântă cântece de slavă în fiecare dimineaţă, cu 
mare solemnitate; si cinci sau şase mii de muzicanți îi 
acompaniază. 

— Cum? nu aveţi călugări care sunt profesori, care se 
ceartă, care guvernează, care uneltesc si pun să fie arsi pe rug 
pe cei care nu-s de părerea lor? 

— Ar trebui să fim nebuni, zise bătrânul. Noi toţi aici avem 


aceleasi convingeri si nu pricepem deloc ce vreti sá spuneti cu 
cálugárii dumneavoastrá. 

Candid la toate aceste vorbe se minuna grozav si se gándea: 
„Asta nu seamănă deloc cu ceea ce se întâmpla în Vestfalia si 
în castelul domnului baron; dacă prietenul nostru Pangloss ar 
fi fost în Eldorado n-ar mai fi spus că Thunder-ten-tronckh era 
tot ce poate fi mai bun pe lume; asta înseamnă că trebuie 
numaidecât să călătoreşti si să vezi lumea”. 

După ce au stat pe îndelete de vorbă, bătrânul puse să 
înhame o caleașcă cu şase berbeci şi dădu călătorilor 
doisprezece slujitori ca să-i conducă la Curte. 

— Să mă iertati, le spuse el, că din cauza vârstei mele 
trebuie să mă lipsesc de cinstea de-a vă însoți. Regele o sá vă 
primească în asa fel, încât n-o să fiți nemulțumiți si veţi fi 
îngăduitori cu obiceiurile țării dacă unele din ele n-au să vá 
placă. 

Candid şi Cacambo se urcară în caleascá. Cei șase berbeci 
zburau, nu altceva, şi nici patru ceasuri n-au trecut şi au ajuns 
la palatul regelui, care era așezat la un capăt al capitalei. 
Portalul era înalt de două sute douăzeci de coti si lat de o sută; 
e cu neputinţă de spus din ce materie era făcut. Chiar numai 
de-aici se vede ce superioritate nemaipomenită avea materia 
aceea fata de pietrele si nisipul cărora noi le spunem aur si 
nestemate. 

Douăzeci de fete frumoase din garda palatului întâmpinară 
pe Candid si pe Cacambo când se dădură jos din caleasca, îi 
duseră la baie, apoi îi imbracara în niște mantii tesute din puf 
de colibri; pe urmă marii ofițeri si marile ofiterese ale coroanei 
îi duserá la odáile majestátii-sale, trecând printre două şiruri 
de câte o mie de muzicanți fiecare, așa cum e obiceiul pe-acolo. 
Când ajunseră aproape de sala tronului, Cacambo întrebă pe 
un mare ofițer cum trebuia să salute pe majestatea-sa: să se 
arunce în genunchi sau cu burta la pământ? să-și pună mâinile 
pe cap sau la spate? să sărute lespezile sălii? în sfârşit, care era 
ceremonia obişnuită? 

— Obiceiul, spuse marele ofiţer, este sá Imbrátisezi pe rege 
si să-l sáruti pe amândoi obrajii. 


Candid si Cacambo luará pe dupá gát pe majestatea-sa si 
acesta li pofti politicos la masá. 

Pänä la vremea mesei se duserá prin oras sá se plimbe. 
Văzură edificii publice înalte până la nori, pieţe împodobite cu 
o mulțime de coloane, fântâni cu apă limpede, fântâni cu apă 
roză, adică cu licori de trestie de zahăr, care curgeau 
necontenit în mijlocul unor pieţe largi, pardosite cu un fel de 
pietre scumpe, ce răspândeau un miros ca de cuisoare si 
scorţişoară. Candid vru să viziteze curtea de justiție si curtea 
supremă. I se spuse că nu există tribunale si că procese nu 
sunt. Întrebă dacă sunt închisori și i se răspunse că nu. Ceva 
care l-a mirat şi mai mult si i-a făcut cea mai mare plăcere a 
fost palatul ştiinţelor, în care văzu o galerie lungă de două mii 
de paşi plină toată de aparate de calculat si de fizică. 

După ce cutreierară astfel toată amiaza cam a mia parte din 
oraș, se întoarseră la rege. Candid se asezá la masă între 
majestatea-sa, valetul său Cacambo și mai multe doamne. 
Niciodată nu s-a mâncat mai bine şi nimeni n-a avut vreodată 
atâta haz la masă cât a avut majestatea-sa. Cacambo traducea 
lui Candid vorbele de duh ale regelui şi acestea, desi traduse, 
rămâneau tot vorbe de duh. De multe lucruri se minunase 
Candid, dar de asta poate mai mult decât de orice. 

Petrecură acolo vreo lună. Candid mereu îi spunea lui 
Cacambo: 

— Da, bineînţeles, castelul în care m-am născut nu face cât 
tara asta în care suntem acuma; dar, oricum ar fi, domnisoara 
Cunigunda nu-i aici, iar dumneata desigur că ai o iubită în 
Europa. Dacă rămânem aici o să fim doar așa cum sunt ceilalți; 
pe când, dacă ne întoarcem la lumea noastră numai cu 
douăsprezece oi încărcate cu pietricele din Eldorado, avem să 
fim mai bogaţi decât toți regii împreună, n-o sá ne mai temem 
de niciun inchizitor și o să putem s-o luăm pe domnișoara 
Cunigunda. 

Vorbele acestea fură pe gustul lui Cacambo; așa de tare le 
place oamenilor să umble forfota, să se faleasca fata de ai lor si 
să facă paradă de ce au văzut în alte parti, încât cei doi fericiți 
se hotărâră sá nu mai fie fericiți si să ceară voie majestátii-sale 


sá plece. 

— Faceti o prostie, le spuse regele. Eu stiu cá tara mea nu-i 
grozavă; dar când vezi că iti merge bine undeva trebuie să 
rămâi acolo. Desigur că eu n-am dreptul să opresc pe străini şi 
să-i tin aici; asta e o tiranie care nu-i nici în obiceiurile noastre, 
nici în legile noastre! toți oamenii sunt liberi; puteţi să plecați 
când vreți numai că de-aici e foarte greu de ieșit. Să mergi în 
susul apei pe râul repede pe care aţi sosit printr-o adevărată 
minune şi care curge pe sub bolți de stânci este un lucru cu 
neputinţă. Munţii care sunt de jur împrejurul regatului meu au 
o înălțime de zece mii de coti si-s drepți ca peretele; fiecare 
munte are o latură de peste zece leghe; iar de partea cealaltă 
scoborâșul e numai prăpastie. Dar fiindcă vreţi neapărat să 
plecaţi, am să dau ordin administratorilor mașinilor să facă o 
maşină care sá vă ducă până dincolo. Când o să ajungeţi de 
partea cealaltă a munţilor, nimeni n-o să poată sá va 
însoțească; supuşii mei s-au jurat sá nu iasă din tara lor si sunt 
destul de înţelepţi ca să nu-şi calce jurământul. Și acuma puteți 
să-mi cereti tot ce vreți. 

— Nu cerem majestátii-voastre, spuse Cacambo, decât vreo 
câteva oi încărcate cu merinde, cu pietricele şi cu tină de pe 
aici de pe la dumneavoastră. 

Regele râse. 

— Eu nu înţeleg, zise el, de ce vă place dumneavoastră, 
europenilor, tina noastră galbenă. Luati-va cât vreţi si să vă fie 
de bine. 

Dădu imediat ordin inginerilor lui să facă o mașină care să 
ducă pe aceşti doi oameni ciudati peste hotarele țării. Trei mii 
de fizicieni se puseră pe lucru; mașina a fost gata în două 
săptămâni şi nu a costat mai mult de vreo douăzeci de 
milioane de livre sterline, în banii țării. Candid si Cacambo 
fură urcați în mașină si, împreună cu ei, doi berbeci mari roşii 
cu saua pe ei ca să aibă cu ce merge după ce vor trece munții, 
apoi douăzeci de berbeci cu samare, incärcati cu merinde, 
treizeci care duceau tot felul de daruri din ce avea tara mai de 
pret si cincizeci care erau incarcati cu aur, cu pietre scumpe si 
cu diamante. Regele imbrätisä cu dragoste pe cei doi drumeti. 


A fost o privelişte strasnicá plecarea lor şi felul iscusit în 
care au fost ridicaţi şi ei si berbecii, până în creștetul munţilor. 
Fizicienii și-au luat rămas bun după ce i-au scos la liman. 
Candid nu mai avea acuma altă dorinţă și alt scop decât să se 
ducă cu berbecii lui şi să se infätiseze domnisoarei Cunigunda. 

— Avem acuma, zise el, cu ce să plătim guvernatorului din 
Buenos Aires dacă domnişoara Cunigunda o să fie pusă 
cumva la vânzare. Să mergem la Cayenne şi acolo să ne 
tocmim o corabie si pe urmă om vedea ce regat putem să 
cumpărăm. 


Capitolul XIX 
Ce li s-a întâmplat la Surinam și cum a 
fácut Candid cunostintá cu Martin 


Intäia zi de cálátorie a fost destul de plácutá. Se bucurau la 
gändul cá au mai multe comori decát au Asia, Europa si Africa 
la un loc. Candid, entuziasmat, scrise numele Cunigundei pe 
toți copacii. A doua zi, doi berbeci se înecară într-o mlastinä cu 
tot ce purtau în spate; alti doi murirá de oboseală peste câteva 
zile; pe urmă șapte sau opt pieriră de foame pe când treceau 
printr-un deșert; alţii căzură într-o prăpastie, în sfârşit, după 
ce au mers o sută de zile nu le-au mai rămas decât doi berbeci. 
Candid spuse lui Cacambo: 

— Vezi, dragul meu, ce pieritoare sunt avutiile acestei lumi; 
trainice nu-s decât virtutea şi fericirea pe care le-as simți când 
aş vedea-o iar pe domnişoara Cunigunda. 

— Aşa este! zise Cacambo. Dar oricum tot ne-au mai rămas 
doi berbeci cu mai multe comori decât a avut vreodată regele 
Spaniei, şi uite, colo în zare, e un oras care cred că o fi 
Surinam, aşezarea olandezilor. Am ajuns la capătul 
necazurilor și la începutul fericirii. 

Când se apropiară de oraş dădură de un negru întins jos 
numai cu o jumătate de îmbrăcăminte pe el, adică jumătate din 
nişte nădragi de pânză albastră; bietul om era fără o mână şi 
fără un picior. 

— Ce faci aici, omule, zise Candid, şi ce-ai pátit de eşti în 
halul ăsta? 

— Aştept pe stăpânu-meu, domnul Vanderdendur, care-i 
negustor vestit, răspunse negrul. 

— Domnul Vanderdendur te-a adus în starea în care esti? 

— Da, zise negrul, aşa e obiceiul. De două ori pe an ni se dă 
câte o pereche de nădragi de pânză, asta-i toată 
îmbrăcămintea. Când lucrăm la zahăr, dacă roata ne apucă un 


deget, ni se taie toatá mäna; dacá fugim si ne prinde, ne taie un 
picior. Eu am pátit si una si alta. Cu pretul ásta máncati 
dumneavoastră zahăr în Europa. Cu toate acestea, când mama 
m-a vândut cu zece scuzi patagoni pe coasta Guineei, mi-a 
spus: „Copile dragă, roagă-te fetişilor noştri şi slăveşte-i 
mereu, că au să-ți poarte noroc; ai cinstea să fii sclavul 
stăpânilor noștri albi și de pe urma ta o să ne procopsim și noi, 
părinţii tăi”. Vai! nu ştiu dacă ei s-or fi procopsit de pe urma 
mea, dar eu de pe urma lor nu m-am procopsit deloc. Câinii, 
maimutele şi papagalii sunt de o mie de ori mai fericiţi decât 
noi. Fetişii olandezi, care m-au convertit, îmi spun în fiecare 
duminică că toţi suntem copiii lui Adam, si albi şi negri. Eu nu 
sunt genealogist, dar dacă predicatorii aceştia spun adevărul, 
atunci suntem toți veri de-al doilea. Trebuie însă să spunem, că 
nu se poate să te porți mai urât cu neamurile. 

— O, Pangloss, strigă Candid, tu nu bánuisesi această 
grozăvie! Nu mai e nimic de făcut: trebuie să renunţ la 
optimismul tău. 

— Ce înseamnă optimism? întrebă Cacambo. 

— Vai! spuse Candid, înseamnă să afirmi cu înverşunare că 
toate sunt bune atunci când iti merge rău. 

Si îi dădură lacrimile uitându-se la negrul acela; si cu 
lacrimi în ochi intră în Surinam. 

Cel dintâi lucru pe care l-au făcut a fost să vadă în port dacă 
nu este vreo corabie care să plece la Buenos Aires. Chiar și 
intrară în vorbă cu un patron spaniol; acesta zise că e gata să 
facă cu ei un târg cinstit si le dădu întâlnire într-o cârciumă. 
Candid şi credinciosul Cacambo se duseră acolo cu cei doi 
berbeci. 

Candid, care spunea tot ce gândea, povesti spaniolului toate 
întâmplările lui si îi mărturisi că ar vrea s-o răpească pe 
domnisoara Cunigunda. 

— Nici nu mă gândesc să te duc la Buenos Aires, zise 
patronul: m-ar spânzura imediat, şi pe dumneata la fel. 
Frumoasa Cunigunda e amanta favorită a guvernatorului. 

Asta a fost ca un trăsnet pe capul lui Candid. Mai întâi a 
plâns zdravăn, pe urmă l-a luat deoparte pe Cacambo și i-a 


spus: 

— Uite, dragul meu, ce trebuie să faci. Avem fiecare in 
buzunar vreo cinci sau șase milioane în diamante; tu ești mai 
dibaci decât mine; du-te la Buenos Aires şi ia-o de-acolo pe 
domnisoara Cunigunda. Dacă guvernatorul se lasă greu, dă-i 
un milion; dacă tot nu vrea, dă-i două; tu n-ai ucis niciun 
inchizitor, așa că n-au să te bănuiască. În vremea asta eu am să 
mai tocmesc o corabie și am să mă duc să te aştept la Veneţia; e 
o ţară liberă şi acolo nici bulgarii, nici abarii, nici evreii, nici 
inchizitorii nu pot să ne facă nimic. 

Cacambo incuviintä si el această inteleapta hotărâre. Era 
necăjit că se desparte de un stăpân așa de cumsecade și care 
ajunsese acuma prietenul lui cel mai bun; însă plăcerea pe care 
o simţea slujindu-l fu mai mare decât mâhnirea care il 
cuprinse la gândul că trebuie să se despartă de el. Se 
imbrätisarä plângând. Candid îi spuse că să n-o uite nici pe 
bătrână. Cacambo plecă chiar în ziua aceea: era un om foarte 
de treabă acest Cacambo. 

Candid mai stătu câtva timp la Surinam până să găsească 
un patron de corabie care să-l ducă în Italia împreună cu cei 
doi berbeci care îi mai rămăseseră. Își luă câţiva servitori si 
cumpără tot ce-i trebuia la o călătorie așa de lungă. Domnul 
Vanderdendur, stăpânul unei corăbii încăpătoare, veni la el. 

— Cât ceri, domnule, îl întrebă Candid, ca să ne duci drept 
la Veneţia, cu servitorii, cu bagajele si cu berbecii ăștia? 

Patronul zise că vrea zece mii de piastri. Candid i-i dădu 
fără nicio sováire. 

„Oho! se gândi siretul Vanderdendur; străinul ăsta dă zece 
mii de piastri fără sá se târguiască! Trebuie să fie bogat 
grozav.” Și întorcându-se peste câteva clipe spuse că nu poate 
să plece fără douăzeci de mii de piastri. 

— Bine, zise Candid, aşa să fie! 

„Ehei! isi spuse negustorul, omul ăsta dă douăzeci de mii de 
piaştri tot asa de ușor cum a dat zece mii.” 

Si se mai întoarse o dată si zise că nu poate să-l ducă la 
Veneţia fără treizeci de mii de piastri. 

— Bine, am să dau treizeci de mii de piastri, spuse Candid. 


„Ahei! se gandi iar negustorul olandez; dá treizeci de mii de 
piastri si nici nu-i pasă; berbecii ăştia or fi incarcati cu vreo 
comoară; dar deocamdată să má opresc aici; sá iau întâi 
treizeci de mii de piastri si pe urmă oi mai vedea eu.” 

Candid vându doar două diamante mai mărunte, dintre 
care chiar cel mai mic făcea mai mult decât toţi banii pe care îi 
cerea patronul. Plăti acestuia înainte. Cei doi berbeci fură 
imbarcati. Candid venea si el într-o luntre ca să ajungă corabia, 
care era în radă. În vremea asta patronul întinde pânzele si 
pornește. Vântul prielnic il duce repede. Candid, uluit, vede 
cum corabia se pierde în zare. 

— Vai! spuse el, asta-i o ispravă vrednică de lumea veche! 

Se întoarce apoi la mal, copleșit de necaz; cum să nu fie, 
când pierduse O avere cu care douăzeci de regi s-ar fi 
mulțumit. 

Se duse la judecătorul olandez şi, agitat cum era, bătu în uşă 
cam tare; intră, își spuse păsul și vorbi mai tare decât se 
cuvenea. Judecătorul mai întâi îl puse să plătească zece mii de 
piastri pentru larma pe care o făcuse; pe urmă ascultă frumos 
tot ce-i spuse, îi făgădui că va cerceta chestiunea când se va 
întoarce negustorul şi îl puse să mai plătească zece mii de 
piastri pentru cheltuieli de judecată. 

Treaba asta îl necăji la culme pe Candid. E drept că îndurase 
nenorociri de mii de ori mai cumplite, însă sângele rece al 
judecătorului şi cel al patronului care îl furase, îi răscoliră 
fierea și îl cufundară într-o melancolie neagră. Răutatea 
oamenilor i se înfățișa acuma în toată urätenia ei; era napadit 
numai de gânduri triste. În sfârșit, o corabie franceză fiind 
tocmai gata de plecare la Bordeaux, cum nu mai avea acum de 
îmbarcat berbeci incärcati cu diamante, Candid închirie o 
cabină cu prețul cuvenit și dădu de veste în oraș că plăteşte 
călătoria şi hrana şi dă şi două mii de piaştri unui om de treabă 
care ar vrea să meargă cu dânsul, cu condiţia ca omul acela să 
fie cel mai scârbit de starea lui și cel mai nenorocit din toată 
tara. 

Se Infátisará o multime de candidati; o flotá intreagä nu i-ar 
fi putut cuprinde pe toti. Candid, vränd sá aleagä dintre cei 


care páreau cei mai potriviti, puse ochii pe vreo douázeci de 
insi pe care după înfăţişare îi socotea mai sociabili, si care toți 
ziceau cá sunt vrednici sá fie alesi. li aduná pe toti la el la han, 
1i pofti la masá, si puse pe fiecare sá se jure cá-si va povesti 
viata aşa cum a fost, si fágádui că o sá aleagă pe acela care i se 
va părea mai de plâns şi mai îndreptăţit să se plângă de soarta 
lui, iar că celorlalți le va da câte o gratificase. 

Adunarea a ţinut până la patru dimineaţa. Candid, 
ascultând toate întâmplările lor, îşi aduse aminte de ce-i 
spunea bătrâna când mergeau la Buenos Aires şi de prinsoarea 
pe care o făcuse ea că nu era om pe corabie căruia să nu i se fi 
întâmplat o nenorocire. Se gândea la Pangloss, la fiecare 
întâmplare pe care o auzea. „Pangloss, îşi spuse el, ar fi foarte 
încurcat și n-ar avea cum să demonstreze că sistemul lui e bun. 
Păcat că nu-i şi el aici. Hotărât lucru, dacă toate merg bine 
undeva, atunci numai în Eldorado merg bine, şi nu în altă 
parte.” În sfârşit, se hotărî să aleagă pe un biet savant care 
lucrase zece ani pentru librarii din Amsterdam. Se gândi că o 
meserie mai proastă decât asta nu există. 

Savantul acesta era un om de treabă; nevastă-sa îl prădase, 
fecioru-su îl bătuse, iar fiică-sa îl părăsise şi fugise cu un 
portughez. Avusese o slujbusoarä pe care tocmai o pierduse; 
iar predicatorii din Surinam îl prigoneau pentru că îl socoteau 
socinian!%). Trebuie spus că ceilalți erau cel putin tot asa de 
nenorociti ca si el; Candid trăgea însă nădejde că, stând de 
vorbă cu savantul, o să-i mai treacă de urât în timpul 
călătoriei. Toţi ceilalți rivali fură de părere că le-a făcut o mare 
nedreptate Candid că nu i-a ales pe dânșii; dar el le închise 
gura dând fiecăruia câte o sută de piastri. 


Capitolul XX 
Ce s-a întâmplat pe mare cu Candid si 
cu Martin 


Savantul cel bäträn, pe care il chema Martin, se urcá pe 
corabie cu Candid si plecá cu acesta la Bordeaux. Si unul si 
altul vázurá multe si suferirá multe; si chiar dacá corabia ar fi 
mers de la Surinam pänä in Japonia pe la Capul Bunei 
Sperante, tot ar fi avut ce sá vorbeascá despre rául fizic si rául 
moral cát timp ar fi tinut cälätoria. 

Candid totusi avea un avantaj fatá de Martin, fiindcá trágea 
mereu nädejde cá o sá se intälneascä iar cu domnisoara 
Cunigunda, pe cánd Martin n-avea de nádájduit nimic; pe 
längä asta avea aur si diamante si, cu toate cá pierduse o sutá 
de berbeci mari roşii incarcati cu cele mai mari comori din 
lume şi cu toate că era necájit de șolticăria patronului olandez; 
totuşi, atunci când se gândea la ce mai avea în buzunar și când 
vorbea de Cunigunda, mai ales către sfârşitul mesei, înclina 
către sistemul lui Pangloss. 

— Dar dumneata, domnule Martin, întrebă el pe savant, ce 
crezi despre toate astea? Care e părerea dumitale despre răul 
moral și răul fizic? 

— Domnul meu, răspunse Martin, pe mine preoții m-au 
învinuit că as fi socinian; adevărul este însă că sunt manichean. 

— Râzi de mine, zise Candid. Nu mai sunt azi manicheeni. 

— Mai sunt eu, spuse Martin. Nu ştiu ce să fac, dar nu pot 
să gândesc altfel. 

— Atunci să ştii că ai pe dracul în dumneata, zise Candid. 

— S-amestecă așa de des în treburile acestei lumi, spuse 
Martin, că s-ar putea să fie și în mine, aşa cum e pretutindeni; 
drept să-ți spun însă că atunci când îmi arunc ochii peste 
globul acesta, sau mai bine zis peste această globulă, îmi vine a 
crede că Dumnezeu l-a părăsit şi l-a dat pe mâna vreunei fiinţe 


räufäcätoare; bineinteles nu má gándesc la Eldorado. N-am 
vázut oras care sá nu doreascá distrugerea orasului vecin, n- 
am vázut familie care sá nu vrea sá piará altá familie. 
Pretutindeni cei slabi uräsc pe cei tari, dar se täräsc in fata lor, 
lar cei tari se poartá cu ei cum s-ar purta cu niste turme pe care 
le cresc pentru lână si carne. Un milion de asasini 
inregimentati cutreierá Europa de la un capăt la altul, practică 
omorul si tâlhăria cu disciplină ca să-și câştige existenta pentru 
că n-au o meserie mai cinstită; si, în orașele în care s-ar părea 
că lumea trăieşte în pace si în care înfloreşte arta şi știința, 
oamenii sunt rosi de invidie, de griji si de necazuri mai mult 
decât e ros de urgie un oraş asediat. Durerile ascunse sunt și 
mai cumplite decât nenorocirile publice. Ce să mai spun, am 
văzut şi am îndurat atâtea, încât sunt manichean(34, 

— Dar sunt şi lucruri bune pe lume, zise Candid. 

— Poate c-or fi, spuse Martin, dar eu nu le cunosc. 

Pe când vorbeau aşa între ei, se auzi o lovitură de tun. În 
curând se auziră altele, din clipă în clipă tot mai dese. Fiecare 
isi luă ocheanul. Zăriră două corăbii care se luptau între ele la 
o depărtare de vreo trei mile. Vântul le aduse atât de aproape 
de vasul francez, încât cei de pe vas putură să se bucure pe 
îndelete de priveliştea bătăliei. In sfârșit, una din corăbii dădu 
celeilalte câteva lovituri atât de nimerite, încât o scufundă. 
Candid şi Martin văzură că pe puntea vasului care se scufunda 
erau vreo sută de oameni; ridicau braţele spre cer şi scoteau 
nişte tipete groaznice; peste o clipă corabia fu înghițită. 

— Poftim! spuse Martin, iată cum se poartă oamenii între ei. 

— E adevărat, zise Candid, că este ceva diabolic în toată 
treaba asta. 

Pe când vorbea așa, zări ceva roșu care înota pe lângă 
corabia lor. Lăsară jos o barcă, să vadă ce-ar putea fi: era un 
berbec de-al lui. Bucuria lui Candid când își găsi berbecul fu 
mai mare decât îi fusese mâhnirea atunci când pierduse o sută 
de berbeci incarcati cu diamante din Eldorado. 

Căpitanul francez văzu îndată că patronul coräbiei 
scufundătoare era spaniol, iar acela al corăbiei scufundate 
fusese un pirat olandez: era chiar acela care îl prădase pe 


Candid. Bogăţiile imense pe care pusese mâna acel ticălos se 
înmormântaseră în mare împreună cu el și numai un berbec 
scăpase. 

— După cum vezi, spuse Candid lui Martin, crima e 
pedepsită câteodată; ticălosul acela de patron olandez a avut 
soarta pe care o merita. 

— Da, zise Martin, dar de ce-a fost nevoie să piară şi 
călătorii care erau pe corabia lui? Dumnezeu a pedepsit pe 
ticălos, dracul a înecat pe ceilalți. 

În vremea asta vasul francez și cel spaniol îşi continuau 
drumul și Candid continua să vorbească cu Martin. Discutară 
aşa două săptămâni în sir şi după două săptămâni erau tot 
acolo unde fuseseră la început. Dar oricum, stăteau de vorbă, 
îşi împărtăşeau unul altuia ideile şi se mângâiau cu asta. 
Candid îşi dezmierda berbecul. „Dacă te-am găsit pe tine, 
zicea el, atunci am s-o găsesc si pe domnisoara Cunigunda.” 


Capitolul XXI 
Candid si Martin se apropie de coastele 
Frantei si discutá 


Zárirá in sfärsit coastele Frantei. 

— Ai fost vreodatä in Franta, domnule Martin? intrebä 
Candid. 

— Da, spuse Martin, am fost prin mai multe provincii, in 
unele jumátate din locuitori sunt nebuni, in unele lumea e prea 
sireatá, ín altele oamenii sunt de obicei cumsecade si cam 
proşti, in altele fac pe desteptii; si, în toate, ocupaţia de 
cäpetenie este amorul, a doua e bärfeala si a treia flecáreala. 

— Dar ín Paris ai fost, domnule Martin? 

— Da, am fost si in Paris; acolo gásesti din toate astea cáte 
ceva; e o harababurä întreagă, o grabă în care toti aleargă după 
plăcere şi aproape nimeni n-o găseşte, cel putin după cat mi s- 
a părut mie. N-am stat mult acolo. Cum am ajuns, nişte 
pungași, la târgul Saint-Germain, mi-au furat tot ce aveam; pe 
urmă am fost luat şi eu drept hot şi am stat o săptămână la 
răcoare; după aceea m-am făcut corector la o tipografie ca să 
strâng, niște bani și să mă pot întoarce pe jos în Olanda. Am 
cunoscut tagma care scrie, tagma care unelteste'5) si tagma 
apucată de spasmuri!®... Se zice că ar fi oameni foarte slefuiti 
în oraşul acela; se prea poate. 

— În ce mă priveşte, eu nu sunt deloc curios să văd Franţa, 
zise Candid. Iti închipui, cred, că după ce am petrecut o lună 
în Eldorado nu mai vreau să văd nimic altceva decât pe 
domnisoara Cunigunda; mă duc s-o astept la Veneţia; prin 
Franța numai o să trecem, în drum către Italia; vrei sá vii si 
dumneata cu mine? 

— Vin bucuros, spuse Martin. Am auzit că Veneţia nu-i 
bună decât pentru nobilii venețieni, dar şi străinii sunt bine 
primiţi acolo când au bani multi; eu nu am deloc, dar ai 


dumneata, asa cá merg cu dumneata unde vrei. 

— Da’ ia spune, întrebă deodată Candid, crezi oare că 
pământul a fost la început numai apă, aşa cum scrie în cartea 
aceea groasă pe care o are căpitanul corăbiei!%71? 

— Nu cred deloc, răspunse Martin, tot aşa cum nu cred 
nimic din toate închipuirile care s-au răspândit de câtăva 
vreme. 

— Dar lumea asta cu ce scop a fost creată? întrebă Candid. 

— Ca să ne facă sá turbám, răspunse Martin. 

— Nu te-ai mirat, urmă Candid, când ţi-am povestit 
întâmplarea cu cele două fete din tara oreionilor, care erau 
îndrăgostite de niște maimutoi? 

— Nu m-am mirat deloc, răspunse Martin; ce e ciudat în 
asta? Am văzut atâtea lucruri extraordinare, încât nu mai 
există nimic extraordinar. 

— Dumneata cum crezi, întrebă Candid, oare oamenii s-au 
ucis întotdeauna unii pe alții asa cum se ucid azi? Oare au fost 
întotdeauna mincinosi, misei, vicleni, ingrati, tâlhari, slabi de 
înger, usuratici, laşi, invidiosi, lacomi, betivi, zgärciti, 
ambitiosi, cruzi, bârfitori, desträbälati, fanatici, ipocriti si 
proşti? 

— Dar dumneata cum crezi, spuse Martin, oare vulturii 
întotdeauna au mâncat porumbei când au găsit? 

— Da, desigur, zise Candid. 

— Ei, atunci, spuse Martin, dacă vulturii au mereu aceeași 
fire, de ce vrei ca oamenii să-şi fi schimbat firea? 

— O! zise Candid, este o deosebire, pentru că liberul 
arbitru... 

Tot discutând asa au ajuns la Bordeaux. 


Capitolul XXII 
Ce li s-a întâmplat în Franţa lui Candid 
si lui Martin 


Candid nu s-a oprit la Bordeaux decât atâta cât i-a trebuit ca 
să vândă câteva pietricele din Dorado si să-şi facă rost de-o 
trăsură cu două locuri, fiindcă nu se mai putea despărți acuma 
de filosoful său Martin. l-a părut însă foarte rău că s-a 
despărţit de berbecul lui pe care l-a lăsat Academiei de Științe 
din Bordeaux, care propuse ca subiect pentru premiul pe anul 
acela să se afle de ce lâna acestui berbec era roșie; premiul a 
fost acordat unui savant de la Nord care a demonstrat cu A 
plus B, minus C, împărţit la Z, că berbecul trebuia neapărat să 
fie roşu şi să moară de gălbează. 

Toţi călătorii pe care Candid îi întâlnea pe la hanuri îi 
spuneau: „Ne ducem la Paris”. Văzând că toată lumea se 
grăbeşte să ajungă acolo, îi veni și lui pofta să vadă capitala; 
asta nu l-ar fi abătut prea mult din drumul lui spre Veneţia. 

Intră în Paris prin foburgul Saint-Marceaux si i se păru că a 
ajuns în cel mai păcătos sat din Vestfalia. 

Cum ajunse la hotel, Candid se îmbolnăvi din pricina 
oboselii. Boala era ușoară. Fiindcă purta la deget un diamant 
enorm şi toți văzuseră că avea în trăsură o casetă foarte grea, 
imediat se pomeni cu doi medici pe care nu-i chemase, cu 
câțiva amici intimi care nu se mai dezlipira de el si cu două 
cucoane cucernice care îi pregăteau mâncare de dietă. Martin 
spuse: 

— Îmi aduc aminte că am fost şi eu bolnav când am venit 
întâia oară la Paris; eram foarte sărac, aşa că n-am avut niciun 
prieten, nici cucoane, nici doctori, si m-am făcut sănătos. 

După câtva timp, cu atâtea leacuri și luări de sânge, boala 
lui Candid s-a înrăutățit. Veni la el un preot din cartier si îi 
ceru cu duhul blándetii un bilet la purtător plătibil pe lumea 


cealaltá. Candid ii spuse cá nici nu se gändeste. Cucoanele cele 
cucernice li spuserá cá asa era moda acuma; Candid se 
impotrivi zicänd cá el nu era omul model. Martin voi sá-l 
arunce pe fereastrá pe preotul cu propunerea; acesta se jurá pe 
toti dumnezeii cá, dacá nu semneazá biletul, Candid o sá 
rămână neingropat; Martin se jură si el că îl îngroapă pe preot 
dacă il mai plictiseşte. Cearta se inteti. Martin îl luă pe ins de 
spate si îl dădu afară; din asta a ieșit o tevaturá întreagă si s-a 
făcut un proces-verbal. Candid se însănătoși; si în timp ce se 
întrema avu mereu musafiri la masa. Jucau cărţi si Candid se 
mira că nu-i vine niciodată asul; Martin însă nu se mira. 

Printre cei care făceau onorurile orașului era si un abate din 
Perigord, unul din acei oameni curtenitori, mereu sprinteni, 
mereu serviabili, indrázneti, lingusitori, gata la orice, care atin 
calea străinilor, le povestesc cronica scandaloasă a târgului și îi 
ademenesc la petreceri. Acesta mai întâi duse pe Candid si pe 
Martin la teatru. Se dădea o tragedie nouă. Lângă Candid se 
aflau câțiva oameni de duh. Candid, fără să se sinchisească de 
ei, plânse la câteva scene jucate în chip desăvârşit. Unul din 
desteptii care sedeau în rând cu el îi spuse în pauză: 

— Rău faceți ca plangeti; actrița asta e foarte proastă; 
actorul care joacă cu ea e şi mai prost; piesa e si mai proastă 
decât actorii; autorul habar n-are de limba arabă şi cu toate 
acestea acțiunea se petrece în Arabia; si pe lângă asta nu crede 
nici în ideile înnăscute; mâine o să vă aduc o mulţime de 
broșuri scrise împotriva lui. 

— Câte piese de teatru aveţi în Franţa? întrebă Candid pe 
abate. 

— Vreo cinci, şase mii, răspunse acesta. 

— E mult, spuse Candid; și câte sunt bune? 

— Vreo cincisprezece, șaisprezece. 

— E mult, zise Martin. 

Lui Candid îi plăcu foarte tare o actriță care făcea pe regina 
Elisabeta într-o tragedie destul de slabă care se joacă din când 
în când. 

— Actriţa asta, spuse el lui Martin, îmi place; seamănă putin 
cu domnisoara Cunigunda; aş vrea s-o cunosc si eu. 


Abatele din Périgord se oferi sá-l ducá la ea. Candid, crescut 
in Germania, întrebă care era protocolul si cum erau tratate în 
Franţa reginele Angliei. 

— Trebuie făcută o deosebire, zise abatele. În provincie le 
duci la tractir; în Paris le respecţi când sunt frumoase şi le 
arunci la gunoi când au murit. 

— Regine la gunoi! strigă Candid. 

— Da, părintele are dreptate, zise Martin. Eram în Paris 
când domnișoara Monima a plecat, cum se spune, din lumea 
asta şi s-a dus pe lumea cealaltă; nu i s-au dat ceea ce oameni 
de-aici numesc onorurile îngropăciunii, adică cinstea de-a 
putrezi cu toți pärlitii mahalalei într-un cimitir păcătos; 
domnișoara Monima a fost îngropată la o răspântie, ceea ce 
desigur că a supárat-o cumplit, fiindcă avea simtiri nobile. 

— Foarte urât din partea celor care au hotărât asta, zise 
Candid. 

— Ce poţi să faci? zise Martin. Asa-s oamenii pe-aici. 
Imaginează toate contradicţiile, toate nepotrivirile cu putinţă şi 
ai să le găsești în conducerea, în tribunalele, în bisericile, în 
spectacolele acestei națiuni ciudate. 

— E adevărat că la Paris lumea râde mereu? întrebă Candid. 

— Da, răspunse abatele, numai că râde de ciudă. Toţi se 
plâng că lucrurile merg prost, dar se plâng hohotind de râs; ba 
chiar și faptele cele mai urâte le fac tot râzând. 

— Cine este, întrebă Candid, porcul acela care vorbea așa 
de rău piesa aceea la care am plâns atâta şi de actorii care mi- 
au plăcut aşa de mult? 

— E un om rău, răspunse abatele, care isi câştigă pâinea 
injurand toate piesele si toate cărţile; urăște pe toți cei care au 
succes, asa cum urăsc eunucii pe cei care se bucură de plăcerile 
dragostei: e unul din acei şerpi ai literaturii care se hrănesc cu 
noroi şi cu venin, un pamfletar. 

— Ce înseamnă pamfletar? întrebă Candid. 

— Unul care scrie tot felul de fituici si le răspândeşte în 
toate părțile. 

Candid, Martin şi cu abatele stăteau asa de vorbă pe scară si 
se uitau la lumea care ieşea de la spectacol. 


— Cu toate că nu má gândesc decât cum sá mă întâlnesc 
mai repede cu domnisoara Cunigunda, as vrea totuşi s-o 
poftesc la masă pe domnisoara Clairon; a jucat minunat. 

Abatelui nu-i prea venea la socoteală să se ducă la 
domnisoara Clairon; ea se învârtea numai în lumea bună. 

— Astă-seară e poftită undeva, zise el; dar voi avea cinstea 
să vă duc la o doamnă din lumea mare; la ea o sá cunoasteti 
Parisul cum nici în patru ani nu l-aţi cunoaște mai bine. 

Candid, curios din fire, se duse cu abatele la cucoana aceea 
în foburgul Saint-Honoré. Musafirii se îndeletniceau cu jocul 
de cărți. Doisprezece jucători morocánosi ţineau fiecare în 
mână cate un mänunchi de cărți. Domnea o tăcere adâncă. 
Feţele jucătorilor erau galbene, fata celui care tinea banca era 
umbrită de neliniște. Stăpâna casei, şezând lângă bancherul 
nemilos, se uita cu ochi ageri la toți jucătorii, urmărind cu o 
atenţie insistentă şi politicoasă cărțile care cădeau, și niciodată 
nu se supăra, de teamă să nu-şi piardă musteriii. Doamna isi 
zicea marchiza de Parolignac. Fiică-sa, care avea vreo 
cincisprezece ani, era și ea printre jucători şi îi făcea semn din 
ochi mamă-si ori de câte ori vreun jucător trisa, încercând să-și 
alunge astfel nenorocul. Când abatele, Candid şi Martin 
intrară, nimeni nu se ridică, nu le spuse bună seara și nici 
măcar nu se uită la dânșii; toți erau adänciti în jocul lor. 
„Doamna  baroană de Thunder-ten-tronckh era mai 
politicoasă”, se gândi Candid. 

Abatele se apropie de marchiză, îi spuse ceva la ureche și 
atunci ea se săltă puţin pe scaun, cinsti pe Candid cu un 
zâmbet, iar pe Martin cu o privire plină de nobleţe; apoi pofti 
pe Candid să sadá si îi dădu un pachet de cărți. Candid pierdu 
cincizeci de mii de franci în două levate. După aceea au supat 
foarte voiosi si toți se mirau văzând că lui Candid nici nu-i 
păsa că pierduse atâția bani. Lacheii vorbeau între ei şi 
spuneau în limbajul lor de lachei: „Trebuie să fie vreun lord 
englez”. 

Supeul a fost cum sunt cele mai multe supeuri la Paris: mai 
întâi tăcere, pe urmă o larmă de vorbe din care nu se înţelege 
nimic, apoi glume din care cea mai mare parte sunt serbede, 


ştiri mincinoase, judecăţi greşite, niticá politică si multă bârfă. 
Veni vorba şi de cărțile apărute de curând. 

— Ati văzut, spuse abatele, romanul domnului Gauchat!?), 
doctor în teologie? 

— Da, răspunse un mesean, dar n-am putut să-l isprăvesc. 
Avem o mulțime de scrieri neobrăzate, dar toate la un loc nu 
ajung la neobrăzarea lui Gauchat, doctor în teologie; așa de 
tare m-am săturat de puhoiul acesta de cărți proaste care ne 
inundă, încât m-am apucat să joc pharaon!%, 

— Da’ de articolele arhidiaconului Trublet ce spuneţi? 
întrebă abatele. 

— Ah! ce plicticos! zise doamna de Parolignac. Spune cu de- 
amănuntul ceea ce toată lumea știe demult; discută cu emfază 
lucruri care nu merită să fie amintite nici măcar în treacăt; isi 
insuseste fără pic de duh, duhul altora; si tot ce fură strică; e 
dezgustător; de altfel pe mine n-o să mă mai dezguste fiindcă 
n-o să mai citesc nimic de el. 

La masă era si un om învăţat si de gust care sprijini ce 
spunea marchiza. După aceea veni vorba despre tragedie. 
Marchiza întrebă de ce unele tragedii se jucau câteodată, dar 
erau cu neputinţă de citit. Omul de gust explică foarte bine că 
o piesă poate să stârnească oarecare interes şi totuși să nu aibă 
aproape niciun merit; dovedi în câteva cuvinte că nu e destul 
să infatisezi câteva situații din acelea care se găsesc în orice 
roman si care plac întotdeauna spectatorilor si că trebuie să fii 
nou fără a fi ciudat, adeseori sublim, dar întotdeauna natural; 
să cunosti inima omenească si s-o faci să vorbească; să fii mare 
poet, dar niciun personaj din piesă să nu pară că e poet; să ştii 
la perfectie limba, s-o vorbeşti curat, cu o armonie desăvârşită, 
și niciodată rima să nu strice înţelesul. 

— Acela care nu tine seama de toate aceste reguli, adăugă 
el, poate să facă o tragedie, două, aplaudate la teatru, dar nu 
va fi niciodată socotit drept un scriitor bun. Puţine tragedii 
sunt bune; unele sunt nişte idile dialogate, bine scrise și bine 
rimate; altele, discursuri politice care te fac să adormi sau 
exagerări care produc respingere; iar altele sunt închipuiri de 
om apucat, într-un stil barbar, vorbe fără şir, lungi apostrofe 


cátre zei, pentru cá autorul nu stie cum sá vorbeascá cu 
oamenii, cugetári false, lucruri comune ín cuvinte umflate. 

Candid ascultă toate acestea cu atenţie si își făcu o idee 
strasnicá despre cel care vorbea; și cum marchiza avusese grijă 
să-l aşeze lângă dânsa, se aplecă la urechea ei și o întrebă cine 
era omul acela care spunea atât de bine lucrurile. 

— E un om învăţat, spuse doamna; nu joacă, dar abatele îl 
aduce uneori la masă: se pricepe foarte bine la tragedii şi la 
cărți; chiar a şi compus o tragedie, dar a fost fluierată si a scris 
și o carte, dar nu a ieșit din librării decât un singur exemplar, 
acela pe care mi l-a dat mie, cu dedicație. 

— E un om mare, zise Candid. Al doilea Pangloss! Şi 
întorcându-se spre el, îi spuse: Desigur, domnule, că 
dumneavoastră sunteţi de părere că toate sunt cât se poate de 
bine în lumea fizică si în lumea morală si că nimic nu poate fi 
altfel? 

— Nu, răspunse învățatul, nu sunt deloc de părerea asta. 
Cred dimpotrivă că la noi toate merg de-a-ndoaselea, că 
nimeni nu știe nici ce rang are, nici ce funcție are, nici ce face, 
nici ce trebuie să facă şi numai la masă e oarecare voie bună şi 
oamenii par impacati, dar in tot restul timpului se ceartă: 
jansenistii cu molinistii, juristii cu clericii, literatii cu literatii, 
curtenii cu curtenii, financiarii cu poporul, soțiile cu soţii, 
rudele cu rudele; e un război necontenit în toate părțile. 

Candid îi spuse: 

— Am văzut altele si mai grozave; un înţelept însă, care de- 
atunci încoace din nenorocire a fost spânzurat, m-a învățat că 
toate acestea sunt minunate si că ce ni se pare nouă că nu-i 
bine sunt doar părțile întunecate ale unui tablou frumos. 

— Spânzuratul dumitale își bătea joc de oameni, spuse 
Martin, părţile întunecate sunt niște pete de murdărie. 

— Omenii fac petele, spuse Candid: nu pot să nu facă. 

— Atunci nu-i vina lor, zise Martin, cea mai mare parte 
dintre jucători nu pricepeau nimic din vorbele acestea și beau; 
Martin, începu să discute cu învățatul, iar Candid povesti 
stăpânei casei câteva întâmplări de-ale lui. 

După masă, marchiza duse pe Candid la ea în odaie şi îl 


pofti sá sadá pe o canapea. 

— Si zi asa, O iubesti mereu pe domnisoara Cunigunda de 
Tunder-ten-trunckh? 

— Da, doamnä, ráspunse Candid. 

Marchiza îi spuse zâmbind drägästos: 

— Mi-ai răspuns ca un tânăr din Vestfalia; un francez mi-ar 
fi spus: E drept că am iubit-o pe domnișoara Cunigunda, dar 
de când v-am văzut, doamnă, tare mă tem că n-o mai iubesc. 

— Bine, doamnă, zise Candid, am să răspund cum vreți. 

— Te-ai îndrăgostit de ea atunci când i-ai ridicat de jos 
batista; ridică-mi și mie jartiera. 

— Cu cea mai mare plăcere, spuse Candid și o ridică. 

— Dar vreau să mi-o şi pui, spuse doamna. 

Si Candid i-o puse. 

— Eu de obicei pe parizienii mei îi las mai întâi sá tänjeascä 
vreo douä säptämäni, dar cu dumneata e altceva, esti sträin, 
asa cá dumitale má dau chiar din prima noapte; trebuie sá fac 
onorurile tárii unui tänär care vine din Vestfalia. 

Doamna, care vázuse cá junele vestfalian avea la degete 
două diamante enorme, se minuná atâta de ele, încât de pe 
degetele lui Candid trecurá repede pe degetele marchizei. 

Candid, intorcändu-se acasä cu abatele, simti oarecare 
remuscare fiindcă fusese infidel fata de domnisoara 
Cunigunda. Abatele îi tinu hangul; din cele cincizeci de mii de 
franci pe care Candid le pierduse la cărți și din valoarea celor 
două diamante mai dăruite, mai luate, el avea numai o mică 
parte. Voia să tragă cât mai multe foloase de pe urma 
cunoștinței lui cu Candid. Aducea mereu vorba de 
Cunigunda. Candid îi spuse că-i va cere acesteia iertare că a 
înșelat-o, atunci când o să se întâlnească cu ea la Venetia. 

Abatele era din ce în ce mai prietenos si mai îndatoritor si 
lua parte cu tot sufletul la ceea ce Candid spunea, la tot ce 
făcea, la tot ce voia să facă. 

— Vasăzică, zise el, v-aţi dat întâlnire la Venetia? 

— Da, răspunse Candid, trebuie numaidecât să mă duc să 
mă întâlnesc cu domnişoara Cunigunda. 

Si îndemnat de plăcerea de-a vorbi despre aceea pe care o 


iubea, povesti, după cum îi era obiceiul, câteva din 
întâmplările lui cu acea ilustră vestfaliană. 

— Sunt sigur, zise abatele, că domnişoara Cunigunda are 
foarte mult duh si că vă scrie scrisori foarte frumoase. 

— Nu mi-a scris niciodată, spuse Candid; după ce-am fost 
alungat din castel de dragul ei, n-am putut să-i scriu; n-a trecut 
mult si am aflat că a murit; după aceea am găsit-o si am 
pierdut-o din nou si abia acum de curând i-am trimis un rávas 
la două mii şi cinci sute de leghe de-aici și aştept răspunsul. 

Abatele asculta cu mare atenţie și parcă se gândea la ceva. 
Apoi imbratisa pe cei doi străini şi plecă. A doua zi, când se 
sculă, Candid primi scrisoarea următoare: 


„Iubitul meu, sunt de o săptămână in Paris, bolnavă. Aflu acuma 
că esti aici. Aş zbura până în brațele tale, dar nu pot să mă misc. Am 
aflat că ai trecut prin Bordeaux; am lăsat acolo pe credinciosul 
Cacambo si pe bătrână; trebuie să sosească si ei în curând. 
Guvernatorul din Buenos Aires a luat tot, dar bine că mi-a rămas 
dragostea ta. Vino numaidecât; când am să te văd, am să mă fac 
sănătoasă ori am să mor de plăcere.” 


Scrisoarea asta duioasă, scrisoarea asta neașteptată, îl 
umplu pe Candid de-o bucurie nemaipomenită; boala scumpei 
lui Cunigunda îl coplesi de durere. Cu sufletul împărţit între 
aceste două sentimente, își luă aurul si diamantele si se duse 
împreună cu Martin la hotelul in care locuia domnisoara 
Cunigunda. Intră, tremurând de emoție; inima îi bătea repede; 
era gata să izbucnească în plâns. Vru să dea într-o parte 
perdelele patului și spuse să se aducă lumină. 

— Nu, nu! zise camerista. Lăsaţi perdelele așa. Lumina îi 
face rău, poate să şi moară! Şi repede trase perdelele la loc. 

— Cunigunda, draga mea, spuse Candid plângând, ce faci? 
daca nu poți sá mă vezi, vorbeşte măcar sá te aud. 

— Nu poate să vorbească, spuse camerista. 

Doamna întinse printre perdele o mână grásutá. 

Candid o luă, o udă îndelung cu lacrimi, o umplu apoi de 
diamante si mai lăsă şi un sáculet cu aur pe fotoliu. În mijlocul 


acestor emotii adánci, soseste, deodatá un ofiter de politie 
urmat de abatele din Périgord si de o patrulá. 

— Ăştia-s cei doi străini suspecti? întrebă el. 

Si îndată pune mâna pe ei si dă ordin patrulei să-i ducă la 
închisoare. 

— În Dorado străinii sunt trataţi altfel, zise Candid. 

— Sunt mai manichean decât oricând, spuse Martin. 

— Bine, domnule, dar unde ne duceti? întrebă Candid. 

— În fundul temnitei, răspunse politaiul. 

Martin, păstrându-şi cumpätul, se gândi că doamna care 
zicea că era Cunigunda era o pungăşoaică, abatele din 
Périgord, un pungas care profitase de naivitatea lui Candid, 
iar politaiul, alt pungas de care însă puteau sá scape uşor. 

Decât să aibă de-a face cu tertipurile justiției, Candid, 
luminat de sfătuitorul lui, şi nemaiputând de nerăbdare să se 
întâlnească cu adevărata Cunigunda, oferi politaiului trei 
diamante mai mici, cam de trei mii de pistoli fiecare. 

— O, domnul meu, îi spuse omul cu baston de fildeș, chiar 
dacă ati fi făcut toate crimele care se pot închipui, sunteți omul 
cel mai cinstit din lume; trei diamante! şi fiecare de trei mii de 
pistoli! As fi în stare să-mi dau viata pentru dumneavoastră, 
nu să vă duc la închisoare! Să ştiţi că acuma toţi străinii sunt 
arestați, asa că uite ce zic eu: am un frate la Dieppe, în 
Normandia; vă duc la el și, dacă vreţi să-i dati si lui un 
diamant, are să vă servească tot așa ca şi mine. 

— Dar de ce sunt arestaţi toți străinii? 

Abatele din Perigord luă atunci cuvântul şi spuse: 

— Pentru că un parlit din Atrebatia!# a ascultat tot felul de 
prostii, s-a luat după ele, şi asta l-a făcut să săvârşească un 
regicid, nu ca acela din mai 16101), ci ca acela din decembrie 
1594144! si ca și altele săvârșite în alti ani și în alte luni de către 
alți párliti care s-au luat si ei după niște prostii pe care le-au 
auzit. 

Politaiul le spuse despre ce era vorba. 

— Ah! ce ticälosi! strigă Candid; cum? asemenea grozävii la 
un popor care dansează si cântă? De-aș ieși mai repede din 
tara asta în care maimutele atátá tigrii! În tara mea, am văzut 


urși, n-am văzut oameni decât numai în Dorado. Vă rog din 
suflet, domnule ofițer, duceti-ne la Venetia, unde trebuie sá má 
întâlnesc cu domnisoara Cunigunda. 

— Nu pot să vă duc decât în Normandia de jos, spuse 
zbirul. 

Si îndată îi scoate cátusele, spune că s-a înşelat, dă drumul 
oamenilor cu care venise, duce la Dieppe pe Candid si pe 
Martin si îi lasă pe mâna lui frate-său. Tocmai era în port o 
corabie olandeză. Normandul, care prin mijlocirea a trei 
diamante ajunse imediat omul cel mai serviabil, urcă pe 
Candid și pe ai lui în corabie. Corabia mergea la Portsmouth în 
Anglia. Nu era tocmai drumul spre Veneţia, dar Candid credea 
că a scăpat din iad si se gândea să o ia din nou spre Veneţia cu 
prima ocazie. 


Capitolul XXIH 
Candid si cu Martin ajung in Anglia; Ce 
văd ei acolo 


— Ah! Pangloss! Pangloss! Ah! Martin! Martin! Ah! draga 
mea Cunigunda! ce-i și lumea asta? se văita Candid pe corabia 
olandeză. 

— Ceva si nebunesc şi dezgustător totodată, răspundea 
Martin. 

— Dumneata ai mai fost în Anglia; oamenii sunt si acolo tot 
asa de nebuni ca și în Franța? 

— Acolo-i alt soi de nebunie, răspunse Martin. După cum 
ştii, aceste națiuni sunt în război pentru câteva pogoane de 
zăpadă de prin părţile Canadei si cheltuiesc cu războiul ăsta 
mai mult decât face toată Canada la un loc. Să-ţi spun cu 
precizie în care din ele sunt mai mulți oameni buni de legat e 
un lucru pe care slabele mele mijloace nu mi-l îngăduie; atâta 
ştiu doar că oamenii la care mergem acuma sunt foarte 
posomoráti. 

Tot vorbind asa ajunseră la Portsmouth; pe țărm era o 
mulțime de lume care se uita cu mare atenţie la un om destul 
de voinic care şedea în genunchi și legat la ochi pe puntea unei 
nave din flota militară. Patru soldaţi care stăteau în faţa acestui 
om îi traseră fiecare în cap câte trei gloanţe, în chipul cel mai 
paşnic care se poate închipui, şi după aceea toţi se duserä 
acasă foarte mulțumiți. 

— Ce înseamnă asta? zise Candid, şi ce demon stăpâneşte 
toată lumea ori încotro te-ai duce? 

Întrebă cine era omul care fusese ucis cu atâta ceremonie. 

— E un amiral!%), i se răspunse. 

— Şi de ce trebuia omorât amiralul acesta? 

— Pentru că n-a omorât el destui oameni; a dat o luptă 
împotriva unui amiral francez şi s-a socotit că n-a fost destul 


de aproape de acela. 

— Bine, spuse Candid, dar amiralul francez era si el tot asa 
de departe de amiralul englez cát era acesta de el. 

— Da, fără îndoială, dar în tara asta e obiceiul sá se ucidă 
din cánd in cänd cáte un amiral pentru a-i incuraja pe ceilalti. 

Candid fu asa de uluit si asa de indignat de ceea ce vedea si 
auzea, incät nu voi nici mácar sá puná piciorul pe pämäntul 
acestei tári si se invoi cu patronul olandez (chiar de-ar fi fost 
să-l prade cum il prádase cel din Surinam) să-l ducă fără nicio 
intärziere la Venetia. 

Patronul fu gata peste douä zile. Merserä de-a lungul 
coastelor Frantei, apoi trecurä prin fata Lisabonei si Candid se 
înfioră când ajunseră acolo. Intrará pe urmă în strâmtoarea 
Gibraltarului, pătrunseră în Mediterana şi ajunseră în sfârșit la 
Veneţia. 

— Slavă Domnului, spuse Candid imbrätisänd pe Martin; 
aici am sá mă întâlnesc cu frumoasa Cunigunda. Má bizui pe 
Cacambo ca pe mine insumi. Toate sunt bune, toate merg bine, 
toate sunt cum nu se poate mai bine. 


Capitolul XXIV 
Despre Paquette si fratele Garoafä 


Îndată ce ajunse la Veneţia trimise să-l caute pe Cacambo 
prin toate cârciumile, prin toate cafenelele, pe la toate femeile 
de stradă, dar Cacambo nu fu găsit nicăieri. În fiecare zi se 
ducea în port să vadă ce corăbii au sosit, dar de Cacambo nici 
urmă! 

— Ce să fie asta? spunea el lui Martin; eu am avut timp să 
merg de la Surinam la Bordeaux, să mă duc de la Bordeaux la 
Paris, de la Paris la Dieppe, de la Dieppe la Portsmouth, să trec 
de-a lungul Portugaliei şi Spaniei, să străbat toată Mediterana, 
să stau câteva luni la Veneţia; și Cunigunda încă n-a venit! În 
loc să dau de ea am dat de o târfă si de un abate pungas. 
Cunigunda a murit fără îndoială; acuma nu-mi mai rămâne 
decât să mor şi eu. Era mai bine dacă nu părăseam paradisul 
din Dorado şi nu mă mai întorceam în Europa asta blestemată. 
Ai dreptate, dragul meu Martin! toate-s numai iluzie si 
năpastă. 

Căzu într-o melancolie neagră si nu luă deloc parte nici la 
opera alla moda!*) şi nici la celelalte petreceri ale carnavalului; 
nicio femeie nu-l ispiti. Martin îi spuse: 

— Eşti foarte naiv să crezi că un valet metis, care are cinci 
sau șase milioane în buzunar, are să se ducă la capătul lumii 
să-ți ia iubita şi s-o aducă la Venetia. Are să şi-o ia el dacă o 
găseşte; dacă n-o găsește, o să-şi ia alta; eu te sfătuiesc să uiţi si 
de valetul dumitale Cacambo si de iubita dumitale 
Cunigunda. 

Vorbele lui Martin nu avură darul să-l linisteascá. 
Melancolia lui Candid spori, şi Martin continua să-i aducă 
dovezi că pe pământ există foarte puţină virtute si foarte 
puţină fericire; poate cu excepția, probabil, a lui Eldorado, dar 
acolo nimeni nu poate să ajungă. Tot discutând despre acest 


subiect important si tot asteptánd-o pe Cunigunda, Candid 
zäri intr-o zi ín piata San Marco pe un cálugár tänär la brat cu 
o femeie. Călugărul era zdraván si durduliu, ochii îi 
stráluceau, se uita de sus, umbla tantos. Femeia era foarte 
drágutá si cânta. Se uita cu dragoste la călugărul ei si din când 
în când îl piscá usurel de obrazul grásut. 

— De data asta cel puţin, spuse Candid lui Martin, n-ai să- 
mi mai spui că ăștia doi nu-s fericiți. Până acum în toată lumea 
locuită, afară numai de Eldorado, n-am găsit decât oameni 
necăjiţi; însă fata asta si călugărul as pune rămăşag că sunt 
nişte ființe fericite. 

— Pun rămăşag că nu, zise Martin. 

— Să-i poftim la masă, spuse Candid, si o să vezi că nu má 
înşel. 

Şi îndată se şi duse la ei, le spuse bună ziua și îi pofti la 
dânsul la hotel să mănânce macaroane, potârnichi de 
Lombardia, icre de nisetru si sá bea Lacrima Christi, vin de 
Montepulciano, de Chipru și de Samos. Fata se înroși, 
călugărul zise că primește invitaţia si fata veni cu el, uitandu- 
se la Candid cu nişte ochi mirati și incetosati de lacrimi. Abia 
ajunsese în odaia lui Candid si ea îi spuse: 

— Se poate, domnule Candid, să n-o mai recunoasteti pe 
Paquette?! 

Auzind asta, Candid, care până atunci nu se uitase la ea cu 
atenţie fiindcă se gândea numai la Cunigunda, îi spuse: 

— Vai, săraca de tine, vasăzică tu l-ai adus pe doctorul 
Pangloss în halul în care era când l-am văzut? 

— Eu, domnule Candid, zise Paquette. Văd că știți tot. Am 
aflat ce nenorocire nemaipomenită s-a întâmplat cu toată 
familia doamnei baroane si cu domnisoara Cunigunda. Să ştiţi 
însă că nici soarta mea n-a fost mai bună. Eram foarte 
nevinovată când m-ati văzut dumneavoastră. Un călugăr 
cordelier care mă spovedea m-a sedus fără multă greutate. 
Urmările au fost groaznice; a trebuit să plec de la castel nu 
mult după ce domnul baron va alungat cu picioare în spate. 
Dacă unui medic vestit nu i s-ar fi făcut milă de mine, as fi 
murit. Din recunoștință, am fost câtăva vreme amanta 


medicului ástuia. Nevastá-sa care era grozav de geloasá má 
bátea ín fiecare zi fárá nicio milá; era o scorpie. Medicul acela 
era urát cumplit, iar eu cea mai nenorocitá fiintá din lume 
pentru cá máncam bátaie din cauza unui om pe care nu-l 
iubeam. Stiti si dumneavoastrá ce primejdie e pentru o femeie 
artägoasä sá fie sotie de medic. Medicul de care vorbesc, 
mäniat de felul cum se purta nevastä-sa, îi dădu, ca s-o 
vindece de o răceală ușoară, niște leacuri așa de bune, încât nu 
trecură nici două ceasuri si a murit în dureri cumplite. Rudele 
soției au intentat proces soţului învinuindu-l de omor; el a 
fugit, iar eu am fost arestată. Nevinovátia mea nu m-ar fi 
scăpat dacă n-aş fi fost drăguță. Judecătorul mi-a dat drumul 
cu condiţia ca el să ia locul medicului. N-a trecut mult și am 
fost si eu înlocuită cu alta, alungată fără niciun ban si silită să- 
mi duc mai departe meseria asta scârboasă care vouă 
bărbaţilor vi se pare aşa de plăcută si care pentru noi este un 
noian de necazuri. Am venit să-mi fac meseria la Veneţia. Ah! 
dacă ati şti ce înseamnă să fii silită sá dezmierzi pe oricine fără 
alegere, pe un negustor bătrân, pe un avocat, pe un călugăr, pe 
un gondolier, pe un abate; să fii expusă tuturor batjocurilor, 
tuturor ocărilor; să trebuiască de multe ori să imprumuti o 
rochie ca să ţi-o ridice cine ştie ce om dezgustátor; să vezi cum 
unul iti fură ce ai câştigat de la altul; să fii jecmánit de către 
ofițerii de justiţie si să n-ai altceva în vedere decât o bătrâneţe 
îngrozitoare, spitalul şi groapa de gunoi; dacă ati sti toate astea 
ati spune că sunt una din cele mai nenorocite ființe din lume. 

Paquette isi deschidea astfel inima fata de milostivul 
Candid, într-o odaie în care mai era doar Martin. Acesta spuse 
lui Candid: 

— După cum vezi, am şi câștigat pe jumătate rămăşagul. 

Fratele Garoafă rămăsese în sufragerie si bea un păhărel 
până să vină mâncarea. 

— Bine, zise Candid către Paquette, dar adineauri când te- 
am întâlnit erai asa de veselă, asa de mulțumită; cântai, 
dezmierdai pe călugăr fără să te silească nimeni; mi-ai părut 
tot aşa de fericită pe cât pretinzi acuma că eşti de nenorocită. 

— Vai! domnule Candid, spuse Paquette, e si asta tot o 


ticálosie a meseriei. leri un ofiter m-a bátut si mi-a furat banii, 
iar azi trebuie sá má prefac cá-s veselá ca sá plac cálugárului. 

Candid nu vru sá afle mai mult si dádu lui Martin dreptate. 
Se asezará la masá cu Paquette si cu cálugárul. Masa a fost 
destul de plácutá si cätre sfärsit vorbeau intre dánsii cu 
incredere. 

— Părinte, spuse Candid călugărului, dumneata am 
impresia că te bucuri de o soartă vrednică de invidiat; floarea 
sănătăţii străluceşte pe obrajii dumitale, chipul dumitale arată 
fericire; ai o fată foarte drăguță cu care să petreci si pari foarte 
mulțumit cu starea dumitale de călugăr. 

— Ba drept să vă spun, domnule, eu as vrea ca toți călugării 
de pe lume să ajungă pe fundul mării. De o sută de ori am fost 
ispitit să dau foc mănăstirii si să mă turcesc. Părinții mei m-au 
silit, când aveam cincisprezece ani, să pun pe mine rantia asta 
blestemata, ca să-i rămână mai multă avere afurisitului de 
frate-meu mai mare, bătu-l-ar Dumnezeu să-l bată! În 
mănăstire nu vezi decât invidie, vrajbá si ciudă. E drept că am 
ținut si eu vreo câteva predici proaste care îmi aduc ceva 
parale, din care însă jumătate îmi fură stareţul; cu ce-mi mai 
rămâne îmi plătesc si eu câte-o fată; dar când mă întorc seara 
la mănăstire îmi vine să mă dau cu capul de pereţii 
dormitorului comun; si toți ceilalți călugări, care-s cu mine, 
sunt la fel. 

Martin, întorcându-se către Candid, cu liniştea lui obişnuită, 
îi spuse: 

— Ei, ce mai zici acuma? am câștigat ramasagul? 

Candid dădu două mii de piaștri Paquettei si o mie 
părintelui Garoafă. 

— Cu asta să ştii că au să fie fericiți, zice el. 

— Nu cred, spuse Martin; cu piastrii ăștia s-ar putea 
întâmpla să-i faci si mai nenorociti decât au fost până acuma. 

— Intámple-se ce s-o întâmpla, spuse Candid. De un singur 
lucru îmi pare bine: văd că întâlneşti de multe ori în viață 
oameni pe care nici prin gând nu-ţi trecea că ai să-i mai 
întâlneşti vreodată. Poate că, aşa cum am dat de berbecul cel 
roșu si de Paquette, am să dau si de Cunigunda. 


— iti urez sa fii intr-o zi fericit cu dansa, zise Martin, dar ma 
indoiesc foarte mult. 

— Esti aspru, spuse Candid. 

— Sunt asa fiindcá am trait si cunosc viata. 

— Bine, dar uita-te la gondolierii aceia; nu-i auzi cum canta 
intruna? 

— Da, dar nu-i poti vedea cum sunt acasa la ei, cu nevestele 
si cu plozii lor, spuse Martin. Dogele are si el necazurile lui si 
gondolierii pe ale lor. E drept ca, socotind bine, soarta unui 
gondolier e de preferat celei a unui doge; cred totusi ca 
deosebirea este asa de mica, incat nici nu face sá-ti mai bati 
capul. 

— Am auzit, spuse Candid, de senatorul Pococurante; sta 
intr-un palat frumos pe Brenta si primeste cu placere pe 
străinii care se duc la dânsul. Se zice că e un om care n-a avut 
necazuri niciodată. 

— Aş vrea să văd si eu o specie asa de rară, zise Martin. 

Candid trimise domnului Pococurante solicitarea să treacă a 
doua zi să-l viziteze. 


Capitolul XXV 
Vizita la seniorul Pococurante, nobil 
venetian 


Candid si cu Martin se duserá cu gondola la Brenta si 
ajunserá la palatul nobilului Pococurante. Grádinile erau 
foarte bine îngrijite si împodobite cu statui frumoase de 
marmură; frumos era şi palatul. Stăpânul casei, om de vreo 
șaizeci de ani, foarte bogat, întâmpină cu mare politeţe pe cei 
doi curiosi, dar cu foarte puţină disponibilitate, fapt care il 
cam fâstâci pe Candid, dar îi plăcu lui Martin. 

Mai întâi două fete drágute si curat îmbrăcate servirá o 
ciocolată pe care o pregătiseră cu dichis, spumoasă. Candid nu 
se putut opri şi le lăudă frumuseţea, graţia şi iscusinta. 

— Fete bune, zise senatorul Pococurante; câteodată le iau în 
pat la mine, pentru că m-am săturat de cucoanele din oraș, de 
cochetăriile lor, de geloziile lor, de certurile lor, de toanele, de 
meschinária, de trufia, de prostia lor si de sonetele pe care 
trebuie să le faci sau să pui pe cineva să le facă pentru ele; 
acuma însă chiar si fetele astea au început sá má cam 
plictisească. 

Candid, după masă, plimbându-se printr-o lungă galerie, se 
minună de frumuseţea tablourilor. Întrebă de cine erau 
primele două. 

— Sunt de Rafael, spuse senatorul. Le-am cumpărat 
foarte scump, din vanitate, acum câţiva ani. Se zice că ar fi tot 
ce-i mai frumos în Italia dar mie nu-mi plac deloc: culoarea e 
foarte întunecată, figurile nu-s destul de rotunjite şi nu ies în 
evidenţă destul; draperiile nu seamănă cu nicio stofă; în sfârşit, 
orice s-ar spune, eu nu văd nicio imitație fidelă a naturii. N-o 
să-mi placă un tablou decât atunci când o să am impresia că 
văd în el natura; dar asemenea tablouri nu există. Am o 
mulțime de tablouri, dar nu mă mai uit la ele. 


Pänä sá se serveascá masa, Pococurante porunci un concert. 
Lui Candid muzica i se páru minunatá. 

— Zgomotul acesta, zise Pococurante, poate sá te amuze o 
jumătate de ceas; dacă tine mai mult, plictiseşte pe toată 
lumea, dar nimeni nu îndrăzneşte să spună că se plictiseşte. 
Muzica astăzi nu mai este decât arta de-a executa lucrări grele 
și tot ce este doar greu de executat nu place la infinit. 

Mi-ar fi plăcut mai mult opera, dacă nu s-ar fi găsit mijlocul 
de-a face din operă un monstru care mă indignează. Ducă-se 
sa vadă cine-o vrea tragedii proaste puse pe muzică şi în care 
scenele sunt făcute numai ca să dea curs la câteva cântece 
ridicole, prilej pentru o cântăreaţă să arate ce-i poate gâtlejul; 
placă-i cui vrea sau cui poate un spectacol în care un castrat 
fredonează rolul lui Cezar si al lui Caton), plimbându-se cu 
stângăcie pe scenă. Eu demult nu mă mai duc să văd asemenea 
fleacuri, care fac astăzi gloria Italiei şi pe care suveranii le 
plătesc aşa de bine. 

Candid contrazise pe ici, pe colo aceste păreri, dar cu 
discreţie; Martin fu în întregime de partea senatorului. 

Se asezará la masă şi, după ce mâncară foarte bine, se 
duseră în bibliotecă. Candid, văzând un Homer minunat legat, 
felicită pe ilustrisim pentru gustul său. 

— lată, zise el, o carte care plăcea grozav marelui Pangloss, 
cel mai bun filosof din Germania. 

— Mie nu-mi place, spuse cu răceală Pococurante. Unii si 
alții au vrut pe vremuri sá mă convingă că Homer se citește cu 
plăcere. Însă luptele acestea care toate seamănă între ele și se 
repetă întruna, zeii ăştia care mereu se află în treabă si nu 
hotărăsc nimic. Elena asta care e cauza războiului şi care abia 
dacă-i o actriță oarecare a piesei, Troia asta asediată si care nu 
poate fi cucerită, toate acestea mă plictiseau de moarte. Am 
întrebat pe câțiva oameni învățați dacă se plictiseau ca si mine 
la lectura asta. Toţi oamenii sinceri mi-au mărturisit că le 
cădea cartea din mână, dar că trebuie s-o ai în bibliotecă 
neapărat ca pe un monument al antichităţii sau ca medaliile 
acelea ruginite care nu mai au curs. 

— Excelenta-voastrá spune acelaşi lucru şi despre Virgil? 


intrebä Candid. 

— Trebuie sá spun, zise Pococurante, cá din Eneida, cartea a 
doua, a patra si a sasea sunt excelente; iar cät despre piosul 
Enea, puternicul Cloanthe si prietenul Achates si Ascanius si 
prostánacul rege Latinus si burgheza Amata si searbádá 
Lavinia, nu cred sá fie pe lume ceva mai rece si mai anost. Imi 
place mai mult Tasso!“ si basmele de adormit din picioare ale 
lui Ariosto!59. 

— Imi dati voie sá vá intreb, spuse Candid, dacá vá place 
Horatiu? 

— Sunt maxime, ráspunse Pococurante, care unui om de 
lume pot sä-i fie de folos si care, fiind stränse in versuri 
viguroase, se întipăresc în minte mai bine; în schimb mă 
interesează foarte puţin călătoria lui la Brundisium şi 
descrierea unui prânz prost, si cearta de mahala dintre un 
oarecare Rupilius ale cărui vorbe, zice el; erau pline de puroi şi 
un ins ale cărui cuvinte erau ca otelul. Numai cu scârbă am citit 
versurile lui grosolane împotriva babelor și a vrăjitoarelor; şi 
nu văd ce merit poate să aibă faptul că spune prietenului său 
Maecenas'5!) că, dacă îl va așeza printre poeţii lirici, va atinge 
cu fruntea lui sublimă stelele. Proștii admiră orice in opera 
unui autor celebru. Eu nu citesc decât pentru mine; îmi place 
numai ce-mi folosește. 

Candid, care fusese deprins să nu judece nimic prin el 
însuși, era foarte mirat de ce auzea; iar Martin se gândea că 
felul de-a gândi al lui Pococurante era foarte înțelept. 

— O! iată un Cicero!52, spuse Candid. Mare om! Îmi 
închipui că nu vá mai sáturati citindu-l. 

— Nu-l citesc niciodată, răspunse venetianul. Ce-mi pasă 
mie că a pledat pentru Rabirus!% sau pentru Cluentius!5%? Am 
eu destule procese pe care le judec. M-aş fi împăcat mai bine 
cu operele lui filosofice; dar când am văzut că se îndoieşte de 
orice, m-am gândit că ştiu tot atâta cât si el si că n-am nevoie 
de nimeni ca să văd că nu știu nimic. 

— A! iată optzeci de volume de lucrări ale unei academii de 
ştiinţe, spuse Martin, aici trebuie sá se găsească şi lucruri bune. 

— A, putea să se găsească, zise Pococurante, dacă unul 


mácar din autorii acestor poliloghii ar fi inventat ceva, sá 
zicem numai acele cu gämälie; dar asa, ín toate cärtile astea 
gäsesti numai sisteme goale si niciun lucru de folos. 

— Aveti aici o sumedenie de piese de teatru, zise Candid: ín 
italiană, în spaniolă, în franceză! 

— Da, spuse senatorul, trei mii sunt, dar bune nu-s nici 
treizeci. lar cât despre volumele astea de predici, care toate la 
un loc nu fac cât o pagină din Seneca, şi volumele astea mari 
de teologie, vă inchipuiti cred că niciodată nu le deschid, nici 
eu, nici altcineva. 

Martin văzu câteva rafturi pline de cărți englezeşti. 

— Unui republican, zise el, desigur că-i plac multe din 
lucrările astea scrise în libertate. 

— Da, spuse Pococurante, bun lucru e să scrii ce gândeşti; e 
un privilegiu al ființei umane. În Italia noastră, toți scriu 
numai ce nu gândesc; oamenii care locuiesc în patria Cezarilor 
si a Antoninilor nu îndrăznesc să gândească nimic fără să 
ceară mai întâi voie unui călugăr iacobin. As fi mulțumit cu 
libertatea care inspiră pe gânditorii englezi, dacă patima 
politicianistă n-ar strica tot ce e vrednic de stimă în această 
prețioasă libertate. 

Candid, zárind un Milton‘), îl întrebă dacă nu-i de părere 
că scriitorul acesta este un om mare. 

— Cine? zise Pococurante, barbarul ăsta care comentează 
primul capitol al Genezei în zece cărți de versuri aspre? acest 
imitator grosolan al grecilor, care desfigureazá creatiunea si 
care, în timp ce Moise înfăţişează Fiinţa eternă creând lumea 
cu ajutorul cuvântului, el îl pune pe Mesia să ia un compas 
enorm dintr-un dulap al cerului si să-şi schiteze lucrarea? Eu 
să preţuiesc pe acela care a stricat iadul si diavolul lui Tasso, 
care travesteste pe Lucifer când în broscoi, când în pigmeu, 
care îl pune să repete de o sută de ori aceleași vorbe și să 
discute teologie, care imitând cu gravitate invenţia comică a 
armelor de foc ale lui Ariost, pune pe diavoli să tragă cu tunul 
în cer? Nici mie, nici altora în Italia n-au putut sá ne placă 
aceste triste năzbâtii. Căsătoria Păcatului cu Moartea şi şerpii pe 
care îi naște Păcatul stârnesc greata oricărui om de gust si 


lunga lui descriptie a unui spital e buná doar pentru un 
gropar. Poemul acesta obscur, bizar si dezgustátor, a fost 
dispretuit chiar de la nastere; il tratez si eu acuma asa cum a 
fost tratat in patria lui de cätre contemporani. In sfärsit, eu 
spun ce gändesc si putin imi pasä dacä altii gändesc sau nu ca 
mine. 

Aceste cuvinte il mähnirä pe Candid; el pretuia pe Homer si 
1i pläcea putin si Milton. 

— Tare mi-i teamá, spuse el in soaptä lui Martin, cá omul 
ästa dispretuieste cumplit pe poetii nostri germani. 

— N-ar fi nicio pagubä, zise Martin. 

— O! ce om superior, mai spuse printre dinti Candid, ce 
mare geniu si Pococurante ästa! nimic nu-i place. 

După ce trecurä astfel în revistă toate cărțile, se coborärä în 
grădină. Candid se minună de frumuseţile ei. 

— Nimic nu poate fi mai de prost-gust, spuse stăpânul 
casei; numai farafastâcuri avem; chiar de mâine am să pun să 
facă altă grădină, mai aleasă. 

După ce își luară rămas bun de la excelenta-sa, Candid 
spuse lui Martin: 

— Ei, acuma nu mai ai ce spune, omul acesta e cel mai 
fericit fiindcă e mai presus de tot ce are. 

— Bine, zise Martin, dar nu vezi că e scârbit de tot ce are? 
Platon!” a spus demult, cel mai bun stomac nu-i acela care 
respinge orice aliment. 

— Da, spuse Candid, dar nu-i o plăcere oare să critici orice, 
să vezi defecte acolo unde ceilalți oameni văd numai calități? 

— Adică asta înseamnă că e o plăcere să nu simţi nicio 
plăcere? 

— Bun, în ce mă priveşte eu știu că am să fiu fericit când am 
sá mă întâlnesc cu domnisoara Cunigunda. 

— E bine în orice caz să ai această speranţă, zise Martin. 

Totuşi zilele treceau, săptămânile treceau; Cacambo nu se 
mai întorcea, iar Candid era aşa de copleşit de durere, încât nu 
se gândea că Paquette şi cu fratele Garoafă nici nu veniseră 
măcar să-i mulțumească. 


Capitolul XXVI 
Candid si Martin stau la masá cu sase 
stráini; cine erau acestia 


Intr-o searä in timp ce Candid, urmat de Martin, se ducea sä 
stea la masä cu sträinii care locuiau in acelasi hotel cu dänsul, 
un om cu fata ca funinginea îl apucă de brat şi îi spuse: 

— Fiţi gata să plecaţi cu noi, plecăm numaidecat. Candid se 
întoarse și văzu că era Cacambo. Numai vederea Cunigundei 
ar fi putut să-l mire și să-l bucure mai mult. Era să 
innebuneascä de bucurie. Îşi imbrátisá prietenul şi-i spuse: 

— Unde-i Cunigunda, e şi ea aici, nu? Unde-i? Du-mă la 
dânsa să mor de bucurie cu ea împreună. 

— Cunigunda nu-i aici, răspunse (Cacambo, e la 
Constantinopol. 

— O! Doamne! la Constantinopol! Și în China să fie si tot 
mă duc la ea! Să plecăm! 

— Plecăm după masă, zise Cacambo. Nu pot să vă spun mai 
mult; sunt sclav, m-asteapta stăpânul, trebuie să-l servesc la 
masă. Nu spuneţi nimic; stati la masă si fiți gata. 

Candid, cu sufletul împărţit între bucurie şi mâhnire, 
încântat că trimisul lui credincios s-a întors, mirat că acesta e 
sclav, plin de gândul că are să-și vadă iar iubita, cu inima 
zbuciumată, cu mintea uluită, se asezá la masă împreună cu 
Martin, care privea foarte nepăsător aceste întâmplări, si cu 
șase străini care veniseră să petreacă la Veneţia carnavalul. 

Cacambo care turna de băut unuia din străini, se aplecă la 
urechea lui stăpânu-su, către sfârșitul mesei, și îi spuse: 

— Sire, majestatea-voastră poate să plece când doreşte, 
corabia e gata. 

După ce spuse asta ieși. Mesenii, mirati, se uitau unul la 
altul fără să spună un cuvânt, când alt slujitor, apropiindu-se 
de stăpânul lui, îi spuse: 


— Sire, trásura majestátii-voastre e la Padua si barca e gata. 

Stráinul fácu un semn si slujitorul plecá. Toti mesenii se 
uitará iar unul la altul si mirarea spori. Alt valet apropiindu-se 
de alt stráin 1i spuse: 

— Sire, credeti-má, majestatea-voastrá nu mai trebuie sá 
rămână aici: mă duc sá pregătesc tot ce trebuie. 

Şi ieşi repede. 

Candid şi cu Martin își închipuiră atunci că toate acestea 
erau o mascaradă de carnaval. Mai veni un servitor si spuse lui 
stăpânu-su: 

— Majestatea-voastră va pleca atunci când va dori. Şi ieşi si 
el ca şi ceilalți. 

Veni încă un valet, al cincilea, şi spuse celui de-al cincilea 
străin același lucru. 

Cel de-al şaselea valet însă vorbi altfel cu cel de-al şaselea 
străin care ședea chiar lângă Candid si îi spuse: 

— Sire, nimeni nu vrea sá mai dea pe datorie majestátii- 
voastre si nici mie, așa că se prea poate să ne aresteze la noapte 
si pe dumneavoastră si pe mine. Eu am să plec să-mi văd de 
treburile mele. Rämäneti cu bine. 

După ce toți servitorii plecară, cei şase străini, Candid si 
Martin rămaseră într-o adâncă tăcere. În sfârșit Candid o 
rupse. 

— Domnilor, zise el, ciudatá glumä mai e si asta. De ce 
sunteti toti regi? Ín ce ne priveste, pot sá vá spun cá nici eu, 
nici Martin nu suntem. 

Stăpânul lui Cacambo începu atunci sá vorbească şi spuse, 
foarte serios, în italieneste: 

— Nu glumesc deloc. Mă numesc Ahmet al treilea. Am fost 
sultan câţiva ani. Am detronat pe frate-meu; nepotu-meu m-a 
detronat pe mine. Vizirii mei au fost decapitati. Îmi isprávesc 
zilele în seraiul cel vechi. Nepotu-meu, sultanul Mahomet, îmi 
dă voie să călătoresc din când în când să-mi caut de sănătate și 
acuma am venit să petrec carnavalul la Veneţia. 

Un tânăr care sedea lângă Ahmet vorbi după el si spuse: 

— Mă cheamă Ivan; am fost împăratul Rusiei; am fost 
detronat când eram în leagăn; tata și mama au fost închiși; eu 


am crescut în închisoare; mi se dá voie câteodată să călătoresc 
însoţit de cei care mă păzesc și am venit acuma să petrec 
carnavalul la Veneţia. 

Cel de-al treilea spuse: 

— Eu sunt Carol-Eduard, regele Angliei. Tatăl meu mi-a 
cedat drepturile asupra regatului; m-am luptat ca să mi le 
păstrez; opt sute de partizani de-ai mei au fost prinși, li s-au 
scos inimile si cu inimile au fost loviți peste fata. Am fost băgat 
în închisoare; mă duc la Roma să văd ce mai face tata, detronat 
si el ca şi mine si ca si bunicu-meu, și m-am oprit să petrec 
carnavalul la Veneţia. 

Cel de-al patrulea vorbi și el și spuse: 

— Eu sunt regele Poloniei; soarta războiului m-a făcut să-mi 
pierd statele mele ereditare; tata a pátit şi el tot asa; acuma má 
las şi eu în voia Providentei ca sultanul Ahmet, ca împăratul 
Ivan şi regele Carol-Eduard, Dumnezeu să le dea viata lungă; 
acum am venit si eu să petrec carnavalul la Veneţia. 

Cel de-al cincilea spuse: 

— Și eu sunt rege al Poloniei. Mi-am pierdut regatul de 
două ori; Providența însă mi-a dat alt stat în care am facut mai 
mult bine decât au făcut pe malurile Vistulei toți regii 
Sarmatiei la un loc; má las și eu în voia Providentei si am venit 
acuma să petrec carnavalul la Veneţia. 

Veni rândul și celui de-al șaselea monarh să vorbească. 

— Eu, domnilor, nu sunt aşa de mare senior ca 
dumneavoastră, dar am fost şi eu rege ca si alții. Mă cheamă 
Teodor; am fost ales rege al Corsicii; mi s-a spus majestate, 
acuma abia dacă mi se mai spune domnule. Am bătut moneda 
și n-am niciun ban, am avut doi secretari de stat și acuma abia 
un valet dacă mai am. Am șezut pe tron si după aceea am 
șezut pe paie în închisoare la Londra. Mi-i frică sá nu pätesc 
tot asa si aici deşi, ca si majestátile-voastre, am venit si eu sá 
petrec carnavalul la Venetia. 

Ceilalți cinci regi ascultară aceste vorbe cu înaltă 
compătimire. Fiecare dădu câte douăzeci de techini regelui 
Teodor ca să-şi cumpere haine și cămăşi. Candid îi dădu un 
diamant de două mii de techini. 


— Cine-o fi oare, se întrebau cei cinci regi, acest simplu 
particular care e în stare să dea de-o sută de ori mai mult decât 
fiecare dintre noi şi care chiar dă? 

— Și dumneata ești rege? 

— Nu, domnilor; și nici n-am chef să fiu. 

În clipa când se sculau de la masă, mai sosiră la hotel patru 
altete serenisime care de asemenea își pierduseră statele în 
războaie şi veneau acuma să petreacă carnavalul la Veneţia; 
Candid însă nici nu se uită la aceşti oaspeţi noi. Nu se gândea 
decât cum să se ducă la Constantinopol şi s-o găsească pe 
scumpa lui Cunigunda. 


Capitolul XXVII 
Călătoria lui Candid la Constantinopol 


Credinciosul Cacambo se intelesese deja cu patronul turc, 
care trebuia să-l ducă pe sultanul Ahmet înapoi la 
Constantinopol, să ia cu el si pe Candid si pe Martin. Aceştia 
se urcará pe corabie după ce se închinară majestátii sale aflate 
în mizerie. Candid, în drum spre corabie, spuse lui Martin: 

— Vasăzică am stat la masă cu şase regi detronati! și unuia 
din ei i-am dat şi de pomană. Poate c-or mai fi multi prinți de 
ăştia nenorociti. Mai bine-i de mine că n-am pierdut decât o 
sută de berbeci şi acuma zbor în braţele Cunigundei. Eu tot 
cred, dragă Martin, că Pangloss avea dreptate si că totul merge 
bine în lume. 

— Asta as vrea şi eu! zise Martin. 

— Oricum, spuse Candid, la Veneţia am văzut un lucru de 
necrezut. Când s-a mai pomenit ca șase regi detronati să stea la 
masă împreună la un birt. 

— Asta nu e ceva neobișnuit, nouă ni s-au întâmplat lucruri 
și mai extraordinare. E lucru foarte obişnuit ca un rege să fie 
detronat. lar cât despre cinstea de a fi stat la masă cu ei, asta 
chiar că e un fleac care nu merită nicio atenţie. Ce are a face cu 
cine stai la masă, totul e să mănânci bine. 

Candid cum ajunse pe corabie imbrätisä pe vechiul lui valet, 
pe prietenul său Cacambo, şi îi spuse: 

— Ce face Cunigunda? Tot aşa de frumoasă este? Mă mai 
iubeşte? Cum o duce? l-ai cumpărat desigur un palat la 
Constantinopol? 

— Dragă stăpâne, răspunse Cacambo, Cunigunda spală 
blidele pe ţărmul Proponditei, la un print care are foarte 
puţine blide; e roabă în casa unui fost suveran pe care îl 
cheamă Ragotzky si căruia sultanul îi dă trei scuzi tain pe zi; 
dar ce-i mai rău este că și-a pierdut frumuseţea și s-a urátit 


grozav. 

— Frumoasá sau urátá, spuse Candid, eu sunt om cinstit si 
datoria mea este s-o iubesc mereu. Dar cum a putut sá ajungă 
în starea asta aşa de proastă cu cele cinci sau șase milioane pe 
care le-ai luat cu tine? 

— A trebuit mai întâi, zise Cacambo, să dau două milioane 
seniorului don Fernando de Ibaraa y Figueora y Mascarenes y 
Lampurdos y Suza, guvernator la Buenos Aires, ca să-mi dea 
voie s-o iau de-acolo pe domnisoara Cunigunda; pe urmă un 
pirat a pus mâna vitejeste pe tot ce mai aveam. Piratul acela 
ne-a dus la capul Matapan, la Milos, la Nicara, la Samos, la 
Petra, la Dardanele, la Marmara, la Scutari. Cunigunda şi cu 
bătrâna slujesc la prințul acela de care v-am spus, iar eu sunt 
robul sultanului detronat. 

— Ce groaznice nenorociri legate unele de altele! zise 
Candid. Dar tot e bine că mai am câteva diamante; am s-o 
răscumpăr pe Cunigunda. Păcat numai că s-a urátit așa de 
tare. 

Întorcându-se apoi către Martin, îl întrebă: 

— Cine crezi dumneata că e mai de plâns, sultanul Ahmet, 
împăratul Ivan, regele Carol-Eduard ori eu? 

— Nu ştiu, răspunse Martin; ar trebui să fiu în inimile 
voastre ca să știu. 

— Dacă ar fi aici Pangloss, zise Candid, ar sti şi ne-ar spune. 

— Habar n-am, zise Martin, cu ce cântar ar fi putut Pangloss 
al dumitale să cântărească nenorocirile oamenilor și să le 
pretäluiascä durerile. Bănuiesc doar atâta că sunt pe lume 
milioane de oameni de o sută de ori mai de plâns decât regele 
Carol-Eduard, decât ţarul Ivan si sultanul Ahmet. 

— Se prea poate să fie şi așa, spuse Candid. 

Ajunseră peste câtăva vreme la Bosfor. Candid, mai întâi, 
răscumpără cu un pret foarte mare pe Cacambo si, fără sá mai 
întârzie, se sui cu továrásii lui pe o galerá şi se duse la țărmul 
Propontidei să o caute pe Cunigunda, urâtă cum o fi, numai s- 
O găsească. 

Printre condamnaţi erau doi care vâsleau foarte prost si 
cărora patronul levantin le dădea din când în când câteva 


lovituri de vână de bou pe spatele gol. Candid, bun din fire, se 
uită la ei mai mult decât la ceilalți și se apropie de dânșii cu 
milă. Trăsăturile fetelor lor schimonosite parcă îi aduceau 
aminte de Pangloss și de nenorocitul acela de iezuit, baronul, 
fratele domnişoarei Cunigunda. La gândul acesta se întristă. Se 
uită mai bine la ei si spuse lui Cacambo: 

— Dacă n-as fi văzut cum a fost spânzurat magistrul 
Pangloss şi dacă n-aş fi avut nenorocirea să-l ucid pe baron, as 
zice că cei doi condamnaţi de colo sunt chiar ei. 

Când auziră rostindu-se numele de baron și de Pangloss cei 
doi deținuți scoaserá un strigăt si vâslele le cázurá din mâini. 
Patronul levantin se repezi la dânşii si începu să-i bată cu vâna 
de bou. 

— Stai, stai, seniore! strigă Candid, iti dau cât vrei numai sá 
nu-i baţi. 

— Uite-l pe Candid, spuse unul dintre ei. 

— Da, e chiar Candid, zise celălalt. 

— Visez? sunt treaz? spuse Candid; sunt aici pe galeră sau 
unde sunt? Să fie chiar domnul baron pe care l-am omorât? Să 
fie maestrul Pangloss pe care am văzut cum l-au spânzurat? 

— Da, chiar noi suntem, chiar noi suntem! răspunseră ei. 

— Vasăzică ăsta e marele filosof? zise Martin. 

— Domnule patron, întrebă Candid, cât vrei să-ți dau ca să 
răscumpăr pe domnul de Thunder-ten-tronckh, unul din cei 
mai de seamă baroni ai imperiului, şi pe domnul Pangloss, cel 
mai profund metafizician al Germaniei? 

— Caine creştin, răspunse patronul levantin, fiindcă aceşti 
doi câini de puscáriasi creştini sunt baroni și metafizicieni, 
ceea ce desigur că e un rang înalt în tara la ei, ai să-mi dai 
cincizeci de mii de techini. 

— Bine, ti-i dau, sá ne întoarcem repede la Constantinopol 
si iti plătesc imediat Adică nu, du-má la domnisoara 
Cunigunda. 

Patronul însă, cum auzise că-i dă banii, si întorsese prova 
către port şi, la porunca lui, vâslele împingeau acum galera 
mai repede decât zboară o pasăre. 

Candid imbrátisá pe baron si pe Pangloss. 


— Cum, nu te-am ucis, domnule baron? si dumneata, 
dragul meu Pangloss, cum se face cá esti in viatá dupá ce-ai 
fost spänzurat? si de ce sunteti amändoi osänditi la galerá in 
Turcia? 

— E adevărat că şi sorá-mea e în Turcia? întrebă baronul. 

— Da, răspunse Cacambo. 

— Ce bine-mi pare că m-am întâlnit iar cu dragul meu 
Candid, spuse Pangloss. 

Candid le prezentă pe Martin si pe Cacambo. Toti se 
imbrätisau, toți vorbeau deodată. Galera zbura. Peste câteva 
clipe erau în port. Chemară pe un zaraf evreu şi Candid îi 
vându cu cincizeci de mii de techini un diamant care făcea o 
sută de mii, dar zaraful se jură pe Abraham că nu putea să dea 
mai mult. Candid răscumpără pe baron şi pe Pangloss. Acesta 
se aruncă la picioarele liberatorului lui și le udă cu lacrimi; 
celălalt îi mulțumi dând din cap și îi făgădui că-i dă banii 
înapoi cu cea dintâi ocazie. 

— Dar se poate oare ca sorá-mea să fie în Turcia? tot întreba 
el. 

— Se poate foarte bine, răspunse Cacambo; spală blidele la 
un prinţ din Transilvania. 

Trimiseră imediat după doi zarafi evrei; Candid mai vându 
nişte diamante si plecará iar cu toții cu alta galeră s-o scape din 
robie pe Cunigunda. 


Capitolul XXVIII 
Ce s-a intämplat cu Candid, cu 
Cunigunda, cu Pangloss, cu Martin etc. 


— lartá-má încă o dată, spuse Candid baronului, iartă-mă, 
cuvioase părinte, că te-am străpuns cu sabia. 

— Nici să nu mai vorbim, zise baronul; am fost si eu cam 
prea repezit, mărturisesc. Dar fiindcă vrei să ştii prin ce 
întâmplare am ajuns la galere, am să-ţi spun ca după ce fratele 
spiter al colegiului nostru m-a vindecat de rana pe care mi-ai 
făcut-o, am fost atacat și luat prizonier de spanioli; am fost 
băgat la închisoare în Buenos Aires când soră-mea tocmai 
plecase de-acolo. Am cerut să fiu trimis la Roma la părintele 
general. Aici am fost numit duhovnic la Constantinopol pe 
lângă ambasadorul Franţei. Trecuse vreo săptămână de când 
eram în funcție când, într-o seară, am dat de un icoglan!*! 
tânăr şi foarte chipeș. Era cald. Tânărul spuse că ar vrea să se 
ducă la baie; m-am dus și eu cu el. Nu știam că un creștin se 
face vinovat de cea mai mare vină dacă e găsit în pielea goală 
împreună cu un musulman tânăr. Cadiuli59) a poruncit sá mi se 
dea o sută de lovituri la tălpi şi m-a osândit la galere. Nu cred 
că poate fi nedreptate mai mare... Dar aş vrea să ştiu de ce 
soră-mea e în bucătărie la un suveran din Transilvania fugit la 
turci. 

— Şi dumneata, dragul meu Pangloss, spuse Candid, cum 
se face că eşti aici? 

— E drept, răspunse Pangloss, că am fost spânzurat în fata 
dumitale; ar fi trebuit să fiu ars, dar iti aduci aminte că tocmai 
când se pregăteau să mă frigă a început ploaia; ploua aşa de 
tare încât n-au mai putut să aprindă focul; si atunci m-au 
spânzurat, deoarece era lucru cel mai bun care se putea face. 
Un chirurg mi-a cumpărat trupul, m-a dus la el acasă şi a 
început să mă disece. Mi-a făcut mai întâi o incizie crucială de 


la buric până la claviculá. Eu însă nu fusesem spânzurat cum 
trebuie. 

Călăul sfintei Inchizitii, care era diacon, ardea oamenii de 
minune, dar cu spânzuratul nu prea era obișnuit: funia era udă 
aşa că n-a lunecat bine și a fost şi prost înnodată. Fapt este că 
mai suflam; incizia crucială m-a făcut să scot un țipăt asa de 
cumplit încât chirurgul era mai să cadă jos și, închipuindu-și 
că disecă pe dracul, a luat-o la fugă cutremurat de spaimă și a 
mai căzut şi pe scară. Nevastă-sa care era într-o odaie de- 
alături a venit repede când a auzit zgomotul; m-a văzut întins 
pe masă cu incizia mea crucială, s-a speriat și mai tare decât 
bărbatu-su, a luat-o si ea la fugă si a căzut peste el. După ce-și 
mai veniră în fire, am auzit cum nevasta chirurgului îi spunea 
acestuia: „Cine te pune, dragă, să diseci un eretic? Nu ştii că în 
oamenii ăştia e ascuns diavolul? Mă duc să chem un preot să 
alunge pe necuratul.” 

M-am înfiorat când am auzit asta, mi-am adunat puţinele 
puteri care îmi mai rămăseseră și am strigat: „Fie-vă milă de 
mine!” Atunci chirurgul a prins curaj, mi-a cusut pielea la loc; 
nevastă-sa m-a îngrijit; în două săptămâni m-am vindecat. 
Chirurgul mi-a găsit şi o slujbă; m-am băgat lacheu la un 
cavaler de Malta care tocmai pleca la Veneţia; aici însă, cum 
stăpânul meu n-avea cu ce să-mi plătească simbria, m-am 
tocmit la un negustor venetian şi m-am dus cu el la 
Constantinopol. 

Într-o zi mi-a venit poftă să intru într-o moschee, înăuntru 
erau numai un imam bătrân si o credincioasă tânără foarte 
drăguță care isi spunea rugăciunea. Era cu pieptul gol; între 
sâni avea un buchet de lalele, de trandafiri, de anemone și de 
zambile. Ea s-a prefăcut că-i cade buchetul, eu m-am repezit 
să-l ridic şi i l-am pus la loc cu o grijă plină de respect. Cum 
însă nu mai isprăveam cu pusul buchetului, imamul s-a 
mâniat și, când a văzut că sunt creştin, a strigat după ajutor. 
M-au dus la cadiu şi cadiul a spus să-mi tragă o sută la tălpi și 
m-a trimis la galere. Am fost pus în lanţuri chiar pe galera şi 
chiar pe banca pe care era si domnul baron. Tot pe galera 
aceea mai erau patru tineri din Marsilia, cinci preoți din 


Napoli si doi cälugäri din Corfu, care ne-au spus cá asemenea 
întâmplări se ivesc în fiecare zi. Domnul baron zicea că 
nedreptatea care i se făcuse lui era mai mare, eu ziceam că era 
mult mai îngăduit să pui un buchet la sânul unei femei decât 
să stai în pielea goală lângă un icoglan. Discutam întruna si 
căpătăm în fiecare zi câte douăzeci la spate cu vâna de bou, 
când iată că inlantuirea evenimentelor acestei lumi te-a adus 
pe galera noastră si ne-ai răscumpărat. 

— Spune, dragul meu Pangloss, îl întrebă Candid, când ai 
fost spânzurat, disecat, bătut şi când ai vâslit pe galeră, te-ai 
gândit şi atunci că totul pe lumea asta e cât se poate de bine? 

— Am mereu părerea pe care am avut-o la început, 
răspunse Pangloss, fiindcă, de! sunt filosof: nu se cuvine să-mi 
iau vorba înapoi, pentru că Leibniz nu poate să greseascá, iar 
armonia prestabilită este oricum tot ce-i mai frumos pe lume, 
tot asa ca şi plinul si materia subtilă!60). 


Capitolul XXIX 
Cum a gásit Candid pe Cunigunda si pe 
bätränä 


In timp ce Candid, baronul, Pangloss, Martin si Cacambo isi 
povesteau aventurile, în timp ce vorbeau despre evenimentele 
contingente si necontingente ale lumii, şi discutau despre 
efecte si cauze, despre răul moral si răul fizic, despre libertate 
si necesitate, si dacă poţi avea vreo mângâiere când esti 
osândit la galere în Turcia, ajunseră la țărmul Propontidei 
acasă la prinţul Transilvaniei. Cum au ajuns au și dat cu ochii 
de Cunigunda şi de bătrână. Puneau la uscat niște prosoape pe 
o frânghie. 

La această priveliște baronul se îngălbeni. Tandrul 
îndrăgostit Candid, vazând-o pe frumoasa lui Cunigunda 
smolită la fata, cu ochii roșii, cu pieptul supt, cu obrajii 
zbárciti, cu braţele înroşite şi crăpate, făcu trei paşi de-a- 
ndărătelea, cuprins de groază, apoi înaintă iar, din cuviinţă. 
Cunigunda imbratisa pe Candid si pe fratele ei. O imbratisara 
şi pe bătrână. Candid le răscumpără pe amândouă. 

În apropiere se afla o fermă. Bătrâna spuse lui Candid că ar 
fi bine s-o ia el, până când vor nimeri o soartă mai bună. 
Cunigunda nu știa că s-a urátit, fiindcă nimeni nu-i spusese 
asta. li aduse aminte lui Candid de făgăduielile lui cu un ton 
atât de hotărât, încât Candid bun cum era nu îndrăzni să 
refuze. Spuse deci baronului că are să se însoare cu soră-sa. 

— Nu voi îngădui niciodată, zise baronul, asemenea înjosire 
din partea ei si asemenea cutezantá din partea dumitale. Nu 
vreau să mi se reproşeze o ticăloşie ca asta; copiii soră-mi n-ar 
mai avea nicio trecere în Germania. Nu, soră-mea nu se va 
mărita decât numai cu un baron al imperiului. 

Cunigunda i se aruncă la picioare, plânse, dar el fu neclintit. 

— Eşti nebun, îi spuse Candid; te-am scăpat de la galere, te- 


am ráscumpárat, am ráscumpárat-o pe sorá-ta; spála aici 
blidele; e urätä si totusi sunt atät de bun si vreau sá má insor 
cu dânsa, iar tu mai ai obrazul să te impotrivesti! Dacă m-aș 
lăsa dus de mânia de care-s cuprins aş fi în stare să te mai ucid 
o dată. 

— N-ai decât sá mă ucizi, zise baronul, dar cât voi trăi eu, 
cu soră-mea n-ai să te însori! 


Capitolul XXX 
Incheiere 


Candid, in fundul sufletului lui, n-avea nicio poftá sá se 
insoare cu Cunigunda. Totusi obráznicia färä margini a 
baronului il hotäri sá incheie cásátoria; pe de altá parte 
Cunigunda stäruia atât de mult, încât nu putea să-și ia vorba 
înapoi. Se sfătui cu Pangloss, cu Martin și cu credinciosul 
Cacambo. Pangloss făcu un memoriu bine ticluit în care 
dovedea că baronul n-avea niciun drept asupra soră-si şi că ea 
putea, după toate legile imperiului, să se căsătorească 
morganatice!) cu Candid. Martin spuse că baronul trebuia 
aruncat în mare. Cacambo spuse că trebuia să-l dea înapoi 
patronului levantin si să-l pună iar sá vâslească pe galera; 
după aceea să fie trimis la Roma părintelui general cu cea 
dintâi corabie care va pleca într-acolo. Părerea fu socotită ca 
foarte bună. Bătrâna zise şi ea că aşa e mai bine. Nu spuseră 
nimic soră-si. Cu bani lucrul se făcu repede și astfel avură 
plăcerea de a captura un iezuit și de a pedepsi îngâmfarea 
unui baron german. 

Acum ar fi fost firesc să-ţi închipui că, după atâtea 
nenorociri, Candid, însurat cu iubita lui, vietuind împreună cu 
filosoful Pangloss, cu filosoful Martin, cu înțeleptul Cacambo 
si cu bătrâna, si mai având si atâtea diamante aduse din patria 
vechilor incasi, va duce viața cea mai plăcută. Zarafii însă atâta 
l-au tras pe sfoară, încât nu i-a mai rămas decât ferma. 
Nevastă-sa urátindu-se pe zi ce trecea se făcu artágoasá si 
nesuferită. Bătrâna era infirmă așa că fu şi mai morocănoasă 
decât Cunigunda. Cacambo, care lucra grădina şi se ducea să 
vândă legume la Constantinopol, era copleșit de muncă şi îşi 
blestema soarta. Pangloss era foarte necăjit că nu poate să 
strălucească în vreo universitate din Germania. Cât despre 
Martin, el era pe deplin convins că pretutindeni e tot așa de 


ráu si nu se necájea deloc. Candid, Pangloss si Martin discutau 
câteodată despre metafizică şi morală. Vedeau uneori de la 
fereastra fermei cum treceau pe apă corăbii încărcate cu 
efendii, cu pasale, cu cadii trimiși în surghiun la Lemnos, la 
Mitilene, la Erzerum. Alţi cadii, alte pasale, alti efendii veneau 
și luau locul celor surghiuniti şi peste câtva tâmp erau 
surghiuniti si ei. Vedeau capete frumos împăiate care erau 
trimise spre înfățișare la Sublima Poartă. Aceste spectacole le 
dădeau prilej să discute şi mai aprins; iar când nu discutau, 
plictiseala era așa de mare, încât într-o bună zi bătrâna şi-a luat 
îndrăzneala să le spună: 

— Aş vrea să ştiu ce e mai rău, să te siluiască sute de pirați 
negri, să ti se reteze o bucă, să fii bătut cu nuiele la bulgari, sá 
fii ciomágit si spânzurat, să fii disecat, sá väslesti pe o galeră, 
într-un cuvânt să înduri toate necazurile pe care le-am îndurat 
noi sau, dimpotrivă, să stăm aici şi să n-aveam nimic de făcut? 

— Asta-i o mare întrebare, zise Candid. 

Vorbele acestea stârniră noi discuţii și Martin mai ales 
ajunse la concluzia că omul era sortit să trăiască ori în 
zvärcolirile nelinistii, ori în letargia plictiselii. Candid nu era 
de părerea asta, dar nici nu afirma altceva. Pangloss mărturisi 
că întotdeauna suferise îngrozitor dar, fiindcă sustinuse odată 
că toate mergeau de minune, susținea asta în continuare, însă 
nu mai credea deloc în spusele sale. 

S-a întâmplat însă un lucru care lui Martin i-a întărit 
uräcioasele principii, pe Candid l-a făcut să sováie mai mult ca 
oricând, iar pe Pangloss l-a încurcat foarte tare. Într-o bună zi 
se trezirá la fermă cu Paquette si cu părintele Garoafă, 
amândoi în cea mai mare mizerie. Păpaseră repede cele trei 
mii de piastri, se despártiserá, se împăcaseră, se certaseră, 
fuseseră închiși, fugiseră din închisoare, si în sfârșit părintele 
Garoafá se făcuse turc. Paquette isi urma meseria, dar nu mai 
câştiga nimic. 

— Am spus eu că darurile dumitale au sá se ducă repede pe 
apa sâmbetei şi au să-i facă si mai nenorociti decât erau, zise 
Martin. Uite, și dumneata cu Cacambo v-aţi îmbuibat cu 
milioane de piaştri si nu sunteți mai fericiți decât părintele 


Garoafá si decát Paquette. 

— Aha! spuse Pangloss Paquettei, te-a adus iar cerul printre 
noi, săraca de tine! Ştii că din cauza ta am rămas cu nasul 
mâncat, fără un ochi şi fără o ureche? Rău ai ajuns şi tu! Ce-i și 
lumea asta! 

Această nouă întâmplare îi făcu să filosofeze și mai mult. 

Nu departe de ei locuia un derviş foarte vestit care era 
socotit drept cel mai mare filosof al Turciei. Se duseră la el să-l 
întrebe de una şi de alta. Începu vorba Pangloss: 

— Maestre, am venit să te rugăm sá ne spui de ce a fost 
făcut un animal atât de ciudat cum este omul? 

— Ce-ti pasă tie de asta? zise dervisul; e treaba ta? 

— Bine, cuvioase părinte, spuse Candid, dar pe pământ 
sunt groaznic de multe rele. 

— Ei, şi ce e dacă-i rău sau dacă-i bine? Când sultanul 
trimite o corabie în Egipt își bate el capul să afle dacă pe 
corabie soarecii o duc bine sau nu? 

— Atunci ce trebuie făcut? întrebă Pangloss. 

— Să taci, răspunse dervişul. 

— Mi-ar fi plăcut, spuse Pangloss, să stau de vorbă cu 
dumneata despre cauză și efect, despre cea mai bună lume cu 
putință, despre originea răului, despre natura sufletului si 
despre armonia prestabilită. 

La vorbele acestea, dervișul le închise ușa în nas. 

În timpul cât stătuseră de vorbă, se răspândise vestea că la 
Constantinopol fuseseră sugrumati doi viziri si muftiul si că 
multi prieteni de-ai acestora fuseseră trasi în țeapă. Catastrofa 
asta făcu mare vâlvă timp de câteva ceasuri. Pangloss, Candid 
și Martin, când se întorceau la fermă, se întâlniră cu un bătrân 
care se odihnea în fata casei, la umbra unor portocali. 
Pangloss, care era tot asa de curios pe cât îi plăcea să discute, il 
întrebă cum îl chema pe muftiul care fusese sugrumat. 

— Habar n-am, răspunse mosul, si habar n-am avut 
vreodată cum îi cheamă pe muftii si pe viziri. Nu ştiu nimic de 
întâmplarea de care vorbiti. Eu cred aşa, că oamenii care se 
îndeletnicesc cu treburile publice pier. Câteodată cu 
nemernicie, şi aşa le trebuie. Eu nu caut niciodată să aflu ce se 


petrece la Constantinopol. Trimit acolo spre vánzare roadele 
grádinii pe care o lucrez si atáta tot. 

Dupá ce vorbi astfel, pofti pe stráini ín casá. Cele douá fete 
si cei doi fii ai lui le dádurá sá guste tot felul de serbeturi pe 
care le fáceau ei, friscá cu coajá de chitre zaharisite, portocale, 
lámái, ananas, curmale, fisticuri, cafea de Moca neamestecatá 
cu cafea proastá de Batavia sau de Antile. Dupá aceea, fetele 
acestui musulman de treabá stropirá cu miresme barba lui 
Candid, a lui Pangloss si a lui Martin. 

— Aveti desigur, intrebä Candid pe turc, o mosie mare si 
frumoasä? 

— Am numai douäzeci de pogoane, räspunse turcul; le 
lucrez cu copii mei; munca alungä din preajma noasträ trei 
mari rele: plictiseala, viciul si nevoia. 

Candid, dupä ce se intoarse la ferma lui, cugetä adänc la ce 
vorbise turcul. Spuse lui Pangloss si lui Martin: 

— Cred cá bätränul acesta si-a croit o soartä mult mai bunä 
decät soarta celor sase regi cu care am avut cinstea sä sedem la 
masa. 

— Măririle, zise Pangloss, sunt foarte primejdioase, după 
cum spun toţi filosofii. Și aşa si este: Eglon, regele moabitilor, a 
fost asasinat de lehud; Absalom a fost spânzurat de chică și 
străpuns de trei săgeți; regele Nadab, fiul lui leroboam, a fost 
ucis de Baesa; regele Ela de Zimri, Ahazia de lehu, Atalia de 
Iehoiada; regii Ioachim, lehoiachim, Sedechia au ajuns robi. 
Ştiţi cum au pierit Cresus, Astayagus, Darius, Dionis din 
Siracuza, Pyrrhus, Perseu, Hanibal, lugurtha, Ariovist, Cezar, 
Pompei, Neron, Othon, Vitellius, Domitian, Richard al doilea 
al Angliei, Eduard al doilea, Henric al şaselea, Richard al 
treilea, Maria Stuart, Carol întâi, cei trei Henrici ai Franţei, 
împăratul Henric al patrulea!2!? Ştiţi ca... 

— Eu mai ştiu, zise Candid, că trebuie să ne lucrăm grădina. 

— Ai dreptate, spuse Pangloss, fiindcă, atunci când omul a 
fost pus în grădina raiului, a fost pus ut operaretur eum, ca să 
lucreze; asta dovedeşte ca omul n-a fost creat ca să se 
odihnească. 

— Să muncim fără să ne mai gândim, zise Martin; acesta e 


singurul mijloc de-a face suportabilá viata. 

Toti incuviintara acest plan láudabil. Fiecare începu să 
lucreze ce stia. Pámántul pe care-l aveau dádea roade bune. 
Cunigunda era urátá tare, dar a ajuns o foarte buná 
pläcintäritä; Paquette fácea broderie; bäträna se ingrijea de 
rufărie. Până si părintele Garoafá s-a pus pe treabă; ajunse un 
foarte bun tâmplar si s-a făcut chiar om cinstit. Și Pangloss 
spunea uneori lui Candid: 

— Toate evenimentele se inläntuie în cea mai bună lume cu 
putință: dacă n-ai fi fost alungat dintr-un frumos castel cu 
picioare în spate de dragul domnișoarei Cunigunda, dacă n-ai 
fi fost prins de Inchizitie, dacă n-ai fi cutreierat America pe jos, 
dacă n-ai fi străpuns cu spada pe baron, dacă n-ai fi pierdut 
toți berbecii aduşi din fericita tara Eldorado, n-ai mânca aici 
dulceaţă de chitre și fisticuri. 

— Foarte bine ai vorbit, zise Candid, dar până una-alta 
trebuie să ne lucrăm grădina. 


1) Cam 175 kg. 

2) Principiu al lui Leibniz, potrivit cáruia nimic nu existá sau nu se face 
fără o rațiune suficientă. (Invocat în mod ironic). 

3) Aluzie la recrutorii prusieni care erau îmbrăcaţi în albastru. Voltaire 


în capitolul acesta îi porecleşte pe prusieni bulgari; francezii sunt numiţi 
abari (n.t.). 


4 Dioscoride Pedanius (secolul I e.n.), medic grec, autorul unui vast 
tratat de medicină. 

5) Călugări franciscani, care umblau încinşi cu o frânghie peste mijloc. 

6) Insectă originară din Mexic, din care se extrágea o substanţă 
colorantă, roşie. 

7! Înaintea oricărei experienţe, înainte de fapte (lat). 


o 


E vorba de cutremurul din Lisabona de la 1 noiembrie 1755. 


9 Ín urma unei conspiratii a creştinilor în Japonia, împăratul Jemef 
dăduse un edict prin care toţi străinii erau alungaţi din Japonia; numai 
olandezii, care ein pa complotul, au avut voie să rămână, cu 
condiţia să renunţe la practicarea religiei creştine şi să calce pe cruce. 


(10) Tunică galbenă pe care Inchiziția o punea acelora pe care îi 
condamna. 
(11) Au mai fost într-adevăr cutremure în 1756. 


(12), Hermandad" sau „Sfânta Hermandad", asociaţie înființată în Spania, 
spre sfârşitul secolului al XV-lea, care urmărea pe hoţi şi răufăcători. 
113} Benedictin, ordin călugăresc, întemeiat în secolul al VI-lea. 


114) Jezuit, ordin călugăresc, întemeiat în 1534 de Ignatiu de Loyola. 

115) Exercitiu militar, instrucţie. 

116) Una dintre statuile celebre ale antichităţii, consacrată zeiţei Venus. 
(17) Oraş din Maroc al cărui port era pe vremuri un cuib de pirați. 

118) În ultima clipá (lat.). 

119) O, ce nenorocire să fii fără coaie! (It.). 


20) Aluzie la Carlo Broschi, zis Farinelli, născut în 1705, mort la Bologna 
în 1782. Protejat de fraţii Farena, armatori vestiți din Napoli {de unde, se 
zice, porecla de Farinelli), Carlo Broschi, care suferise de copil operaţia 
castrării, ajunsese unul din cei mai celebri cântăreţi ai Italiei. Se ştie că 
Farinelli a trecut în 1736 în Spania, că a fost rând pe rând favoritul regilor 
Filip al V-lea şi Ferdinand al VI-lea şi că a jucat un rol politic considerabil la 
curtea acestor doi monarhi. 


21) Johann Robeck, născut la Calmar (Suedia) în 1672, s-a sinucis 
înecându-se în Wesser la Bremen în 1735. A scris o apologie a sinuciderii, 


care a fost publicată în anul următor sub acest titlu: De morte voluntaria 
philosophorum et bonorum virorum, etiam Judaeorum et Christianorum. 


(22) Voltaire face aluzie la istoria lui Avraam şi a Sarei din Biblie. 
23) Judecător spaniol. 


(24) Alguazil, agent de poliție în Spania. 

25) Párintii (cálugári) (span.). 

26} lezuitii din Paraguay nu lăsau pe indieni să comunice cu străinii. 

(27) Hainá cálugáreascá. 

(28) Este vorba de Memoires pour servir a l'histoire des sciences el des beaux- 


arts (Memorii menite sá slujeascá istoriei stiintelor si artelor), publicate de 
iezuiti la Trevoux si la Paris, de la 1701 la 1761 (n.t.). 


29) Un fel de zeu pe jumátate om si pe jumátate caprá (Mitologie). 


30} Titlu dat împăraţilor mongoli, urmaşi ai lui Tamerlan. 


31) Tara imaginară, despre care s-a presupus că ar fi existat cîndva în 
America de Sud, (pe malurile fluviului Amazon), deosebit de bogată în aur. 
In limba spaniolă El dorado înseamnă Tara de aur. 

32} Walter-Raleigh (1552 — 1619), poet, diplomat şi navigator englez, care 
a încercat să colonizeze statul Virginia din America de Nord. 

33) Socinienii sunt discipolii lui Lelio Socin, eretic din secolul al XVI-lea, 
care voia să supună Scriptura regulilor criticii omeneşti şi care tăgăduia 
Treimea, consubstantialitatea Duhului Sfînt, păcatul originar, 
predestinarea, harul etc. Socinienii pot fi considerați ca precursori ai 
deistilor. 

13 Manicheenii (după Manes sau Manichen, care trăia in Persia in 
secolul al II-lea) susțineau că lumea este opera a două principii opuse, unul 
bun, altul rău, amindouä eterne, independente unul fata de altul si la fel de 
puternice. 

135} Jansenistii. 


136} Convulsionarii, fanatici jansenisti din secolul al XVIII-lea, cărora 
exaltarea religioasă le stirnea convulsiuni. 
187) Biblia. Se spune in Genezá, capitolul I, versetul 2: „Tenebrae erant 


super faciem abyssi”, cuvinte pe care De Maillet le interpreteazá ca avánd 

acelaşi înțeles ca în versul lui Ovidiu (Metamorfoze, 1, 15): „Quaque erat et 

tellus, illic et pontus et aer”. A se vedea prima zi a lui Telliamed, în care se 

spune cá „mare era superioará multor várfuri ale celor mai inalti munti”. 
oltaire mentioneazá adesea pe De Maillet si pe al sáu Telliamed. 


38) Acest capitol a fost extins in mod semnificativ in 1761. 

39 Gauchat (1709-1774), autor al unor Lettres critiques, în care atacă pe 
enciclopedisti; atacat la rándul lui cu violentá de cátre Voltaire. 

40) Joc de cárti. 

11) Nicolas-Charles - Jozeph Trublet (1697-1770), membru al Academiei 


Franceze, de care Voltaire îşi bate joc în satira sa intitulată Pauvre diable 
(Coate goale). 


42} Este vorba de Damiens, care a săvârşit un atentat neizbutit împotriva 


lui Ludovic al XV-lea şi a fost executat, smulgându-i-se mâinile şi 
picioarele, în 1757. 


43) Asasinarea lui Henric al IV-lea de către Ravaillac. 


14) Atentat neizbutit al lui Jean Châtel împotriva lui Henric al IV-lea. 


(45) Este vorba de amiralul Byng, care a fost executat pe 14 martie 1757. 
Voltaire nu îl cunoştea, dar a făcut eforturi pentru a-l salva. El ura la fel 
atrocitățile politice ca si pe cele teologice; Voltaire ştia că Byng a fost o 
victimă pe care miniştrii englezi au sacrificat-o pentru a-şi păstra posturile. 

146) La moda (It.) 

147) Raffaello Sanzio (1483—1520) pictor, sculptor şi arhitect italian, unul 
dintre cei mai mari artişti ai Renaşterii 

(48) Caton, Marcus Porcius Cato (234, Tusculum - 149 1.e.n.), cenzor 
roman, vestit prin severitatea de care a dat dovadă atât în exercitarea 
funcţiilor, cât şi în moravurile sale. 

149) Torquato Tasso (1544—1595), unul dintre marii poeţi al Renaşterii. 


50} Ludovico Ariosto (1474—1533), poet italian, autorul epopeii Orlando 
Furioso. 

(51) Caius Cilnius Maecenas (69—8 1.e.n.), om politic roman, protector al 
poeţilor şi artiştilor. 
52) Marcus Tullius Cicero (106—43 î.e.n.), orator, om politic şi filozof 
latin, una din figurile cele mai proeminente ale antichităţii. 
5) Caius Rabirius (secolul I î.e.n.), patrician roman, acuzat de către 
Cezar de moartea tribunului Lucius Saturnius. Prin vestita sa pledoarie Pro 
Rabiri, Cicero l-a scăpat de la moarte. 
154) Avitus Cluentius (secolul 11.e.n.). Acuzat de a fi otrăvit pe fratele său 
vitreg, a fost apărat de Cicero şi achitat. 
55) Lucius Senneca (2—66), unul dintre marii filozofi ai antichităţii 
romane. 
56 John Milton (1608—1674), poet englez, autorul epopeii Paradisul 
pierdut. 
157) Platon (429—347 1.e.n.), filozof idealist al Greciei antice. 
(5! Paj in palatul imperial. 
159} Judecător musulman. 
160) Termeni din filozofia lui Descartes. 


(61) Căsătorie între o persoană de obârşie regală sau nobilă si un/o 
partener/ă de rang inferior, făcută în anumite condiţii. 

162) Cresus (secolul al VI-lea î.e.n.), ultimul rege al Lydiei, celebru prin 
bogăţiile sale, învins de Cyrus, regele mezilor, a fost condamnat la moarte 
prin spânzurătoare; A ultimul rege al mezilor, detronat si ucis de 
Cyrus în anul 549 î.e.n.; Darius, rege al perșilor între anii 336-330 î.e.n., ucis 
de Bessus, guvernatorul provinciei Bactriana; Dionis din Siracuza, rege al 
Siracuzei în secolul al IV-lea î.e.n., ucis pentru cruzimea si despotismul său; 
Pyrrhus, rege al Epirului în secolul al IV-lea î.e.n., ucis în apogeul gloriei 
sale de către o bătrână care i-a aruncat o cărămidă în cap; e (212-166 
î.e.n.), rege al Macedoniei, învins de romani în anul 166, a murit in 
închisoare un an mai tîrziu; Hanibal (241-183 î.e.n.), general cartaginez care 
s-a sinucis în urma înfrângerii suferite la Zama; Iugurtha (secolul al II-lea 
1.e.n.), rege al Numidiei, învins si ucis de către cuceritorii romani; Ariovist, 
căpetenie a suevilor (popor din vechea Galie), învins si ucis de Cezar în 


anul 58 î.e.n.; Caius Iulius Caezar (100-44 1.e.n.), dictator roman, ucis de un 
grup pe conjurati din care făcea parte şi fiul său vitreg Marcus Iunius 

rutus; Cneius Pompeius, consul roman, ucis de cätre soldatii sái; fiul sáu, tot 
Cneius, a avut aceeaşi soartă, fiind ucis de Cezar în anul 45 1.e.n.; Lucius 
Claudius Nero (37-68), împărat roman, renumit pentru cruzimea şi crimele 
sale, ucis de un sclav eliberat; Marcus Sylvius Othon, împărat roman, care s-a 
sinucis în urma înfrângerii sale de către Vitellius în războiul civil din anul 
69; Vitellius, împărat roman, detronat şi ucis la rândul lui de către 
Vespasian; Domitian, împărat roman între anii 81-96, asasinat cu 
complicitatea soţiei sale, Domitia Longina; Richard al II-lea (1367-1400), rege 
al Angliei, prins şi asasinat de către succesorul său Henric al IV-lea; Eduard a 
Ill-lea, rege al Angliei între 1307-1327, asasinat de către aristocrația 
britanică; Hernic al VI-lea (1422-1471) rege al Angliei, detronat, apoi asasinat 
sub domnia lui Eduard al VI-lea; Richard al II-lea (1452-1485), rege al 
Angliei, prins şi ucis de către un grup de complotişti în frunte cu contele de 
Richmond; Maria Stuart (1542-1587), regină a Scoției, decapitată, dupa 18 
ani de captivitate, din ordinul reginei Elisabeta a Angliei, vara sa; Carol I 
(1600-1649), rege al Angliei, decapitat din ordinul lui Oliver Cromwell, 
membru al par amentului englez; Henric al II-lea, rege al Franţei între 1547- 
1559, mort în urma unei lovituri de suliță în ochi, dată într-un turnir de 
către căpitanul gărzii sale, contele de Montgomery; Henrie al II-lea 
(1574-1589), care a murit asasinat de un călugăr instigat de ducele de Guise; 
Henric al IV-lea (1589-1610), asasinat de fanaticul Ravaillac; Henric al IV-lea 
(1056-1106), împărat al Germaniei, cunoscut prin lupta sa neimpäcatä 
împotriva papa Grigore al VII-lea; urmaşul acestuia, papa Urban al Il-lea, a 


corupt pe fiii săi, care si-au predat părintele în mâna celui mai crud dusman 
al său. 


